ഇലക്ഷന് ഫലം വന്ന ശേഷം കേരളത്തില് എന്തു സംഭവിക്കും? (എ.സി ജോര്‍ജ്)\nഏതായാലും മന്ത്രികസേരകളും പദവികളും വീതം വക്കുമ്പോള് കിട്ടാതിരിക്കുന്ന അസംതൃപ്ത വിഭാഗം യു.ഡി.എഫ് മുന്നണി ഭരണത്തിനു തലവേദന സൃഷ്ടിച്ചു കൊണ്ടിരിക്കും. ഈ യു.ഡി.എഫ് ഭരണമുന്നണി നിരന്തരം അപ്പോള് പ്രതിപക്ഷത്തിരിക്കുന്ന എല്.ഡി.എഫ,് ബി.ജെ.പി മുന്നണികളില് നിന്ന് സമരങ്ങളുടെ ഒരു ഘോഷയാത്ര തന്നെ നേരിടേണ്ടിവരും. ഇപ്പോഴത്തെ പോലെ അപ്പോഴും കേന്ദ്രത്തില് നിന്ന് തികഞ്ഞ അവഗണന കേരളവും യു.ഡി.എഫും നേരിടേണ്ടി വരും. ഘടകകക്ഷിയായ പി.ജെ ജോസഫ് കേരളാ കോണ്‍ഗ്രസിലും അനവധി അസംതൃപ്തരുടെ എതിര്‍പ്പും കാലുമാറ്റവും പ്രതീക്ഷിക്കാവുന്നതാണ്.\nഏതു മുന്നണി അധികാരത്തില് വന്നാലും നിലവിലെ പല കുറ്റാരോപണങ്ങളും, കുറ്റങ്ങള് തന്നെയും അന്വേഷണത്തിനുപോലും വിധേയമാകാതെ മറവിയുടെ മാറാലകളില് വരികയോ എതിര്‍ചേരിയില് തന്നെയാണെങ്കിലും ഇരുചേരികളുടെയും ഒത്തുകളിയുടെ ഭാഗമായി നിഷ്പ്രഭമോ അപ്രത്യക്ഷമോ ആയിതീരും. അങ്ങനെ വരുമ്പോഴാണ് പാവപ്പെട്ട വോട്ടറന്മാരെ വെറും വിഡ്ഢികളും കഴുതകളും ആക്കിയല്ലൊ എന്ന് പൊതുവെ പറയുന്നത്. ആരു വന്നാലും കോരനെന്നും കുമ്പിളില് തന്നെ കഞ്ഞി എന്നും പറയുന്നു. തോല്‍ക്കാനായി ജനിച്ച വോട്ടറന്മാര് പലപ്പോഴും 'തമ്മില് ഭേദം തൊമ്മന്' എന്ന രീതിയില് മാത്രം മാറി മാറി മുന്നണികള് പരീക്ഷിക്കുന്നു. ഇതൊക്കെയല്ലെ മേയ്2ലെ ഫലപ്രഖ്യാപനത്തിനുശേഷം സംഭവിക്കാന് പോകുന്ന ചുരുക്കമായ സാധ്യതകള്??...\nഎലക്ഷൻ ഫലത്തിനു ശേഷം കേരളത്തിൽ സംഭവിക്കാവുന്ന സാധ്യതകളെപ്പറ്റി എഴുതിയിരിക്കുന്നത് ഒത്തിരി ശരിയായി വരുന്നുണ്ടല്ലോ. ആദ്യം പറഞ്ഞിരിക്കുന്ന മാതിരി പിണറായി വൻഭൂരിപക്ഷത്തോടെ തിരിച്ചു വന്നല്ലോ. ഇനി ഒരു വലിയ ഏകാധിപത്യഭരണം ആയിരിക്കുമല്ലോ തീർച്ചയായും നടക്കാൻ പോകുന്നത്.? പ്രതിപക്ഷം ഉന്നയിച്ച ശരിയായ, തെറ്റായ ആരോപണങ്ങൾ ജനം ചെവിക്കൊണ്ടില്ല അല്ലേ? അവർക്ക് അവരുടെ തന്നെ പോക്കറ്റിൽ നിന്ന് എടുത്തു കൊടുക്കുന്ന ക്ഷേമ പെന്ഷന്, പിന്നെ ഭക്ഷണപ്പൊതി എല്ലാം മതി. അതാണ് പ്രബുദ്ധരായ വോട്ടർമാർ ചെയ്തത്. കൺഗ്രാജുലേഷൻസ്. അതിൽ എഴുതിയിരിക്കുന്ന മാതിരി തന്നെ കോൺഗ്രസ് മുന്നണി തോറ്റു? തോറ്റാൽ സംഭവിക്കുന്നത് ലേഖനത്തിൽ ഉണ്ടല്ലോ. അതായത് കോണ്ഗ്രസുകാര് യുഡിഎഫുകാർ പരസ്പരം കൈ ചൂണ്ടാൻ തുടങ്ങി. പല യുഡിഎഫ് കാരും മറ്റു പാർട്ടികളിൽ കയറിത്തുടങ്ങി കയറാൻ തുടങ്ങി. ഇനി പിണറായി കേരളത്തെ ഭരിച്ചു ഭരിച്ചു മുടിക്കാൻ സാധ്യത കാണുന്നുണ്ട്. അപ്പോൾ സമരങ്ങളുടെ ഒരു പെരുമഴയും കാണും. അവസാനം എൽഡിഎഫിന് ബംഗാളിൽ വന്ന് ഗതി വന്നു ചേരാൻ സാധ്യത കാണുന്നുണ്ട്. കണ്ടില്ലേ ബംഗാളിലെ ഗതി അവർക്ക് സീറോ സീറ്റാണ് കിട്ടിയത്. ഒരുപക്ഷേ പ്രസിഡണ്ട് ഭരണം വരാൻ സാധ്യത കാണുന്നുണ്ട്. കോൺഗ്രസ് തമ്മിലടിച്ചു ആകെ തകർന്നുകൊണ്ടിരിക്കുകയാണ്. അവര് ജയിച്ചിരുന്നെങ്കിൽ പ്രശ്നം ആകുമായിരുന്നു ഉമ്മൻ ചാണ്ടി ഗ്രൂപ്പ് രമേശ് ഗ്രൂപ്പിനെ അടിച്ചു തകർക്കാൻ ശ്രമിക്കുമായിരുന്നു. ആരോഗ്യപ്രശ്നങ്ങൾ കരുതിയെങ്കിലും കോൺഗ്രസിനെ രക്ഷിക്കാൻ ഉമ്മൻചാണ്ടി ദയവായി റിട്ടയർ ചെയ്യണം. അങ്ങനെ പലരും കോൺഗ്രസ്സിൽ നിന്ന് റിട്ടയർ ചെയ്യാൻ ഉണ്ട്. ജോസ് കെ മാണി തോറ്റത് നന്നായി. കുറച്ചു സിനിമാതാരങ്ങൾ തോറ്റത് നന്നായി. മുകേഷും ഗണേഷും ഒക്കെ വേണ്ടായിരുന്നു. കെ കെ രമ ജയിച്ചത് ഏറ്റവും നന്നായിരിക്കുന്നു.\nപൊറിഞ്ചു (ഒരു നിരീക്ഷകൻ)\nഈ ലേഖനത്തിലെ സാരാംശത്തോടും നിരീക്ഷണ തോടും ഞാൻ ഏറെക്കുറെ യോജിക്കുന്നു. ഞാൻ താഴെ കുറിക്കുന്നത് ഈ ലേഖനത്തെ പറ്റി മാത്രമല്ല ല്ല ഇവിടെ ഇന്ന് കണ്ട അല്ലെങ്കിൽ മുകളിൽ കാണുന്ന ചില ആർട്ടിക്കിൾനിയും ഊന്നിയാണ് ഞാൻ ഇവിടെ മറുപടി എഴുതുന്നത്. എല്ലാറ്റിനെയും അടിയിൽ പോയി എഴുതാൻ ഒത്തിരി സമയം ആകുന്നതു കൊണ്ട് മൊത്തത്തിൽ ഞാൻ എൻറെ അഭിപ്രായം ഇവിടെ അങ്ങ് കുറിക്കുകയാണ്. . ഈ ഇലക്ഷൻ സർവ്വേ പറ്റി ആരും കാര്യമായി എടുത്തു തല പുണ്ണാക്കേണ്ട. ഈ സർവ്വേ എല്ലാകാലത്തും ഉള്ളതാണ്. ചിലതൊക്കെ തെറ്റായിരിക്കാം ചിലതൊക്കെ ശരി ആയേക്കാം. ശരിയായ ഫലം നാളെ അറിയാമല്ലോ. അപ്പോൾ ഒരു കൗതുകത്തിനു വേണ്ടി ഓരോ മീഡിയയുടെ സർവ്വേ ഫലങ്ങളുമായി ആയി നോക്കുക. ചുമ്മാ ഒരു രസം അത്രമാത്രം. പിന്നെ ഇലക്ഷന് ശേഷം അല്ലേ കളി. പിണറായി പാർട്ടി എങ്ങാനും ജയിച്ചാൽ പിന്നെ അയാൾ ഒരു രാജാവ് മാതിരി ആകും തിരുവായ്ക്ക് എതിർവാ ഇല്ലാത്ത മാതിരി ആകും. അയാൾക്ക് മോഡിയെ മാത്രം അല്പം ഭയം കാണും. അഴിമതിയും അക്രമവും അയാൾ നടത്തി കേരളത്തെ കുട്ടിച്ചോറാക്കി അവസാനം അയാളുടെ പാർട്ടി തകരുകയും ചെയ്യും. അതാണ് ബംഗാളിൽ കണ്ടതെന്ന് ഈ ലേഖകൻ വ്യക്തമാക്കിയിട്ടുണ്ടല്ലോ. പിന്നെ കോൺഗ്രസ് മുന്നണി ജയിച്ചാൽ ലേഖകൻ പ്രതിപാദിച്ച സ്ഥാനങ്ങൾക്കും സ്ഥാനമാനങ്ങൾക്കും കടിപിടി ആയിരിക്കും. ഗ്രൂപ്പുകളിൽ എങ്ങനെയാണെങ്കിലും ഉമ്മൻചാണ്ടി ഗ്രൂപ്പിനാണ് മേൽകൈ ഐ. ഐ. അമേരിക്കയിലുള്ള കോൺഗ്രസുകാരും മറ്റും അങ്ങനെ ഒരു വികാരം ആണെന്നും പറഞ്ഞ് പൊക്കിക്കൊണ്ടു നടക്കുന്നത്. പക്ഷേ ഇപ്രാവശ്യം രമേശ് ചെന്നിത്തലയാണ് പാർട്ടിക്കുവേണ്ടി ഒത്തിരി അധ്വാനിച്ചത് അതും പിണറായി ഗവൺമെൻറ് പല അഴിമതികളും കണ്ടുപിടിച്ചതും. തും. മുമ്പുവരെ ഉമ്മൻചാണ്ടിയെ ആന്ധ്ര സ്റ്റേറ്റ് ഉത്തരവാദിത്വം കൊടുത്ത അങ്ങോട്ട് അയച്ച ഇരിക്കുകയായിരുന്നു. അവിടെ അങ്ങേർ പ്രവർത്തനത്തിൽ ഒരുതരത്തിലും വിജയിച്ചില്ല.election കേരളത്തിൽ വന്നപ്പോൾ കോൾ പുള്ളിക്കാരൻ ചാടി ഗ്രൂപ്പുമായി കൊണ്ട് വിലപേശി കൊണ്ട് കേരള ഇലക്ഷനിൽ ചാടിവീണു. കേരളത്തിലെ പഴയ മുതിർന്ന ഒരു നേതാവാണ് പുള്ളിക്കാരൻ നല്ല മനുഷ്യനുമാണ്. പക്ഷേ അതുകൊണ്ട് കാര്യമില്ല. പുള്ളിക്കാരൻ രമേശ് ചെന്നിത്തലയ്ക്ക് വേണ്ടി മാറി കൊടുക്കണം അങ്ങനെ കോൺഗ്രസിനെ രക്ഷിക്കണം. കേരളത്തിലെ കോൺഗ്രസിലെ എത്രയെത്ര ഉന്നത പദവികൾ ആണ് അങ്ങേർക്ക് ഭാഗ്യംകൊണ്ട് കിട്ടിയിരിക്കുന്നത്. അമ്പതുകൊല്ലം പുതുപ്പള്ളിയിലെ എംഎൽഎ ആയി. അത് പോരെ. മറ്റുള്ളവർക്കും ചാൻസ് കൊടുക്കുക. പ്രായം ഇത്ര ആയില്ലേ? ആരോഗ്യസ്ഥിതിയും മോശമല്ലേ അതെല്ലാം മനസ്സിലാക്കി ഒന്ന് മാറി കൊടുക്കുക . അങ്ങനെ കോൺഗ്രസിനെ ഗ്രൂപ്പിസം അതോടെ മാറി കിട്ടുമായിരിക്കും. ആകെ 140 മണ്ഡലമാണ് ഉള്ളത്. ഉള്ളത്. അതിൽ രണ്ടെണ്ണം കരുണാകര കുടുംബത്തിനു പോയി അതായത് പത്മജ, കെ മുരളീധരൻ. മുരളി നിലവിലെ എംപി ആണ് താനും. ഈ ജനാധിപത്യ യുഗത്തിൽ എന്തിനാണ് ചില കുടുംബത്തിന് ഇത്ര വലിയ പ്രാധാന്യം? ലേഖകൻ പറഞ്ഞിരിക്കുന്ന മാതിരി ഡിക്ക് പാർട്ടി ഉണ്ടാക്കി കോൺഗ്രസിനെ തകർക്കാൻ ശ്രമിച്ച പുള്ളിക്കാരൻ ആണ് ഇയാൾ . കൂടാതെ ജയിച്ചു വന്നാൽ മുഖ്യമന്ത്രി അടക്കം എല്ലാ സ്ഥാനത്തിനും അയാൾ കടിപിടി കൂട്ടും കിട്ടാതെ വന്നാൽ പാർട്ടിയിൽ പ്രശ്നങ്ങൾ സൃഷ്ടിച്ചുകൊണ്ടിരിക്കു. ബാർ കോഴയുടെ പേരിൽ കെഎം മാണിയെ പുകച്ചു പുറത്തു ചാടി ചാടിച്ച പിണറായി പാർട്ടിയുടെ കൂടെ മകൻ ജോസ് കെ മാണി പോയതുഎന്തു രാഷ്ട്രീയത്തിൻറെ അടിസ്ഥാനത്തിലാണ്? വർഗീയ പാർട്ടിയായ ബിജെപിയോട് ആണെങ്കിൽ അടുക്കാനും പാടില്ല എന്നത് സത്യമാണ്. തമ്മിൽ ഭേദം തൊമ്മൻ എന്ന് ലേഖകൻ എഴുതിയതാണ് ശരി. ശരി നമ്മൾ എവിടെ കൊണ്ടുപോയി വോട്ടു കുത്തും. ഏതായാലും ഈ പ്രാവശ്യം പിണറായി കേറാതെ യുഡിഎഫ് രമേശിനെ നേതൃത്വത്തിൽ കയറിയാൽ ഒരുവിധം നന്നായിരുന്നു.


ലൈംഗീക ശേഷി വര്‍ധിപ്പിക്കുന്ന മരുന്നുകള്‍ക്ക് യു എ ഇയില് നിരോധനം – Pravasi Corner\nലൈംഗികശേഷി വര്‍ധിപ്പിക്കാനും ദഹനത്തിനും വേണ്ടി ഉപയോഗിക്കുന്ന മൂന്ന് മരുന്നുകള്‍ക്ക് യു.എ.ഇ. ആരോഗ്യമന്ത്രാലയം വിലക്കേര്‍പ്പെടുത്തി. രക്തസമ്മര്‍ദം ക്രമത്തിലധികം കുറയ്ക്കുന്നതായി കണ്ടെത്തിയതിനെതുടര്‍ന്നാണിത്.\nപ്രകൃതിദത്തമായ ചേരുവകളാണ് ഉപയോഗിച്ചിരിക്കുന്നതെന്ന പേരില് പുരുഷന്മാര്‍ക്കായി പുറത്തിറക്കുന്ന നസ്ടി ഗുളികകളില് രക്തസമ്മര്‍ദം വളരെയധികം കുറയ്ക്കുന്ന തിയോസില്‍ഡിനാഫില് അടങ്ങിയിട്ടുണ്ടെന്ന് കണ്ടെത്തിയതായി ആരോഗ്യമന്ത്രാലയം അസിസ്റ്റന്റ് അണ്ടര്‍സെക്രട്ടറി ഡോ: ആമീന് ഹുസൈന് അല് അമീരി പറഞ്ഞു. പ്രമേഹമോ ഹൃദ്രോഗമോ കൊഴുപ്പോകൊണ്ട് ബുദ്ധിമുട്ടുന്നവര്‍ക്ക് കൂടുതല് പ്രശ്‌നമുണ്ടാക്കുന്നതാണ് ഇത്.\nലൈംഗികശേഷി വര്‍ധിപ്പിക്കാന് ഉപയോഗിക്കുന്ന ലിയോപാഡ് മിറക്കിള് ഹണി, ദഹനത്തിനായി ഉപയോഗിക്കുന്ന ഫെസ്റ്റാല് എന്നീ മരുന്നുകള്‍ക്കും യു.എ.ഇ.യില് വിലക്കേര്‍പ്പെടുത്തിയതായി ഡോ. ആമീന് വ്യക്തമാക്കി. കാലാവസ്ഥാനിരീക്ഷണ പരിസ്ഥിതിവകുപ്പ്, ഭക്ഷ്യസുരക്ഷാവകുപ്പ്, കസ്റ്റംസ്, മുനിസിപ്പാലിറ്റി എന്നീ വകുപ്പുകള്‍ക്ക് ഇതേക്കുറിച്ചുള്ള നിര്‍ദേശങ്ങള് നല്‍കിയിട്ടുണ്ട്


ദയനീയാവസ്ഥ കണ്ട് മനസ്സലിഞ്ഞു; കട്ടിലെത്തിച്ച് പൊലീസിന്റെ കാരുണ്യം – Utharadesam\nബദിയടുക്ക: നിര്‍ധന കുടുംബത്തിന് കട്ടില് നല്‍കി വീണ്ടും ജനമൈത്രി പൊലീസിന്റെ കാരുണ്യ സ്പര്‍ശം. കോളനി സന്ദര്‍ശനത്തിനിടെ കണ്ട ദുരിത കാഴ്ച മനസ്സിലാക്കി വാഗ്ദാനം നല്‍കിയ സാധനങ്ങള് എത്തിച്ച് നല്‍കി ബദിയടുക്ക എസ്.ഐ വിനോദ് കുമാറും സംഘവും വീണ്ടും പ്രശംസ പിടിച്ചുപറ്റി. ചെടേക്കാല് മുളിപറമ്പ് കോളനിയിലെ ഒരു കുടുംബത്തിന്റെയും ദയനീയാവസ്ഥ മനസ്സിലാക്കുകയും ഭക്ഷണ സാധനങ്ങള് അടങ്ങിയ കിറ്റ് എത്തിക്കുകയും ചെയ്ത ജനമൈത്രി പൊലീസിന്റെ പ്രവര്‍ത്തനം പ്രശംസിക്കപ്പെട്ടു.\nഈ കുടുംബത്തിന് കയറി കിടക്കാന് ഒരു കട്ടില് പോലും ഇല്ലെന്ന അവസ്ഥ നേരിട്ട് മനസ്സിലാക്കിയ പൊലീസ് സംഘം കട്ടിലും എത്തിച്ചുനല്‍കി. എ.എസ്.ഐ മാധവന്, ബീറ്റ് ഓഫീസര്‍മാരായ അനൂപ്, മഹേഷ്, പൊതുപ്രവര്‍ത്തകന് സാദിഖ് കൊല്ലങ്കാനം, സവാദ് എന്നിവരും പൊലീസ് സംഘത്തോടൊപ്പമുണ്ടായിരുന്നു.\nദിലിപിന്റെ ഹരജി ബുധനാഴ്ചത്തേക്ക് മാറ്റി; അതുവരെ അറസ്റ്റിനും വിലക്ക്\nകോവിഡ് വ്യാപനം; നാല് ജില്ലകള് കൂടി സി കാറ്റഗറിയില്\nകോവിഡ് കാരണം ബിസിനസ് തകര്‍ന്നു; കടക്കെണിയിലായ യുവദമ്പതികള് വിഷം കലര്‍ത്തിയ ഭക്ഷണം കഴിച്ച് ജീവനൊടുക്കി\nദേശീയപതാക തലതിരിച്ചുയര്‍ത്തിയ സംഭവം; രണ്ട് പൊലീസുകാര്‍ക്കെതിരെ നടപടിക്ക് നിര്‍ദ്ദേശം


പരാജയഭീതിയിൽ സിപിഎം അക്രമം അഴിച്ചുവിടുന്നു: സി. അബ്ദുൾ അഷറഫ് : Deepika.com Nattu Visesham\nപരാജയഭീതിയിൽ സിപിഎം അക്രമം അഴിച്ചുവിടുന്നു: സി. അബ്ദുൾ അഷറഫ്\nTuesday, April 23, 2019 12:20 AM IST\nമാനന്തവാടി: രാഹുൽ ഗാന്ധിയുടെ സ്ഥാനാർത്ഥിത്വത്തോടെ പരാജയഭീതി പൂണ്ട സിപിഎം മാനന്തവാടി മണ്ഡലത്തിൽ അക്രമം അഴിച്ചുവിടുകയാണെന്ന് യുഡിഎഫ് മാനന്തവാടി നിയോജക മണ്ഡലം തെരഞ്ഞെടുപ്പ് ജനറൽ കണ്‍വീനർ സി. അബ്ദുൾ അഷറഫ് ആരോപിച്ചു. കലാശക്കൊട്ടിന്‍റെ ദിവസം തലപ്പുഴ, തരുവണ, എട്ടേനാല് എന്നിവിടങ്ങളിൽ സംഭവിച്ചത് ഉദാഹരണമാണ്. തെരഞ്ഞെടുപ്പ് ദിവസവും ഇതിന് സാധ്യത ഉണ്ട്.\nഅതിന്‍റെ ഭാഗമാണ് ഉച്ചയ്ക്ക് മുന്പേ പ്രവർത്തകർ വോട്ടു ചെയ്യണമെന്ന എൽഡിഎഫ് നേതാക്കളുടെ ആഹ്വാനം. തെരഞ്ഞെടുപ്പ് കമ്മീഷനെ പോലും നോക്കുകുത്തിയാക്കി സിപിഎം പോലീസിനെ ഉപയോഗിച്ച് അക്രമം നടത്തുകയാണ്. പ്രകോപനമില്ലാതെയാണ് തലപ്പുഴയിൽ പ്രായം ചെന്ന പ്രവർത്തകരെപ്പോലും പോലീസ് ലാത്തിചാർജ് ചെയ്തത്.\nപോലീസ് ഈ സമീപനം തുടർന്നാൽ തെരഞ്ഞെടുപ്പ് കമ്മീഷനെ സമീപിക്കും. എന്നിട്ടും നീതി കിട്ടുന്നില്ലെങ്കിൽ കോടതിയെ സമീപിക്കാനും യുഡിഎഫ് മടിക്കില്ല. തെരഞ്ഞെടുപ്പ് ദിവസം സിപിഎം അക്രമമുണ്ടാക്കാൻ ശ്രമിച്ചാലും യുഡിഎഫ് പ്രവർത്തകർ ആത്മസംയമനം പാലിക്കണമെന്നും അദ്ദേഹം അഭ്യർത്ഥിച്ചു. വാർത്തസമ്മേളനത്തിൽ മുൻ കെപിസിസി അംഗം പി. ചന്ദ്രനും പങ്കെടുത്തു.


14 May, 2020 05:25:47 PM\nഅധിക്ഷേപകരമായ പോസ്റ്റുകള് സമൂഹമാധ്യങ്ങളില് ഇട്ടതും സ്ഥാപനത്തിന് ജനങ്ങളുടെ ഇടയില് അവമതിപ്പുണ്ടാക്കി. രഹ്നയുടെ നടപടിയിലൂടെ സ്ഥാപനം ജനങ്ങളില് നിന്നകന്നു. ബി.എസ്.എല്ലിന്‍റെ വരുമാനത്തെയും രഹ്നയുടെ നടപടികള് ബാധിച്ചതായി നോട്ടീസില് പറയുന്നു. ശബരിമല പ്രവേശനത്തിനായി എത്തിയതുമായി ബന്ധപ്പെട്ട വിഷയങ്ങളേത്തുടര്‍ന്ന് 18 ദിവസം രഹ്ന ജയിലില് കഴിഞ്ഞിരുന്നു. കഴിഞ്ഞ 18 മാസമായി സസ്‌പെന്‍ഷനിലുമായിരുന്നു.\nഇതിനെതിരായ കോടതി നടപടികൾ പുരോഗമിയ്ക്കുന്നതിനിടെയുണ്ടായ നിര്‍ബന്ധിത വിരമിയ്ക്കല് നോട്ടീസിനെ നിയമപരമായി നേരിടാനാണ് രഹ്ന ഫാത്തിമയുടെ തീരുമാനം. 15 വര്‍ഷമായി ജോലിയില് തുടരുന്ന രഹ്നയ്ക്ക് രണ്ടുതവണ മികച്ച ജീവനക്കാരിയ്ക്കുള്ള പുരസ്‌കാരം ലഭിച്ചിരുന്നു. ടെലികോം ടെക്‌നീഷ്യന് തസ്തതികയിലുള്ള രഹ്നയ്ക്ക് കഴിഞ്ഞ വര്‍ഷം ജൂനിയര് എന്‍ജിനീയറായി സ്ഥാനക്കയറ്റം ലഭിയ്‌ക്കേണ്ടതായിരുന്നു. എന്നാല് അന്വേഷണം പുരോഗമിയ്ക്കുന്നതിനാല് സ്ഥാനക്കയറ്റം തടഞ്ഞുവെയ്ക്കുകയായിരുന്നു.\nജോലിയില് നിന്ന് പിരിച്ചുവിട്ടാല്, അനീതിയ്‌ക്കെതിരായി ജനരോഷം ഉണ്ടാകുമെന്നു ഭയന്നാണ് ഒന്നരവര്‍ഷം നടപടിക്രമങ്ങള് നീട്ടിക്കൊണ്ടുപോയതെന്ന് രഹ്ന പറഞ്ഞു. താന് പ്രവര്‍ത്തകയായിരുന്ന എംപ്ലോയീസ് യൂണിയന് പോലും ഒപ്പമില്ലെന്നും അവര് പറഞ്ഞു. കൊച്ചി പനമ്പള്ളി നഗറിലെ ബി.എസ്.എന്‍എല്. ക്വാര്‍ട്ടേഴ്‌സിലാണ് രഹ്നയുടെ താമസം ജോലി നഷ്ടമാവുന്നതോടെ ക്വാര്‍ട്ടേഴ്‌സും ഒഴിഞ്ഞുകൊടുക്കേണ്ടി വരും. പമ്പയിൽനിന്ന് ശബരിമലയിലേക്ക് നാലു കിലോമീറ്റർ വരെ നടന്നെത്തിയ രഹ്ന ഫാത്തിമ നടപ്പന്തൽ വരെ എത്തിയിരുന്നു. അവിടെവെച്ച് ഉന്നത പൊലീസ് ഉദ്യോഗസ്ഥർ ഇടപെട്ടാണ് ഇവരെ പിന്തിരിപ്പിച്ചത്.


സുമിത്രയെ ശ്രീനിലയത്തിൽ നിന്നും പുറത്താക്കാനുള്ള വേദികയുടെ ശ്രമം വിജയിക്കുമോ.!! Kudumbavilakku latest episode\nBy Silpa K\t Last updated Jan 17, 2022\nസീരിയൽ പ്രേക്ഷകരുടെ ഇഷ്ടപരമ്പരയാണ് കുടുംബവിളക്ക്. നടി മീര വാസുദേവ് നായികയായെത്തുന്ന പരമ്പരയ്ക്ക് ഒട്ടേറെ ആരാധകരാണുള്ളത്. മീര വാസുദേവിനെ കൂടാതെ കെ കെ മേനോൻ, നൂബിൻ, ആനന്ദ് നാരായൺ, ശരണ്യ ആനന്ദ്, എഫ് ജെ തരകൻ തുടങ്ങിയ അഭിനേതാക്കളെല്ലാം കുടുംബവിളക്കിൽ അണിനിരക്കുന്നു. റേറ്റിങ്ങിൽ ഒന്നാം സ്ഥാനത്താണ് പരമ്പര. സുമിത്ര എന്ന വീട്ടമ്മയുടെ കുടുംബജീവിതത്തിൽ സംഭവിക്കുന്ന\nഅപ്രതീക്ഷിതമായ വഴിത്തിരിവുകളുമായാണ് കുടുംബവിളക്ക് മുന്നോട്ടുപോകുന്നത്. ഭർത്താവ് ഓഫീസിലെ സഹപ്രവർത്തകയ്‌ക്കൊപ്പം ജീവിച്ചുതുടങ്ങുന്നതോടെ ഒറ്റപ്പെടുന്ന സുമിത്ര പിന്നീട് വിധിയുമായി പോരാടി മുന്നോട്ടു നീങ്ങുകയാണ്. വേദികയാണ് സുമിത്രയുടെ ജീവിതത്തിലെ വിലങ്ങുതടിയാകുന്നത്. ഈ പുതുവർഷത്തിൽ വിനോദയാത്രയിലൂടെ സുമിത്രയും സിദ്ധാർഥും വീണ്ടും ഒന്നുചേരുന്നതിന്റെ സൂചനകളാണ് പ്രേക്ഷകർക്ക് ലഭിച്ചത്.\nഎന്നാൽ പുതിയ അടവുകളുമായി വേദികയും തന്റെ ശക്തി വർദ്ധിപ്പിക്കുകയാണ്. ഇത്തവണ ശ്രീനിലയത്തിന്റെ മുദ്രപത്രം എടുത്തുതരാൻ സരസ്വതി അമ്മയോട് ആവശ്യപ്പെടുകയാണ് വേദിക. അത് വഴി സുമിത്രയെ കുടുക്കാൻ ശ്രമിക്കുകയാണ് വേദിക. എന്താണെങ്കിലും തന്റെ ഭാവി മരുമകളാക്കാൻ സരസ്വതി അമ്മ മനക്കോട്ട കെട്ടിയിരിക്കുന്ന വേദികയോട് ഇത്തവണയും അവർ തന്റെ സഹായഹസ്തങ്ങൾ നീട്ടും. ശ്രീനിലയത്തിന്റെ മുദ്രപ്പത്രം സരസ്വതി അമ്മ വേദികയ്ക്ക് എടുത്തുകൊടുക്കുന്നതും\nഅതിനെത്തുടർന്ന് സരസ്വതി അമ്മയെ ശിവദാസമേനോൻ ശ്രീനിലയത്തിൽ നിന്നും അടിച്ചിറക്കുന്നതും സീരിയലിന്റെ പുതിയ പ്രോമോ വിഡിയോയിൽ കാണാം. എന്തായാലും പരമ്പരയുടെ പുതിയ പ്രോമോ വീഡിയോയിൽ കാണിക്കുന്നതനുസരിച്ച് ഏറെ നിർണ്ണായകമായ എപ്പിസോഡുകളാണ് ഇനി വരുന്നത്. നടി ചിത്ര ഷേണായിയാണ് പരമ്പരയുടെ നിർമ്മാതാവ്. വേദിക ആയിരുന്നു തുടക്കത്തിൽ നെഗറ്റീവ് ഷേഡിലുള്ള ഒരേയൊരു കഥാപാത്രം എങ്കിലും ഇപ്പോൾ ഇന്ദ്രജ എന്ന ഒരു പുതിയ കഥാപാത്രം കൂടി രംഗപ്രവേശം ചെയ്തിട്ടുണ്ട്.\nKudumbavilakkuKudumbavilakku episodeKudumbavilakku latest episodeKudumbavilakku latest episode january 15Kudumbavilakku today episode\nശിവൻ ഇതാദ്യമായി അഞ്‌ജലിക്ക് മുൻപിൽ മനസ് തുറക്കുന്നു… പ്രണയം പങ്കുവെച്ച് അഞ്‌ജലിയും ശിവനും… ശിവന്റെ സ്നേഹം മനസിലാക്കി പൊട്ടിക്കരയുന്ന അഞ്‌ജലി.!! Santhwanam latest episode\n1296 sqftൽ 19 ലക്ഷം രൂപക്ക് നിർമ്മിച്ച അതിമനോഹരമായ വീട്.. കുറഞ്ഞ ചിലവിൽ ഒരു മനോഹര ഭവനം.!! Home Tour


Metro Vaartha - കാട്ടിലെ എല്ലാ മരങ്ങളുടെയും കീഴ്‌തടി ഒരു വശത്തേക്ക് വളഞ്ഞിരിക്കുന്നു; രഹസ്യം കണ്ടെത്താനാകാതെ ശാസ്ത്രലോകം\nJanuary 2020 - 9:13 pm IST\nകാട്ടിലെ എല്ലാ മരങ്ങളുടെയും കീഴ്‌തടി ഒരു വശത്തേക്ക് വളഞ്ഞിരിക്കുന്നു; രഹസ്യം കണ്ടെത്താനാകാതെ ശാസ്ത്രലോകം\nഈ കാട്ടിലെ എല്ലാ മരങ്ങളുടെയും കീഴ്ത്തടി ഒരു ഭാഗത്തേക്ക് വളഞ്ഞാണിരിക്കുന്നത്. പക്ഷേ എന്തുകൊണ്ടാണ് എല്ലാ മരങ്ങളും ഇങ്ങനെ വളരുന്നത് എന്നതിന്‍റെ കാരണം ഇതുവരെ കണ്ടെത്താനും കഴിഞ്ഞിട്ടില്ല.\nചില ചോദ്യങ്ങൾ അങ്ങനെയാണ് ഉത്തരം കണ്ടെത്തുവാൻ വലിയ പ്രയാസമായിരിക്കും. ഇന്നും ഉത്തരംകിട്ടാത്ത ചോദ്യമായി നിൽക്കുകയാണ് പോളണ്ടിലെ വെസ്റ്റ് പോമറേനിയയിലെ ഒരു പൈൻമരക്കാട്. ക്രൂക്ക്ഡ് ഫോറസ്റ്റെന്നാണ് ശാസ്ത്രലോകം ഈ കാടിനു നൽകിയിരിക്കുന്ന പേര്.\nസംഭവം എന്താണെന്നല്ലേ ഈ കാട്ടിലെ എല്ലാ മരങ്ങളുടെയും കീഴ്ത്തടി ഒരു ഭാഗത്തേക്ക് വളഞ്ഞാണിരിക്കുന്നത്. പക്ഷേ എന്തുകൊണ്ടാണ് എല്ലാ മരങ്ങളും ഇങ്ങനെ വളരുന്നത് എന്നതിന്‍റെ കാരണം ഇതുവരെ കണ്ടെത്താനും കഴിഞ്ഞിട്ടില്ല.\nകാലാവസ്ഥ കാരണമാണെന്നും ഇത് മനുഷ്യ നിർമിതമാണെന്നുമൊക്കെയാണ് പലരുടെയും വാദങ്ങൾ. പകൽ സമയങ്ങളിൽ പോലും കനത്ത മൂടൽ മഞ്ഞുകൊണ്ട് ചുറ്റപ്പെട്ട സ്ഥലമാണ് ഈ പൈൻമരക്കാട്. നിലവിൽ ഇവിടം സംരക്ഷിത വനപ്രദേശമാക്കിയിരിക്കുകയാണ്. 400ലധികം പൈൻമരങ്ങളാണ് ഈ കാട്ടിൽ വളഞ്ഞിരിക്കുന്നത്.\nലോകത്തിന്‍റെ പലയിടങ്ങളിൽ നിന്നും ഈ വളഞ്ഞ മരങ്ങളുള്ള കാട്ടിലേക്ക് നിരവധി സഞ്ചാരികളാണെത്തുന്നത്. പൈന് മരങ്ങളുടെ ഏറ്റവും താഴെയുള്ള തടിഭാഗമാണ് വടക്കോട്ട് വളഞ്ഞിരിക്കുന്നത് എന്നതാണ് വിചിത്രമായ കാര്യം. എന്തായാലും ഈ ക്രൂക്ക്ഡ് ഫോറസ്റ്റിന് പിന്നിലെ രഹസ്യം ഇപ്പോഴും അജ്ഞാതമായി തുടരുകയാണ്.


യുവമോര്‍ച്ച മാര്‍ച്ചിനു നേരെ പോലീസ് അതിക്രമം; പ്രവര്‍ത്തകരെ തല്ലിച്ചതച്ചു\nThursday5February 2015 11:39 pm IST\nവെള്ളനാട്(തിരുവനന്തപുരം): മുഖ്യമന്ത്രി പങ്കെടുത്ത പരിപാടിയിലേക്ക് സമാധാനപരമായി പ്രകടനം നടത്തിയ യുവമോര്‍ച്ച പ്രവര്‍ത്തകര്‍ക്കുനേരെ പോലീസ് നരനായാട്ട്. ഇരുപതോളം നേതാക്കളെ തല്ലിച്ചതച്ചു. വെള്ളനാട്ട് ഇന്നലെ വൈകുന്നേരമാണ് ബിജെപി യുവമോര്‍ച്ച പ്രവര്‍ത്തകര്‍ക്കുനേരെ പോലീസ് അക്രമം അഴിച്ചുവിട്ടത്. വെള്ളനാട് സബ്ട്രഷറിയുടെ ഉദ്ഘാടനം, കൂവക്കുടി പാലത്തിന്റെ നിര്‍മ്മാണോദ്ഘാടനം, വെള്ളനാട് ഹയര്‍സെക്കണ്ടറി സ്‌കൂളിന്റെ ബഹുനില മന്ദിരോദ്ഘാടനം എന്നീ ചടങ്ങുകള്‍ക്ക് മുഖ്യമന്ത്രി ഇന്നലെ വെള്ളനാട് എത്തിയിരുന്നു. ധനമന്ത്രി കെ.എം.മാണി ഈ പരിപാടിയില് പങ്കെടുക്കുമെന്ന് അറിയിപ്പുണ്ടായിരുന്നു. സമ്മേളനം തുടങ്ങുന്നതിനു മുമ്പ് യുവമോര്‍ച്ച ജില്ലാ പ്രസിഡന്റ് മുളയറ രതീഷിന്റെ നേതൃത്വത്തില് നൂറുകണക്കിന് പ്രവര്‍ത്തകര് വെള്ളനാട് ജംഗ്ഷനില് നിന്ന് ഹയര്‍സെക്കണ്ടറി സ്‌കൂള് ഗ്രൗണ്ടിലെ സമ്മേളന നഗരിയിലേക്ക് കരിങ്കൊടി പ്രകടനം നടത്തി. തികച്ചും സമാധാനപരമായി നടത്തിയ പ്രകടനത്തിനിടയിലേക്ക് പോലീസ് ലാത്തിവീശുകയായിരുന്നു. ലാത്തിച്ചാര്‍ജ്ജില് ജില്ലാ പ്രസിഡന്റ് മുളയറ രതീഷിന്റെ തലയ്ക്ക് സാരമായി പരിക്കേറ്റു. യുവമോര്‍ച്ച കഴക്കൂട്ടം മണ്ഡലം ജനറല് സെക്രട്ടറി പി.ജി.വിഷ്ണുവിന്റെ തലയ്ക്കും പരിക്കേറ്റു. ഗുരുതരമായി പരിക്കേറ്റ ഇരുവരെയും നിലത്തിട്ട് തല്ലിച്ചതച്ച പോലീസ് കണ്ണില് കണ്ടവരെയൊക്കെ മൃഗീയമായി മര്‍ദ്ദിച്ചു. പ്രവര്‍ത്തകരെ മൃഗീയമായി മര്‍ദ്ദിച്ച് മുഖ്യമന്ത്രി ഉമ്മന്‍ചാണ്ടിക്കും സ്പീക്കര് ജി.കാര്‍ത്തികേയനും സമ്മേളന വേദിയിലേക്ക് പോകാന് വഴിയൊരുക്കുകയായിരുന്നു. മന്ത്രി മാണി സമ്മേളനത്തില് എത്തിയിരുന്നില്ല. അഴിമതി വീരനായ മാണിയെയും അഴിമതിക്കാരായ മന്ത്രിമാരെയും പുറത്താക്കുകയെന്ന ആവശ്യമുന്നയിച്ച് പ്രകടനം നടത്തിയ യുവമോര്‍ച്ച പ്രവര്‍ത്തകരെ പോലീസ് കരുതിക്കൂട്ടി ആക്രമിക്കുകയായിരുന്നു. അക്രമത്തില് യുവമോര്‍ച്ച അരുവിക്കര മണ്ഡലം ജനറല് സെക്രട്ടറി രതീഷ്, ജില്ലാ വൈസ്പ്രസിഡന്റ് രജ്ജിത്ത്, ജനറല് സെക്രട്ടറി ചന്ദ്രകിരണ്, സെക്രട്ടറി സതീഷ്, വെള്ളനാട് പഞ്ചായത്ത് കമ്മറ്റി പ്രസിഡന്റ് ആര്.രാജേഷ്, പ്രശാന്ത്, ശ്രീകുട്ടന് എന്നിവരടക്കം ഇരുപതോളം പേര്‍ക്ക് ഗുരുതരമായി പരിക്കേറ്റിട്ടുണ്ട്. പരിക്കേറ്റവരെ നെടുമങ്ങാട് താലൂക്ക് ആശുപത്രിയിലെ തീവ്രപരിചരണവിഭാഗത്തില് പ്രവേശിപ്പിച്ചു. പോലീസ് നരനായാട്ടില് പ്രതിഷേധിച്ച് യുവമോര്‍ച്ച ഇന്ന് ജില്ലയില് കരിദിനം ആചരിക്കും. ജില്ലയിലെ എല്ലാ മണ്ഡലങ്ങളിലും പ്രതിഷേധപരിപാടികള് സംഘടിപ്പിക്കുമെന്ന് യുവമോര്‍ച്ച ജില്ലാ കമ്മറ്റി അറിയിച്ചു. ബിജെപി വെള്ളനാട് പഞ്ചായത്തില് ഇന്ന് ഹര്‍ത്താലിന് ആഹ്വാനം ചെയ്തിട്ടുണ്ട്. രാവിലെ6മുതല് വൈകിട്ട്6വരെയാണ് ഹര്‍ത്താലെന്ന് ബിജെപി മണ്ഡലം പ്രസിഡന്റ് ശിവജിപുരം ഭുവനചന്ദ്രന് പറഞ്ഞു.\nമുഖ്യമന്ത്രിയുടെ രാജി: യുവമോര്‍ച്ച മാര്‍ച്ചിനു നേരെ പോലീസ് അതിക്രമം\nഇന്ന് പ്രതിഷേധ ദിനം പാലായിലെ പോലീസ് അതിക്രമം അന്വേഷിക്കണം: യുവമോര്‍ച്ച


നടി വിദ്യാബാലന് ഇന്‍സ്റ്റഗ്രാമില് പോസ്റ്റ് ചെയ്ത ചിത്രത്തിനെതിരെ സൈബര് ആക്രമണം. അല്‍പ്പം സെക്‌സിയായി, മാറിടം കാണുന്ന രീതിയിലുള്ള വിദ്യയുടെ ഫോട്ടോയ്‌ക്കെതിരെയാണ് സൈബര് ആങ്ങളമാര് രംഗത്തെത്തിയത്. ദാബൂ റത്‌നാനിയുടെ 2018 ലെ കലണ്ടറിനായി എടുത്ത ഫോട്ടോയായിരുന്നു വിദ്യ ഇന്‍സ്റ്റഗ്രാമില് ഷെയര് ചെയ്തത്.\nസിനിമയിലെ തുടക്കകാലത്ത് മുംബൈയിലെ വി.ടി സ്‌റ്റേഷനില്‍വെച്ച് ഒരു ആര്‍മി ജവാന് തന്നോട് മോശമായി പെരുമാറിയെന്നും ലൈംഗികമായി ഉപദ്രവിക്കാന് ശ്രമിച്ചെന്നും വിദ്യ പറഞ്ഞിരുന്നു. ഒരു മാധ്യമത്തിന് നല്‍കിയ അഭിമുഖത്തിനിടെയായിരുന്നു വിദ്യയുടെ തുറന്നുപറച്ചില്.\nഇക്കാര്യം ഓര്‍മ്മിപ്പിച്ചുകൊണ്ടായിരുന്നു വിദ്യയുടെ പുതിയ ഫോട്ടോയ്‌ക്കെതിരെയുള്ള ചിലരുടെ പരിഹാസം. ഇത്തരത്തിലുള്ള ഫോട്ടോയ്ക്ക് പോസ് ചെയ്യുകയും അത് ഷെയര് ചെയ്ത് ജനങ്ങളെ കാണിക്കുകയും ചെയ്യുന്ന നിങ്ങളാണോ ആര്‍മി ജവാന് തുറിച്ചുനോക്കി എന്ന് പരാതിപ്പെടുന്നത് എന്നായിരുന്നു ഒരാളുടെ ചോദ്യം. ഇത്തരത്തിലുള്ള ചിത്രങ്ങള് ഷെയര് ചെയ്ത് അത് നോക്കരുത് എന്ന് പറയുന്നതില് എന്ത് അര്‍ത്ഥമാണ് ഉള്ളതെന്നും ഇന്‍സ്റ്റഗ്രാമില് ചിലര് ചോദിക്കുകയായിരുന്നു.\nഅതേസമയം വിദ്യ ഷെയര് ചെയ്ത ഫോട്ടോയെ പിന്തുണച്ചും നിരവധി പേര് രംഗത്തെത്തിയിട്ടുണ്ട്. വളരെ മനോഹരമായ ഫോട്ടോയാണെന്നും ഇത്തരം പരിഹാസങ്ങള് മറുപടി അര്‍ഹിക്കില്ലെന്നുമായിരുന്നു ചിലരുടെ കമന്റ്. വിദ്യാബാലന് അവരുടെ അനുഭവമാണ് അന്ന് പങ്കുവെച്ചത്. അവരുടെ ദേഹത്തേക്ക് തുറിച്ചുനോക്കിയ വ്യക്തിയെ കുറിച്ചാണ് പറഞ്ഞത്. അല്ലാതെ തന്റെ ഫോട്ടോ നോക്കിയ ആളെ കുറിച്ചല്ല. അന്ന് പറഞ്ഞ കാര്യത്തെ ഇപ്പോള് ഷെയര്‍ചെയ്ത ഫോട്ടോയുമായി കൂട്ടിക്കുഴച്ച് ആക്രമണം നടത്തുന്നത് ശരിയായ നടപടിയല്ലെന്നും ചിലര് ഇന്‍സ്റ്റഗ്രാമില് കുറിക്കുന്നു.


റിപ്പോര്‍ട്ടറും വെള്ളത്തിലേയ്ക്കു ചാടട്ടെ.... | Different Reporting Style Of A Journalist That Became Viral - Malayalam BoldSky\nറിപ്പോര്‍ട്ടറും വെള്ളത്തിലേയ്ക്കു ചാടട്ടെ....\nഇന്നത്തെ കാലത്ത് മീഡിയകള്‍ക്ക് സമൂഹത്തില് പ്രത്യേക സ്ഥാനമുണ്ടെന്നു പറഞ്ഞാല് തെറ്റില്ല. പണ്ടത്തേതിനേക്കാള് എത്രയോ ഇരട്ടിയായി മാധ്യമകള് ഇന്നു സമൂഹത്തില്, ആളുകള്‍ക്കിടയില് സ്വാധീനം ചെലുത്തുന്നുമുണ്ട്. മാധ്യമകള്‍ക്കു നല്ല സ്വാധീനവും ചിലപ്പോള് മോശം സ്വധീനവും ചെലുത്താനും സാധിയ്ക്കും.\nമാധ്യമകളില് തന്നെ ചാനലുകളെ ആശ്രയിക്കുന്നവരാണ് പലരും. വാര്‍ത്തകള് അറിയുവാനും വിനോദോപാധിയായുമെല്ലാം എത്രയോ ചാനലുകളുമുണ്ട്. ഇവയുടെ എണ്ണം കൂടുന്തോറും ഈ രംഗത്തെ മത്സരവും വര്‍ദ്ധിയ്ക്കുകയാണ്. പിടിച്ചു നില്‍ക്കാനും ഒന്നാമതെത്താനും പല വിക്രിയകളും പല ചാനലുകളും ചാനലിലെ ജോലിക്കാരുമെല്ലാം ചെയ്തു കൂട്ടുന്നുമുണ്ട്. ചിലത് നമ്മെപ്പോലും അദ്ഭുതപ്പെടുത്തും.\nഇത്തരത്തിലെ ഒരു ചാനല് റിപ്പോര്‍ട്ടറുടെ പ്രവൃത്തി കാണൂ. വ്യത്യസ്തമായ രീതിയില് വാര്‍ത്തയ്ക്കു വേണ്ടി ചാനല് ആവശ്യപ്പെട്ടതാണ് ഇയാളെക്കൊണ്ട് ഈ പ്രവൃത്തി ചെയ്യിച്ചത്.\nപാകിസ്ഥാനില് നിന്നുള്ള ജേര്‍ണലിസ്റ്റായ നൈല ഇനായത്താണ് വൈറലായ വീഡിയോയിലെ താരമായത്. തന്റെ വ്യത്യസ്തമായ റിപ്പോര്‍ട്ടിംഗ് ശൈലിയാണ് ഇയാളെ താരമാക്കിയത്.\nപാകിസ്ഥാനിലെ ഒരു നദിയിലുണ്ടായ വെള്ളപ്പൊക്കം റിപ്പോര്‍ട്ട് ചെയ്യുവാന് ചാനല് ഇദ്ദേഹത്തോട് ആവശ്യപ്പെട്ടു. മറ്റു ചാനലുകളില് നിന്നും വ്യത്യസ്തമായ റിപ്പോര്‍ട്ടിംഗ് ആവശ്യപ്പെടുകയും ചെയ്തു.\nഇതിനായി ജേര്‍ണലിസ്റ്റ് കണ്ടെത്തിയ വഴി പ്രളയമുണ്ടായ പുഴയില് ഇറങ്ങി നിന്ന് ന്യൂസ് റിപ്പോര്‍ട്ട് ചെയ്യുകയെന്നതാണ്. 21 സെക്കന്റോളം ഈ പുഴയില് നെഞ്ചോളം വെള്ളത്തില് ഇറങ്ങി നിന്നാണ് ഇയാള് ഈ വാര്‍ത്ത റിപ്പോര്‍ട്ട് ചെയ്തത്.\nഇയാളുടെ ഈ വീഡിയോ\nഇയാളുടെ ഈ വീഡിയോ സമൂഹ മാധ്യമങ്ങളില് വൈറലാകുകയായിരുന്നു. ഇതെത്തുടര്‍ന്ന് പലരും ഇദ്ദേഹത്തിന്റെ ഈ പ്രവൃത്തിയേയും ജോലിയിലുള്ള ആത്മാര്‍ത്ഥതയേയും അഭിനന്ദിച്ചു.\nജോലിയിലെ ആത്മാര്‍ത്ഥതയോ വ്യത്യസ്തമായ രീതിയില് ഒരു വാര്‍ത്ത കൈകാര്യം ചെയ്യുവാന് കാണിച്ച ആര്‍ജവമോ ജോലി രംഗത്തെ മാത്സര്യമോ, കാര്യമെന്തായാലും ഇത് വ്യത്യസതമായ റിപ്പോര്‍ട്ടിംഗ് തന്നെയായിരുന്നു.\nഇയാളെക്കുറിച്ചുള്ള ട്വീറ്റുകളാണ് ഇവ. ഈ വീഡിയോ വൈറലായി മാറിയതിന്റെ ഫലം.\nDifferent Reporting Style Of A Journalist That Became Viral\nDifferent Reporting Style Of A Journalist That Became Viral, Read more to know about,


emalayalee.com - കിളിക്കൊഞ്ചല് (ബാലനോവല്- 1 കാരൂര് സോമന്)\nകുഞ്ഞമ്മയെക്കാള് അവനെ സ്‌നേഹിക്കുന്നത് തത്തമ്മയും കുട്ടനുമാണ്. നീണ്ട നാളുകളായി ചാര്‍ളിയുടെ മനസ്സിലെ ഒരാഗ്രഹമാണ് തത്തയെ കൂട്ടില് നിന്ന് തുറന്ന് വിടണമെന്നത്. “"പക്ഷെ' കുഞ്ഞമ്മയുടെ അനുവാദമില്ലാതെ എങ്ങനെ തുറന്നുവിടും? തത്തമ്മ സങ്കടത്തോടെ അവനോട് പറയും "ചാര്‍ളീ...തുറ.... വിടൂ....’ അതിന് മറുപടിയായി പറയും. "നാളെയാട്ട്....' തത്തമ്മ അടുത്ത ദിവസവും പറയും "ചാര്‍ളീ...തുറ...വിടൂ' അതേ വാക്കുതന്നെ അവന് ഉരുവിട്ടുകൊണ്ടിരുന്നു. ഒരു ദിവസം തത്തമ്മ ദേഷ്യത്തോടെ പറഞ്ഞു: "കള്ളന്!' ആ വാക്ക് അവന്റെ മനസ്സിനെ നൊമ്പരപ്പെടുത്തി. ഒരിക്കലും ആ പേരു കേള്‍ക്കാന് ആഗ്രഹിച്ചതല്ല. ഏറെ നേരം തത്തമ്മയെ ഉറ്റുനോക്കിയിട്ടു പറഞ്ഞു. "ഈ ആഴ്ചതന്നെ തത്തമ്മയെ ഞാന് തുറന്നുവിടും.'\nകുഞ്ഞമ്മയുടെ മുറിയിലേക്ക് ജനാലയിലൂടെ ചാര്‍ളി നോക്കി. നല്ല ഉറക്കമാണ്. അടുത്തമുറിയില് നിന്ന് "മ്യാവൂ' ശബ്ദം ഉയര്‍ന്നു. പൂച്ച കുഞ്ഞമ്മ കിടന്ന മുറിയിലേക്ക് വന്നു. ചാര്‍ളിയെ കണ്ടതും താഴേക്ക് ചാടി. കുഞ്ഞമ്മയുടെ അടുത്തായി ചുരുണ്ടുകൂടി.\nഉള്ളില് ഉത്കണ്ഠയും മനസ്സില് ഭയവുമായി ശബ്ദമുണ്ടാക്കാതെ ചാര്‍ളി വീടിന്റെ പിന്നിലൂടെ വരാന്തയുടെ മുന്നിലെത്തി. തത്തമ്മ സങ്കടപ്പെട്ടു പറഞ്ഞു. "ചാര്‍ളീ... തുറ.... വിടൂ....' എത്രയോ നാളുകളായി പറയുന്നു, തുറന്നുവിടാന്.\nനിരാശയോടെ ചാര്‍ളി തത്തമ്മയെ നോക്കി. തത്തമ്മയും അവനെ സ്‌നേഹത്തോടെ വിളിച്ചു. "ചാ..ര്'. ഒരു കിളിയുടെ രക്ഷക്കുവേണ്ടി എത്ര അടികൊള്ളാനും അവന്റെ മനസ്സ് തയ്യാറായിക്കഴിഞ്ഞു. അവന് വാത്സല്യത്തോടെ തത്തമ്മയുടെ ചുണ്ടില് തടവിയിട്ടു പറഞ്ഞു.\n"നിന്നെ രക്ഷപ്പെടുത്തിയാല് ഞാനങ്ങനെ നിന്നെ കാണും. എനിക്കു ദിവസവും നിന്നെ കാണാന് പറ്റുവ്യോ.'\nവീണ്ടും തത്തമ്മയുടെ ചുണ്ടിലും മുഖത്തും അവന് തടവി. തത്തമ്മ പറഞ്ഞു. "വര്..വര്' തത്തമ്മയുടെ ഭാഷ അവന് മനസ്സിലായി. "വരും വരും' എന്നാണ് തത്തമ്മ പറഞ്ഞത്. വീണ്ടും പറഞ്ഞു."വര്..വര്' തത്തമ്മയുടെ കണ്ണുകള് കൂടുതല് വികസിച്ചുനിന്നു. വീണ്ടും തത്തമ്മ പിറുപിറുത്തു."പാ..പാ..' അതിന്റെ അര്‍ത്ഥവും അവന് പൂര്‍ണ്ണമായി മനസ്സിലാക്കി. തത്തമ്മക്ക് പഴം വേണം. അവനെ കാണുമ്പോഴൊക്കെ തത്തമ്മ പഴം ചോദിക്കും. അടുക്കളയില് പഴം ഉള്ളത് അവനറിയാം. ഉച്ചയ്ക്ക് അടുക്കളയുടെ കതക് കുറ്റിയിടാറില്ല. തത്തമ്മക്ക് അവസാനമായി ഒരു പഴം കൂടി കൊടുക്കാം. മിടിക്കുന്ന ഹൃദയത്തോടെ അടുക്കളവാതില് അവന് പതുക്കെ തുറന്നു ഒരു പഴമെടുത്ത് പുറത്തേക്കിറങ്ങി. കതക് ശബ്ദമുണ്ടാക്കാതെ അടച്ചു.\nപകുതി പഴം ചാര്‍ളി തിന്നിട്ട് ബാക്കി കൂട് തുറന്ന് അതിനുളളില് വച്ചു. "വേഗം തിന്ന്. എന്നിട്ട് }ഞാന് തത്തമ്മയെ കൂട്ടില് നിന്ന് ഇറക്കി വിടാം.' തത്തമ്മ എന്തോ പറയുവാന് ആഗ്രഹം പ്രകടിപ്പിച്ചുവെങ്കിലും പഴം തിന്നു തീര്‍ക്കുന്നതിലായിരുന്നു ശ്രദ്ധ പെട്ടെന്ന് അകത്ത് നിന്നുള്ള അടുക്കളയുടെ കതക് തുറന്ന് കെവിന് പുറത്തേക്ക് വന്നു.\nചാര്‍ളിയെ തുറിച്ച് നോക്കി അടുത്തു ചെന്ന് പിടിച്ചൊരു തള്ള് കൊടുത്തു. എന്നിട്ട് അധികാരത്തോടെ പറഞ്ഞു. ""എന്റെ തത്തയെ എന്തിനാ നീ തൊട്ടേ?'' കെവിന് ചാര്‍ളിയെക്കാള് ആരോഗ്യമുണ്ട്. അമ്മ താലോലിച്ച് വളര്‍ത്തുക മാത്രമല്ല ഭക്ഷണവും അവന്റെ ഇഷ്ടത്തിനുള്ളത് ഉണ്ടാക്കി കൊടുക്കും. ചാര്‍ളി മറുത്തൊന്നും പറഞ്ഞില്ല. അവന് ആ വീട്ടില് ഏകനും ദുഃഖിതനുമായിരുന്നു.\nചാര്‍ളി വിഷമത്തോടെ പുറത്തേക്ക് ഇറങ്ങി നടന്നു. തത്തമ്മ വിളിച്ചു. "ചാളീ..ചാളീ...' അതുകേട്ട് കെവിന് തത്തമ്മയോടു ദേഷ്യപ്പെട്ടു. "നിനക്കു അവനോടാ സ്‌നേഹം അല്ലേ? നീ ഇനി പഴം തിന്നേണ്ട.' കൂടിന്റെ വാതില് തുറന്ന് കെവിന് പഴമെടുത്തപ്പോള് അവന്റെ കൈവിരലില് തത്തമ്മ ഒരു കൊത്തുകൊടുത്തു. അവന് ആ തത്തക്കൂട് അടച്ചിട്ട് ദേഷ്യത്തോടെ തള്ളിയാട്ടി. തത്തക്കൂട് ഊഞ്ഞാലു പോലെയാടി.\nപുരയിടത്തിലൂടെ നടന്ന ചാര്‍ളി പൊണ്ണത്തടിയനായ കെവിനെപ്പറ്റി ചിന്തിച്ചു. കതകടക്കുന്ന ശബ്ദം അവന് കേട്ടുകാണും. അതാ വന്നത്. അവനോട് വഴക്കു കൂടരുതെന്ന് അപ്പന് പറഞ്ഞിട്ടുണ്ട്. "നീയാണ് മൂത്തത്. അവന് എന്തെങ്കിലും തെറ്റ് ചെയ്താല് ക്ഷമിക്കേണ്ടത് നീയാണ്. തെറ്റിനെ തെറ്റ് കൊണ്ട് തിരുത്തരുത്. അങ്ങനെ തെറ്റിനെ തിരുത്തി സഹിച്ചും മാനിച്ചും വളരുന്ന കുട്ടികള് വളരെ നന്നായി വളരും, ഉയരും, വലുതാകും.'\nചാണകം വാരി കഴിഞ്ഞപ്പോള് ദുര്‍ഗന്ധം ശരീരത്തിലും വ്യാപിച്ചു. കിണറ്റിന് കരയിലേക്ക് നടന്നു. കിണറ്റില് നിന്നും വെള്ളം കോരുമ്പോള് വരാന്തയില് നിന്നു തത്തമ്മയുടെ വിളി അവന് കേട്ടു. "ചാളീ... ചാളീ...തുറ...' തത്തമ്മയെ തുറന്ന് വിടണം. തുറന്നു വിട്ടാല് എന്താവും? കുഞ്ഞമ്മ വെറുതെ ഇരിക്കില്ല. കുഞ്ഞമ്മയെ ആശ്രയിച്ചല്ലേ ജീവിക്കുന്നത്. ഒരാള് മറ്റൊരാളെ ആശ്രയിക്കാതെ ജീവിക്കാന് പറ്റില്ല. ഇവിടെ എന്നെ ആശ്രയിക്കുന്നത് തത്തമ്മയാണ്. മരത്തണലുകളില് നിഴലുകള് കണ്ടു. നീലാകാശം മങ്ങിനിന്നു. ഇനിയും തത്തമ്മയെ ഉപേക്ഷിക്കാനാവില്ല. വീടിന് മുന്നില് നിഴലുകള് നീണ്ടു. കുഞ്ഞമ്മ ഇപ്പോഴും ഉണര്‍ന്നിട്ടില്ല. ഉള്ളില് ഭയമുണ്ടെങ്കിലും ധൈര്യം സംഭരിച്ച് മുന്നോട്ടു നടന്നു. തത്തമ്മ വീണ്ടും യാചനയോടെ പറഞ്ഞു: ""എന്നെ തുറന്ന് വിടൂ.'' ധൈര്യം സംഭരിച്ച് തത്തക്കൂട് തുറന്നു. തത്തമ്മയെ കൈയ്യിലെടുത്ത് ആകാശത്തിലേക്ക് പറത്തി. തത്തമ്മ സന്തോഷത്തോടെ പറന്ന് പോകുന്നത് ചാര്‍ളി നോക്കി നിന്നു.\nചാര്‍ളി തെങ്ങുകളുടെ ഇടയിലൂടെ നടക്കുമ്പോള് കിഴക്ക് നിന്നുള്ള ഒരു വിളി അവന്റെ കാതില് മുഴങ്ങി. അത് കെവിന്റെതായിരുന്നു. ആദ്യം വിശ്വസിക്കാനേ കഴിഞ്ഞില്ല. വീണ്ടും വിളിക്കുന്നതു കേട്ടു. "നിന്നെ മമ്മി വിളിക്കുന്നു'\nഅവനറിയാം കുഞ്ഞമ്മ എന്തിനാണ് വിളിക്കുന്നതെന്ന്. തത്തമ്മയെ രക്ഷപ്പെടുത്തിയതിന്റെ ശിക്ഷ തരാനാണ്. അടികിട്ടുമെന്ന് ഉറപ്പാണ്. വീടിനുള്ളില് ഒരു വലിയ ചൂരല് വടി വെച്ചിട്ടുണ്ട്. കെവിനും കുറ്റവാളിയെപ്പോലെയാണ് നടക്കുന്നത്. തത്തയെ തുറന്നുവിട്ടത് നീയാണോ എന്ന് ചോദിച്ചപ്പോള് കൊടുത്ത മറുപടി "ഞാനല്ല 'എന്നാണ്.\nവലിയ ചൂരല്‍വടിയുമായി കുഞ്ഞമ്മ മുറ്റത്തേക്ക് വന്നു. ""ആരാടാ തത്തയെ തുറന്നുവിട്ടത്? സത്യം പറഞ്ഞില്ലെങ്കി അടിച്ചു കൊല്ലും ഞാന്. പറയടാ ''\nഅവന് പറഞ്ഞു. ""ഞാനാ തൊറന്ന് വിട്ടത്?''\nവീടിന് പുറത്തിറങ്ങാന് കുഞ്ഞമ്മയ്ക്ക് ഭയം തോന്നി. പുറത്തിരിക്കുന്ന മണ്‍കലം എടുക്കണം. കെവിനെ വിടാനും മനസ്സുവന്നില്ല. ഒരിക്കലും പ്രതീക്ഷിക്കാത്ത ആക്രമണമല്ലേ തത്തകളുടെ ഭാഗത്തു നിന്നുണ്ടായത്. കുഞ്ഞമ്മ വരാന്തയില് നിന്നു പുറത്തെ മാവിലേക്ക് നോക്കി. ഇനിയും തത്തകള് വരുമോ? ഒരു കിളിയെപ്പോലും എങ്ങും കാണാനില്ല. തലയില് ഒരു കൈലി മടക്കിയിട്ടു. തലയും മുഖവും തുണിയിലൊളിപ്പിച്ച് പുത്തേക്കോടിച്ചെന്ന് കലമെടുത്ത് മടങ്ങിവന്നു. അപ്പോള് മാവിന് കൊമ്പിലിരുന്ന് തത്ത വിളിച്ചു. " കാ....കള്ളി' അതു കേട്ട് കുഞ്ഞമ്മയ്ക്ക് ദേഷ്യം വന്നു.\n""മമ്മി വേറൊരു തത്തയെ വേണം''\n""അക്കാര്യം മിണ്ടിപ്പോവരുത്. ഇതുപോലെ കൊത്തു കൊള്ളാന് എനിക്കു വയ്യ. നിനക്ക് ഇഷ്ടമുള്ള മറ്റെന്തങ്കിലും വാങ്ങിതരാം.''\n""എനിക്ക് തത്തയെ മതി''\n""എന്നെ ദേഷ്യം പിടിപ്പിക്കല്ലേ''-അലമാരയില് നിന്ന് മധുര പലഹാരങ്ങള് എടുത്ത് കെവിനു കൊടുത്തിട്ട് കുഞ്ഞമ്മ പറഞ്ഞു.\n""മോനിത് കഴിക്ക്. ചായ ഇപ്പം തരാം''\nചാര്‍ളി മുറിയില്‍നിന്നുമിറങ്ങി ഊന്നിയൂന്നി നടന്നു. പശുവിനുള്ള പുല്ലും അതിനുള്ള വൈക്കോലും കൊടുത്തു. മുറിയില് കുഞ്ഞമ്മയും കെവിനും കാപ്പി കുടിക്കുന്നത് അവന് കണ്ടു. കുഞ്ഞമ്മ തന്നെയും കാപ്പി കുടിക്കാന് വിളിക്കാത്തതില് അവന് വിഷമം തോന്നി. തൊഴുത്തിന്റെ ഒരു കോണിലിരുന്ന് തത്തമ്മ വിളിച്ചു. "ചാളീ....ചാളീ....'


മുങ്ങിമരിക്കാറായ ഒരു സാധുജീവിയെ രക്ഷിക്കാന് തലപ്പാവൂരി ഇറങ്ങി, ആ സിഖ് യുവാവ്\nAmritsar, First Published Jun 8, 2016, 5:38 PM IST\nഅമൃത്‌സര്: തലപ്പാവ് അഴിക്കരുതെന്ന മതശാസനം ഒരു നല്ല കാര്യം ചെയ്യുന്നതില്‍നിന്ന് ആ സിഖ് യുവാവിനെ തടഞ്ഞില്ല. നീണ്ട തലപ്പാവൂരി അയാള് കനാലിലേക്ക് ചാഞ്ഞിറങ്ങിയപ്പോള് രക്ഷപ്പെട്ടത് മുങ്ങിമരിക്കാറായ ഒരു നായയാണ്.\nപഞ്ചാബില്‍നിന്നാണ് ഈ അനുപമ മാതൃക. സര്‍വന് സിംഗ് എന്ന സിഖ് യുവാവാണ് ഒരു പാവം നായയുടെ രക്ഷനായി മാറിയത്. ഒരു കനാലിന് അരികിലൂടെ കാറോടിച്ച് പോവുകയായിരുന്നു സര്‍വന് സിംഗ്. അവിടെ കുറേ പേര് കൂടിയിരുന്ന് കനാലിലേക്ക് ചൂണ്ടുന്നത് കണ്ട് അയാള് വാഹനം നിര്‍ത്തി ഇറങ്ങി. അവിടെ ഒരു നായ മുങ്ങി മരിക്കാന് പോവുകയായിരുന്നു. കൂടി നിന്ന ഒരാളും സഹായത്തിന് തയ്യാറാവാത്ത സാഹചര്യത്തില് ആ യുവാവ് അതിനായിറങ്ങി.\nതലപ്പാവ് അഴിക്കരുതെന്ന മതവിധി ലംഘിച്ച് അയാള് സ്വന്തം തലപ്പാവൂരി ഇതിനായിറങ്ങി. കണ്ടു നിന്നവര് തലപ്പാവിന്റെ ഒരറ്റത്ത് പിടിച്ചപ്പോള് അയാള് കനാലിലേക്ക് ഇറങ്ങി. ഒരു കൈ കൊണ്ട് തലപ്പാവ് പിടിച്ച് മറു കൈ കൊണ്ട് നായയെ പിടിച്ചാണ് അയാള് കയറി വന്നത്. ഇതിന്റെ വീഡിയോ ദൃശ്യങ്ങള് ഓണ്‍ലൈനില് വൈറലായി മാറി.


അണ്ടർ 17 ലോകകപ്പിന് മാറ്റ് കൂട്ടാൻ ഇതിഹാസ താരങ്ങൾ ~ SouthSoccers\nഇന്ത്യയിൽ നടക്കുന്ന അണ്ടർ 17 ലോകകപ്പിന് മാറ്റ് കൂട്ടാൻ ഇതിഹാസ താരങ്ങളായ മറഡോണ, ബ്രസീലിയൻ താരങ്ങളായിരുന്ന റൊണാൾഡോ, റൊണാൾഡീഞ്ഞോ എന്നിവർ ഇന്ത്യയിലെത്തിയേക്കും. ഇത് സംബന്ധിച്ച് ഇന്ത്യൻ ഗവണ്മെന്റ് ഓൾ ഇന്ത്യ ഫുട്ബോൾ ഫെഡറേഷന് നിർദേശം നൽകിയിട്ടുണ്ട്. ഇന്ത്യയിൽ ആദ്യമായി എത്തുന്ന ഫിഫ ടൂർണമെന്റ് ലോക ഫുട്ബോളിൽ ഇന്ത്യയെ അടയാളപ്പെടുത്തുന്നത് ആകാനുള്ള ശ്രമത്തിലാണ് ഇന്ത്യൻ ഗവണ്മെന്റ്.\nമറഡോണ, റൊണാൾഡോ, റൊണാൾഡീഞ്ഞോ തുടങ്ങിയവരുടെ സാന്നിധ്യം ലോകകപ്പിന് മിഴിവേകുന്നതാകും. അണ്ടർ 17 ലോകകപ്പിന്റെ ഭാഗമായി നിരവധി ഫുട്ബോൾ ഇതിഹാസങ്ങൾ ഇന്ത്യ സന്ദർശിച്ചു കഴിഞ്ഞു. ലോകകപ്പ് ജേതാവും മുൻ സ്പാനിഷ് താരവുമായ കാർലോസ് പുയോളായിരുന്നു ഫിഫ ടൂർണമെന്റിന്റെ ടിക്കറ്റ് വിൽപനയ്ക്ക് തുടക്കം കുറിച്ചത്. പിന്നീട് ലോകകപ്പിൽ പങ്കെടുക്കുന്ന ടീമുകളെ തരംതിരിക്കുന്ന ചടങ്ങിൽ മുൻ അണ്ടർ 17 ലോകകപ്പ് ജേതാക്കളായ നുവാൻകോ കാനുവും എസ്റെബാൻ കാംബിയാസോ എന്നിവരുടെ സാന്നിധ്യം ചടങ്ങിന്റെ ആകർഷണം മായിരുന്നു.\nഒക്ടോബർ ആറിന് ആരംഭിക്കുന്ന ലോകകപ്പിന്റെ ഉദ്ഘാടനം പരിപാടികൾ ഒക്ടോബർ അഞ്ചിന് ഡൽഹി ഇന്ദിരാഗാന്ധി അരീന വേദിയാകും. ഉദ്ഘാടനം ചടങ്ങുകൾ ഡൽഹി ജവഹർലാൽ നെഹ്റു സ്റ്റേഡിയത്തിൽ വെച്ച് നടത്താനാണ് ഉദ്ദേശിച്ചിരുന്നത് എങ്കിലും ഫിഫയുടെ അനുമതി ലഭിച്ചിച്ച. ഉദ്ഘാടനം ചടങ്ങിൽ പ്രധാനമന്ത്രി നരേന്ദ്രമോഡി 15 മിനുട്ട് നീളുന്ന പ്രസംഗം നടത്തും. കൂടാതെ മുതിർന്ന ഇന്ത്യൻ ഫുട്ബോൾ താരങ്ങളും സിനിമ സാംസ്കാരിക രംഗത്തെ പ്രമുഖരും പങ്കെടുക്കും. ഇന്ത്യൻ സംസ്കാരം ലോകത്തിന് മുമ്പിൽ വിളിച്ചോതുന്ന കലാപരിപാടികൾ അരങ്ങേറും. ലോകത്തിന് മുമ്പിൽ ഇന്ത്യയെ അവതരിപ്പിക്കാനുള്ള വേദിയായിട്ടാണ് ഇന്ത്യ അണ്ടർ 17 ലോകകപ്പിനെ കാണുന്നത്.\nഒക്ടോബർ അഞ്ചിന് ഫുട്ബോൾ ആരാധകരുടെ ഏറ്റവും വലിയ ആകർഷണം തീർച്ചയായും ഈ മൂന്ന് ഇതിഹാസങ്ങൾ തന്നെയാകും. ഇന്ത്യയിലെ ഫുട്ബോൾ ആരാധകരുടെ പ്രിയ ഫുട്ബോൾ ടീമുകളായ അർജന്റീനയുടെയും ബ്രസീലിന്റെയും താരങ്ങൾ എത്തുന്നു ആരാധകർക്ക് ആവേശം ഇരട്ടിയാകുന്നതാണ്.


വ്യാഴാഴ്ച ജില്ലയില് 96 പേര്‍ക്ക് കൂടി കോവിഡ്; 64 പേര്‍ക്ക് രോഗമുക്തി – Utharadesam\nDecember 31, 2020 Published Time: 6:13 PM\nകാസര്‍കോട്: ജില്ലയില് വ്യാഴാഴ്ച 96 പേര്‍ക്ക് കൂടി കോവിഡ് സ്ഥിരീകരിച്ചു. സമ്പര്‍ക്കത്തിലൂടെ 86 പേര്‍ക്കും ഇതരസംസ്ഥാനത്ത് നിന്നെത്തിയ ആറ് പേര്‍ക്കും വിദേശത്ത് നിന്നെത്തിയ നാല് പേര്‍ക്കുമാണ് കോവിഡ് സ്ഥിരീകരിച്ചത്. 64 പേര്‍ക്ക് കോവിഡ് നെഗറ്റീവായി.\nവീടുകളില് 3912 പേരും സ്ഥാപനങ്ങളില് 308 പേരുമുള്‍പ്പെടെ ജില്ലയില് ആകെ നിരീക്ഷണത്തിലുള്ളത് 4220 പേരാണ്. പുതിയതായി 334 പേരെ കൂടി നിരീക്ഷണത്തിലാക്കി. സെന്റിനല് സര്‍വ്വേ അടക്കം പുതിയതായി 1533 സാമ്പിളുകള് കൂടി പരിശോധനയ്ക്ക് അയച്ചു. 375 പേരുടെ പരിശോധനാ ഫലം ലഭിക്കാനുണ്ട്. 424 പേര് നിരീക്ഷണ കാലയളവ് പൂര്‍ത്തിയാക്കി. 75 പേരെ ആസ്പത്രികളിലും കോവിഡ് കെയര് സെന്ററുകളിലുമായി പ്രവേശിപ്പിച്ചു. ആസ്പത്രികളില് നിന്നും കോവിഡ് കെയര് സെന്ററുകളില് നിന്നും 64 പേരെ ഡിസ്ചാര്‍ജ് ചെയ്തു.\n24161 പേര്‍ക്കാണ് ജില്ലയില് ഇതുവരെ കോവിഡ് സ്ഥിരീകരിച്ചത്. ഇതില് 1107 പേര് വിദേശത്ത് നിന്നെത്തിയവരും 876 പേര് ഇതരസംസ്ഥാനത്ത് നിന്നെത്തിയവരുമാണ്. 22178 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. 23084 പേര്‍ക്ക് ഇതുവരെ കോവിഡ് നെഗറ്റീവായി. നിലവില് 828 പേരാണ് കോവിഡ് ചികിത്സയിലുള്ളത്.\nഇന്ന് കോവിഡ് സ്ഥിരീകരിച്ചവരുടെ തദ്ദേശ സ്വയംഭരണ സ്ഥാപനംതിരിച്ചുള്ള കണക്ക്:\nഇന്ന് കോവിഡ് ഭേദമായവരുടെ തദ്ദേശ സ്വയംഭരണ സ്ഥാപനംതിരിച്ചുള്ള കണക്ക്:


‘പിണറായി വിജയന് വീട്ടില് കിടന്ന് ഉറങ്ങില്ല’; എ എന് രാധാകൃഷ്ണന്റെ ഭീഷണിക്കെതിരെ ഡിജിപിക്ക് പരാതി\n‘പിണറായി വിജയന് വീട്ടില് കിടന്ന് ഉറങ്ങില്ല’; എ എന് രാധാകൃഷ്ണന്റെ ഭീഷണിക്കെതിരെ ഡിജിപിക്ക് പരാതി\nമുഖ്യമന്ത്രി പിണറായി വിജയനെതിരെ കലാപാഹ്വാനം നടത്തിയ ബിജെപി സംസ്ഥാന വൈസ് പ്രസിഡന്റ് എ എന് രാധാകൃഷ്ണനെതിരെ കേസ് എടുക്കണമെന്നാവശ്യപ്പെട്ട് ഡിജിപിക്ക് പരാതി. പിണറായി വിജയന് അധിക കാലം വീട്ടില് കിടന്ന് ഉറങ്ങില്ലെന്ന എ എന് രാധാകൃഷ്ണന്റെ ഭീഷണി പ്രസംഗത്തില് കേസെടുക്കണമെന്ന് ആവശ്യപ്പെട്ട് കോഴിക്കോട് സ്വദേശി കെ പി പ്രേമനാണ് പരാതി നല്‍കിയത്. അണികള് മുഖേനെ മുഖ്യമന്ത്രിക്കെതിരെ കലാപത്തിന് ആഹ്വാനം ചെയ്യുകയാണ് എ എന് രാധാകൃഷ്ണന് ചെയ്തതെന്ന് പരാതിയില് പറയുന്നു. കെ സുരേന്ദ്രനെതിരായ അതിക്രമം തുടര്‍ന്നാല് പിണറായി വിജയന് […]\n20 Jun 2021 11:07 AM GMT\nമുഖ്യമന്ത്രി പിണറായി വിജയനെതിരെ കലാപാഹ്വാനം നടത്തിയ ബിജെപി സംസ്ഥാന വൈസ് പ്രസിഡന്റ് എ എന് രാധാകൃഷ്ണനെതിരെ കേസ് എടുക്കണമെന്നാവശ്യപ്പെട്ട് ഡിജിപിക്ക് പരാതി. പിണറായി വിജയന് അധിക കാലം വീട്ടില് കിടന്ന് ഉറങ്ങില്ലെന്ന എ എന് രാധാകൃഷ്ണന്റെ ഭീഷണി പ്രസംഗത്തില് കേസെടുക്കണമെന്ന് ആവശ്യപ്പെട്ട് കോഴിക്കോട് സ്വദേശി കെ പി പ്രേമനാണ് പരാതി നല്‍കിയത്. അണികള് മുഖേനെ മുഖ്യമന്ത്രിക്കെതിരെ കലാപത്തിന് ആഹ്വാനം ചെയ്യുകയാണ് എ എന് രാധാകൃഷ്ണന് ചെയ്തതെന്ന് പരാതിയില് പറയുന്നു.\nകെ സുരേന്ദ്രനെതിരായ അതിക്രമം തുടര്‍ന്നാല് പിണറായി വിജയന് അധിക കാലം വീട്ടില് കിടന്ന് ഉറങ്ങില്ലെന്നായിരുന്നു എ എന് രാധാകൃഷ്ണന്റ പ്രസ്താവന. ശബരിമല കേസില് നേരത്തെ സുരേന്ദ്രനെ കള്ളക്കേസില് കുടുക്കി പൊലീസ് സ്റ്റേഷനുകളില് കയറ്റിയിറക്കി. ആ അഹങ്കാരവുമായി മുന്നോട്ടുപോയാല് പിണറായി വിജയന് അധികം ദിവസം വീട്ടില് കിടന്ന് ഉറങ്ങില്ല. മക്കളെ കാണാന് ചിലപ്പോള് ജയിലില് വരേണ്ട സാഹചര്യം ഉണ്ടാകുമെന്നും എ എന് രാധാകൃഷ്ണന് പറഞ്ഞിരുന്നു.\nപ്രസംഗം വിവാദമായതോടെ മുഖ്യമന്ത്രി തന്നെ എ എന് രാധാകൃഷണന് മറുപടി നല്‍കുകയും ചെയ്തിരുന്നു. അധിക കാലം വീട്ടില് കിടന്ന് ഉറങ്ങില്ലെന്ന് ഇതിന് മുമ്പ് ഇതിനേക്കാള് വലിയ ഭീഷണി ഉണ്ടായിട്ടുണ്ടെന്നും അന്നും താന് വീട്ടില് സുഖമായി കിടന്നുറങ്ങിയിട്ടുണ്ടെന്നുമായിരുന്നു മുഖ്യമന്ത്രിയുടെ മറുപടി. തെറ്റായ രീതിയില് ഇടപെട്ട് അന്വേഷണം അവസാനിപ്പിക്കണമെന്നാണ് ബിജെപിയുടെ ഭീഷണിയെന്നും അന്ന് മുഖ്യമന്ത്രി പ്രതികരിച്ചു.\nAlso Read: ‘തെളിവ് നശിപ്പിക്കാന് കാര് തകര്‍ക്കാന് സുധാകരന് പറഞ്ഞു’; നാല്‍പ്പാടി വാസു കൊല്ലപ്പെട്ട ദിവസം നടന്നത് ഓര്‍ത്തെടുത്ത് പ്രശാന്ത് ബാബു


പ്രധാനമന്ത്രിക്ക് നന്ദി അറിയിച്ച് ഫാ. ടോം :: Janmabhumi Daily\nപ്രധാനമന്ത്രിക്ക് നന്ദി അറിയിച്ച് ഫാ. ടോം\nWednesday 13 September 2017 7:58 pm IST\nന്യൂദല്‍ഹി: തുടര്‍ച്ചയായ നയതന്ത്ര നീക്കങ്ങളിലൂടെ തന്റെ മോചനത്തിന് ശ്രമിച്ച പ്രധാനമന്ത്രി നരേന്ദ്രമോദിക്ക് ഫാ. ടോം ഉഴുന്നാലില് നന്ദി രേഖപ്പെടുത്തി. കേന്ദ്രവിദേശകാര്യ മന്ത്രി സുഷമാ സ്വരാജുമായി ഫോണില് സംസാരിക്കവേയാണ് കേന്ദ്രസര്‍ക്കാരിനും പ്രധാനമന്ത്രിക്കുമുള്ള നന്ദി ഫാ. ടോം ഉഴുന്നാലില് രേഖപ്പെടുത്തിയത്. വത്തിക്കാനിലുള്ള ഫാ.ടോം സുഷമാ സ്വരാജുമായി ദീര്‍ഘനേരം ഫോണില് സംസാരിച്ചതായി വിദേശകാര്യമന്ത്രാലയം അറിയിച്ചു. ഐഎസ് ഭീകരരുടെ പിടിയിലെ ദുരിതങ്ങളും ഫാ. ടോം പങ്കുവെച്ചു. മോചനത്തിനായി നിരന്തരം ശ്രമിച്ച സര്‍ക്കാരിനും രാജ്യത്തെ ജനങ്ങള്‍ക്കുമുള്ള നന്ദിയും ഫാ. ടോം അറിയിച്ചിട്ടുണ്ട്. ഇന്ത്യയിലെ ജനങ്ങളുടെ തുടര്‍ച്ചയായ പ്രാര്‍ത്ഥനയാണ് മോചനം സാധ്യമാക്കിയതെന്ന് അദ്ദേഹം പറഞ്ഞു. ഫാ. ടോമിന്റെ മോചനത്തിനുള്ള ശ്രമങ്ങള്‍ക്ക് നേതൃത്വം വഹിച്ച ഒമാന്, യെമന് എന്നീ രാജ്യങ്ങള്‍ക്കും ഭരണാധികാരികള്‍ക്കും കേന്ദ്രവിദേശകാര്യമന്ത്രി സുഷമാ സ്വരാജും നന്ദി രേഖപ്പെടുത്തി. ഇന്ത്യയിലേക്ക് മടങ്ങിയെത്തിയാലുടന് ഫാ. ടോം പ്രധാനമന്ത്രി, വിദേശകാര്യമന്ത്രി എന്നിവരുമായി കൂടിക്കാഴ്ച നടത്തും. തട്ടിക്കൊണ്ടുപോയ ശേഷം തന്നെ മൂന്നു തവണ സ്ഥലം മാറ്റിയെന്നും മോശമായി ഭീകരര് പെരുമാറിയിട്ടില്ലെന്നും ഫാ. ടോം വത്തിക്കാനില് പ്രതികരിച്ചു. ശാരീരികാവസ്ഥ മോശമായപ്പോള് പ്രമേഹത്തിനുള്ള മരുന്നുകള് നല്‍കി. അറബിയും ഇംഗ്ലീഷും സംസാരിക്കുന്നവരാണ് തട്ടിക്കൊണ്ടുപോയ സംഘത്തിലുണ്ടായിരുന്നതെന്നും ഫാ. ടോം അറിയിച്ചു.\nഫാ. ടോം ഉഴുന്നാല് ഇന്ത്യയിലെത്തുന്നു\nഫാ. ടോം ഉഴുന്നാലില് ബംഗളൂരുവില്\nമോദിക്ക് നന്ദി അറിയിച്ച് മെഹബൂബ\nകേന്ദ്രമന്ത്രിമാര്‍ക്ക് നന്ദി അറിയിച്ച് മന്ത്രിസഭ\nസുഷമ സ്വരാജിന് നന്ദി അറിയിച്ച് സിബിസിഐ\nകാര്‍ഗില് വിജയസ്മരണയില് സൈനികര്‍ക്ക് നന്ദി അറിയിച്ച് പ്രധാനമന്ത്രി\nനിര്‍മല സീതാരാമന് നന്ദി അറിയിച്ച് സംസ്ഥാന സര്‍ക്കാര്\nഫാ. ടോം ഉഴുന്നാലിന്റെ മോചനം മോചനദ്രവ്യം നല്‍കാതെ


എംബിബിഎസ് പ്രാക്ടിക്കല് പരീക്ഷയില് തോറ്റവര്‍ക്ക് ഇളവ് നല്‍കി ആരോഗ്യ സര്‍വകലാശാല; സാങ്കേതിക പിഴവെന്ന് വിസി - BIGNEWSLIVE | Latest Malayalam News\nതൃശ്ശൂര്: എംബിബിഎസ് പ്രാക്ടിക്കല് പരീക്ഷയില് പരാജയപ്പെട്ട വിദ്യാര്‍ത്ഥികളുടെ പരാതിയെ തുടര്‍ന്ന് ഇള,വ് നല്‍കാന് തീരുമാനം. നിലവിലുള്ള വ്യവസ്ഥകളില് മാറ്റം വരുത്തിയതോടെയാണ് പ്രാക്ടിക്കല് പരീക്ഷയില് തോറ്റ 24 വിദ്യാര്‍ത്ഥികള്‍ക്ക് ഇളവുകള് ലഭിക്കുന്നത്. തിരുവനന്തപുരം, തൃശ്ശൂര് മെഡിക്കല് കോളേജുകളിലെ വിദ്യാര്‍ത്ഥികള് നല്‍കിയ പരാതിയിലാണ് നടപടി.\nപ്രാക്ടിക്കല് പരീക്ഷയില് തോറ്റ വിദ്യാര്‍ത്ഥി ഇനി മുതല് പ്രാക്ടിക്കലിന് മാത്രം ഹാജരായാല് മതി. തിയറി, വൈവ എന്നിവയുടെ മാര്‍ക്കുകള് നിലനില്‍ക്കും എന്നതാണ് പുതിയ ശുപാര്‍ശ. ഓഗസ്റ്റില് നടക്കുന്ന സപ്ലിമെന്ററി പരീക്ഷയില് ഇവരെ റെഗുലറായി കണക്കാക്കണമെന്നും ശുപാര്‍ശയിലുണ്ട്. തിരുവനന്തപുരം മെഡിക്കല് കോളജിലെ 14ഉം തൃശ്ശൂരിലെ 10 വിദ്യാര്‍ത്ഥികളുമാണ് പ്രാക്ടിക്കല് പരീക്ഷയില് തോറ്റത്. ഫെബ്രുവരിയിലായിരുന്നു ഇവരുടെ പരീക്ഷ. എന്നാല് പരീക്ഷയ്ക്ക് എത്തിയ എക്‌സാമിനര്‍മാരുടെ തെറ്റായ തീരുമാനമാണ് തോല്‍വിക്ക് കാരണമെന്ന് ആരോപിച്ച് തിരുവനന്തപുരത്തെ വിദ്യാര്‍ത്ഥികള് പരാതിയുമായി രംഗത്തെത്തുകയായിരുന്നു. ഇടവേളകളില്ലാതെ പരീക്ഷ നടത്തി എന്നാണ് തൃശ്ശൂരില് നിന്നുള്ള പരാതി.\nകോളജ് യൂണിയനുകളുടെ നേതൃത്വത്തിലാണ് ഇവര് പരാതി നല്‍കിയത്. പരാതി സ്വീകരിച്ച ബോര്‍ഡ് ഓഫ് അഡ്ജുഡിക്കേഷന് വിദ്യാര്‍ത്ഥികളില് നിന്നും അധ്യാപകരില് നിന്നും മൊഴി എടുത്ത ശേഷമാണ് തീരുമാനമെടുത്തത്. അതേസമയം സാങ്കേതികപ്പിഴവുകള് ഉണ്ടായെന്ന് ആരോഗ്യ സര്‍വകലാശാല വിസി ഡോ. കെസി നായര് പറഞ്ഞു. അത് തിരുത്തുക മാത്രമാണ് ചെയ്തതെന്നും അദ്ദേഹം വിശദീകരിച്ചു.\nTags: Keralambbs student


ജിഷയും താനും ഒരേ അനുഭവങ്ങളാണ് നേരിട്ടതെന്ന് സരിത എസ് നായര് | Daily Indian Herald\nMay 12, 2016 11:15 am By : Indian Herald Staff\nപെരുമ്പാവൂര്: ജിഷയുടെ അതേ അനുഭവം തനിക്കും നേരിടേണ്ടി വന്നിട്ടുണ്ടെന്ന് സരിത എസ് നായര്. ജിഷ നമ്മെ വിട്ടു പോയി, താന് ജീവനോടെ ഇരിക്കുന്നുവെന്ന് മാത്രമെന്ന് സരിത പറയുന്നു. ജിഷയുടെ മാതാവ് രാജേശ്വരിയെ സരിത സന്ദര്‍ശിക്കവെയാണ് ഇക്കാര്യം പറഞ്ഞത്.\nഇന്നലെ വൈകിട്ടോടെയാണ് സരിത പെരുമ്പാവൂര് താലൂക്ക് ആശുപത്രിയില് എത്തിയത്. ജിഷയുടെ വീട്ടുകാരുടെ അനുവാദം വാങ്ങിയ ശേഷമാണ് രാജേശ്വരിയമ്മയെ കാണാന് സരിതക്ക് ആശുപത്രി അധികൃതര് അനുമതി നല്‍കിയത്. അഞ്ച് മിനുട്ടോളം സരിത ജിഷയുടെ അമ്മക്കൊപ്പം ചിലവഴിച്ചു. ജിഷയും താനും ഓരോ പ്രതീകങ്ങളാണെന്ന് സരിത പറഞ്ഞു.\nജിഷക്ക് നേരിടേണ്ടി വന്ന അതേ അനുഭവങ്ങള് തന്നെ തനിക്കും നേരിടേണ്ടി വന്നിട്ടുണ്ട്. താന് ജീവനോടെയുണ്ടെന്നുള്ള വ്യത്യാസം മാത്രമേയുള്ളൂവെന്ന് സരിത പറഞ്ഞു. സോളാര് കമ്മീഷനില് തെളിവുകള് ഹാജരാക്കിയതിന് ശേഷമാണ് സരിത പെരുമ്പാവൂരില് എത്തിയത്. സരിത എത്തിയതറിഞ്ഞ് നിരവധി പേര് ആശുപത്രിക്ക് മുന്നില് തടിച്ചു കൂടിയിരുന്നു.\nTags: jisha, murder, rape, Saritha S Nair\nദളിത് വിദ്യാര്‍ത്ഥിനിയെ പീഡിപ്പിച്ചു; കോണ്‍ഗ്രസ് നേതാവിനെതിരെ പോക്‌സോ കേസ്\nസരിത പറയുന്നത് കേരളം വിശ്വസിക്കില്ല;ആരോപണം നിഷേധിച്ച് മുഖ്യമന്ത്രി.മുഖ്യമന്ത്രിയും ആര്യാടനും രാജി വെക്കണം-കോടിയേരി\nസരിത താപത്തില് നില പരുങ്ങലിലായത് അബ്ദുള്ളക്കുട്ടിക്ക് മാത്രം;കണ്ണൂരില് സീറ്റ് നഷ്ടമായ വിഷമത്തില് അത്ഭ്തകുട്ടി.


different character of fahadh fazil in malayalam movies - Malayalam Filmibeat\nമഹേഷേട്ടന് പണ്ടേ ലോലനാ.....അതിനുളള ഉത്തരം ഈ സിനിമകള് പറയും....\n| Updated: Tuesday, March 1, 2016, 9:45 [IST]\nമഹേഷേട്ടന് ആളൊരു ലോലനാ... സിനിമയിലെ ഡയലോഗ് ആണേല്ലും ശരിക്കും ഒരു സോഫ്റ്റ് കാരക്ടര് ആണ് ഫഹദ് ഫാസിലിന്. തിക്കും തിരക്കും ബഹളവും ഇല്ലാത്ത നടന്. പക്ഷെ അഭിനയത്തിന്റെ കാര്യത്തില് മരണമാസാണ് ഫഹദ് അത് പറയാതെ വയ്യ.\nകൈ എത്തും ദൂരത്ത് എന്ന ചിത്രത്തിലെ ആ കൊച്ചു പയ്യനെ കണ്ട മലയാളികള് അന്ന് പറഞ്ഞിരുന്നു... ഇവന് സിനിമയുടെ പടി കാണില്ലെന്ന്. പറഞ്ഞതെല്ലാം തിരുത്തിക്കുറിപ്പിച്ചു ഫാസിലിന്റെ പ്രിയ പുത്രന് ഫഹദ്. സ്റ്റാര്‍ട്ടിങ് ട്രബിള് മാത്രമായിരുന്നു താരത്തിന്. പിന്നീട് വന്ന ചിത്രങ്ങള് എല്ലാം തന്നെ എടുത്ത് പറയേണ്ടത് തന്നെയാണ്.\nപഞ്ച് ഡയലോഗുകളോ അനുകരണങ്ങളോ ഫഹദിന്റെ അഭിനയത്തില് കണ്ടിട്ടില്ല. ഓരോ കഥാപാത്രങ്ങളിലും ഫഹദ് ജീവിക്കുകയായിരുന്നു. പഞ്ച് ഡയലോഗുകള് പറയാതെ ഓവര് ആക്ഷന് ഇല്ലാതെ കയ്യടി നേടിയ നടന്നായിരുന്നു. കഷണ്ടിയ്ക്ക് മലയാള സിനിമയില് മാര്‍ക്കറ്റ് കൊണ്ട് വന്നതും ഫഹദ് തന്നെയാണ്.\nഇദ്ദേഹം ശരിക്കും ഒരു ലോലനായ നായകനല്ലേ എന്ന് ഈ ചിത്രങ്ങള് പറയും....\nഫാസില് സംവിധാനം ചെയ്ത ചിത്രമായ കൈ എത്തു ദൂരത്ത് എന്ന ചിത്രത്തിലൂടെയായിരുന്നു എന്‍ട്രി. അന്നത്തെ ഫഹദിനെ ഓര്‍ത്ത് നോക്കിയാല് ഇന്ന് ചിരി വരും. ആ ലോലത്വം അന്ന് മുതല് തുടങ്ങിയതാ.... ചിത്രം ഹിറ്റായിലെങ്കിലും അന്നത്തെ കൗമാരക്കാര്‍ക്കിടയില് വെറൈറ്റി പ്രണയത്തെ അവതരിപ്പിക്കാന് ഫാസിലിന് കഴിഞ്ഞു.\nപത്ത് സംവിധായകരുടെ ചിത്രങ്ങള് കൂട്ടിയിണക്കിയ സിനിമയായിരുന്നു കേരള കഫേ. മുന്‍നിര താരങ്ങളായ മമ്മൂട്ടി, സുരേഷ് ഗോപി, ദിലീപ്, ശ്രീനിവാസന്, പൃഥ്യരാജ്, ജയസൂര്യ, തിലകന്, ജഗതി, നവ്യാ നായര്, ശ്വേതാ മേനോന്, റിമ കല്ലിങ്കല് എന്നിവര്‍ക്കൊപ്പം വലിയൊരു തിരിച്ചു വരവായിരുന്നു ഫഹദ് നടത്തിയത്.\nമലയാള സിനിമയ്ക്ക് ന്യൂജെന് പരിവേഷങ്ങള് വന്നു തുടങ്ങിയത് ഇവിടെ നിന്നാണ്. ചിത്രത്തില് നവിന് കൃഷ്ണമൂര്‍ത്തി എന്ന മൂര്‍ച്ഛയേറിയ കഥാപാത്രത്തെയാണ് ഫഹദ് അഭിനയിച്ചത്. ചിത്രം പുറത്തിറങ്ങിയപ്പോള് ശരിക്കും മലയാളികള് ഞെട്ടി പോയിട്ടുണ്ട്. അഭിനയത്തില് ഇത്രമാത്രം സ്വാഭാവികത നിറഞ്ഞ ഫഹദ് എന്ന നടനെ കണ്ടിട്ട്.\nഎല്ലാ ചിത്രങ്ങളും ഒരു പോലെ വിജയം കൈവരിക്കണം എന്നില്ല, അത് പോലെയായിരുന്നു ഈ ചിത്രത്തിന്റെ അവസ്ഥയും. ചെറുപ്പക്കാരന്റെ ഊര്‍ജസ്വലതയാണ് ചിത്രത്തില് ആവിഷ്‌ക്കരിച്ചത്.\nവില്ലനാണോ നായകനാണോ എന്ന് ഇന്നും കണ്‍ഫ്യൂഷനാണ്. സമകാലിക വിഷയത്തെ ആവിഷ്‌ക്കരിച്ച ചിത്രത്തില് ആക്ഷന് ത്രില്ലിങ് ഇല്ല, ഇടിവെട്ട് ഡയലോഗ് ഇല്ല, പക്ഷെ എല്ലാം ഉണ്ടായിരുന്നു ആ മുഖ ഭാവങ്ങളില്.. ഒരു സൈലന്റ് കില്ലര് സ്വഭാവക്കാനാണോ എന്ന് തോന്നി പോകും അഭിനയത്തില്. മലയാളത്തില് ഇത്രയ്ക്കും സ്വാഭാവിക നിറഞ്ഞ കിടപ്പറ രംഗങ്ങള് അന്ന് വരെ മലയാളി കണ്ടിട്ടില്ല. അതും ഫഹദിനെക്കൊണ്ട് മാത്രമേ സാധിക്കൂ...\nഅധികം ശ്രദ്ധിക്കപ്പെടാതെ പോയ ചിത്രമാണ് അകം. സൈക്കോളജിക്കല് ത്രില്ലര് ചിത്രമായിരുന്നു.യക്ഷി എന്ന നോവലിനെ അടിസ്ഥാനമാക്കി ചെയ്യത ചിത്രമാണ് അകം. ഈ ചിത്രത്തിലും സൈലന്റ് മോഡ് തന്നെയാണ് കക്ഷിയ്ക്ക്.\nകഷണ്ടികള്‍ക്കും മലയാളത്തില് ട്രെന്‍ഡ് ഉണ്ടെന്ന് ചിത്രത്തിലെ ഗെറ്റപ്പില് കാണിച്ച് തന്നു. പിന്നീട് കഷണ്ടി വരുത്താന് മുടി വെട്ടികളഞ്ഞു നമ്മുടെ ചില ന്യൂജെന് പിള്ളേര്. അത്രയ്ക്കും ഫഹദ് ഇഫക്ട് ചിത്രത്തില് നിന്നുണ്ടായിരുന്നു. ഫഹദിലെ വില്ലന് ആരാധകര് വര്‍ധിച്ചത് ഈ ചിത്രത്തിലാണ്. തോറ്റിട്ടും തോല്‍ക്കാത്ത അവസാനത്തെ ഡയലോഗ് ഉണ്ടല്ലോ.... അതിനെയാണ് ശരിക്കും പഞ്ച് എന്നൊക്കെ പറയുന്നത്.\nഇത്രനാള് കണ്ടതൊന്നുമല്ല ഇതാണ് ജീവിതം എന്ന് സിനിമ കണ്ടാല് ആരും പറഞ്ഞ് പോകും. ഫഹദിന് മാത്രമേ കഴിയിമായിരുന്നുള്ളൂ മറ്റാര്‍ക്കും അഭിനയിച്ച് ഫലിപ്പിക്കാന് കഴിയാത കിക്കായിരുന്നു ചിത്രത്തിന്. ഒരു കാമുകന്റെ മൂന്ന് വ്യത്യസ്ത ഭാവങ്ങളും, ഒരു ഭര്‍ത്താവിന്റെ സ്‌നേഹവും ചിത്രത്തില് കണ്ടു.\nസാധാരണക്കാരനായാല് പോരാ, അത് ലുക്കില് വന്നാലും പോരാ... ദാ ഇങ്ങനെയാവണം. ശരിക്കും ലോലനാ നമ്മുടെ ചെക്കന്.\nപ്രണയിച്ച് പ്രണയിച്ച് കൊച്ചി കായലില് മുഴുവന് പ്രണയം പരത്തി നമ്മുടെ ഫഹദ്.\nഇതില് കണ്ടാല് ചിലപ്പോള് വട്ട് പിടിയ്ക്കും. താനെന്താടോ ഇത്രയ്ക്കും ലോലനായി പോയത് എന്ന് ചോദിക്കാന് തോന്നുന്നില്ലേ,,, പക്ഷെ ആ നിശബ്ദയായിരുന്നു ഫഹദിലെ അഭിനയം.\nഓരോ ചിത്രത്തിലും മാറ്റങ്ങള്‍ക്കും മാറ്റം വന്നുകൊണ്ടിരുന്നു.എല്ലാത്തിനുമുള്ള മരുന്ന് ഒരുപിടി കയ്യിലുണ്ട്.\nലൈയ്‌ററാ വന്താലും ലൈറ്റസ്റ്റാ വരുവേ എന്ന് കേട്ടിട്ടുണ്ടോ,,, ആക്ഷന്‍സ് എല്ലാം വന്നത് അവസാനത്തിലാണെങ്കിലും കൈയ്യടി വാങ്ങിയ അഭിനയമായിരുന്നു. ഇത്രനാള് കണ്ട ഫഹദ് ആയിരുന്നില്ല.\nഇതില് മഹേഷേട്ടന്റെ പ്രതികാരം പോലെ തന്നെ ആളും ലോലനാ...\nRead more about: fahadh faasil film malayalam actor fazil maheshinte prathikaram ഫഹദ് ഫാസില് സിനിമ മലയാളം നടന് ഫാസില് മഹേഷിന്റെ പ്രതികാരം\ndifferent character of fahadh fazil in malayalam movies


ബഹ്‌റൈനില് പ്രവാസി തൊഴില് വിസാ വിതരണത്തില് വന് വര്‍ധനവ് – malabarinews.com\nമനാമ: ബഹ്‌റൈനില് പ്രവാസികളുടെ വിസയുടെ എണ്ണത്തില് വന് വര്‍ധനവ് ഉണ്ടായതായി എല്.എം.ആര്.ഏ(ലേബര് മാര്‍ക്കറ്റ് റെഗുലേറ്ററി അഥോറിറ്റി) റിപ്പോര്‍ട്ട് പുറത്തുവിട്ടു. 2017 ലെ ആദ്യമാസങ്ങളിലെ കണക്കാണ് പുറത്തു വിട്ടിരിക്കുന്നത്. ഇതില് നിര്‍മാണ മേഖലയിലുള്ള വിസക്കാരുടെ എണ്ണത്തില് വര്‍ധനവുള്ളതായി സൂചിപ്പിക്കുന്നു. രാജ്യത്ത് തൊഴില് ചെയ്യുന്നവരുടെ എണ്ണം കഴിഞ്ഞ പതിനൊന്ന് വര്‍ഷത്തിനിടെ ഇരട്ടിയായി വര്‍ദ്ധിച്ചിരിക്കുന്നു. അതെസമയം വിദേശികള്‍ക്കുള്ള തൊഴില്‍വിസാ വിതരണത്തില് വന് വര്‍ധനവാണ് ഉണ്ടായിരിക്കുന്നതെന്നതാണ് എല്‍എംആര്‍ഏ പുറത്തുവിട്ടിരിക്കുന്ന റിപ്പോര്‍ട്ട്.\nകഴിഞ്ഞവര്‍ഷം 93,891 വീട്ടുവേലക്കാര് ഉണ്ടായിരുന്നത് ഈ വര്‍ഷം 99,417 എന്നായി വര്‍ദ്ധിച്ചിരിക്കുകയാണ്. ഏറ്റവും കൂടുതല് വിസ വിതരണം ചെയ്തിരിക്കുന്നത് കണ്‍സ്ട്രക്ഷന് മേഖലയിലാണ്. മൊത്തം വിതരണം ചെയ്ത വിസയില് 40.1 ശതമാനം വരും ഇത്. ഹോള്‍സെയില് റീട്ടെയില് മേഖലയില് ആകെ വിസയുടെ 16.4 ശതമാനം ഈ വര്‍ഷം രണ്ടാം പാദത്തില് വിതരണം ചെയ്തു. എല്.എം.ആര്.ഏക്കു ലേബര് ഫീസിനത്തില് വര്‍ഷം തോറും ലഭിക്കുന്ന തുകയുടെ നല്ലൊരു ഭാഗം ലഭിക്കുന്നതും കണ്‍സ്ട്രക്ഷന് മേഖലയില് നിന്നുതന്നെയാണ്.\nതൊഴിലെടുക്കുന്ന വിദേശീയരുടെ എണ്ണത്തില് 4.8 ശതമാനം വര്‍ദ്ധനവാണ് കാണിക്കുന്നത്. ഈ വര്‍ഷം ആദ്യ പാദത്തില് ആകെ വിതരണം ചെയ്ത പെര്‍മിറ്റുകളുടെ എണ്ണത്തില് കുറവുണ്ട്. കഴിഞ്ഞ വര്‍ഷം ആദ്യപാദത്തില് വിതരണം ചെയ്തത് 59,780 ആയിരുന്നെങ്കില് ഇത്തവണ ഇത് 55,571 ആയി കുറഞ്ഞു. ഇതില് 46,098 എണ്ണം തൊഴില്‍വിസയും 921 എണ്ണം നിക്ഷേപക വിസയും 8,552 എണ്ണം ആശ്രിതര്‍ക്കുള്ള വിസയുമാണ്. ഇതേ കാലയളവില് പുതുക്കിയ വിസകളുടെ എണ്ണം 82,496 ആണ്. ഇതില് 68,202 എണ്ണം തൊഴില്‍വിസയും 600 എണ്ണം നിക്ഷേകരുടേതും 52 എണ്ണം താല്‍ക്കാലിക വിസയും 13,642 ആശ്രിതരുടെ വിസയുമാണ്.\nരാജ്യത്ത് കഴിഞ്ഞവര്‍ഷം ജോലി ചെയ്തിരുന്നത് ബഹ്‌റൈനികള് 1,60,883 ആയിരുന്നുവെങ്കില് ഈ വര്‍ഷം അത് 1,56,782 ആയി കുറഞ്ഞിരിക്കുകയാണ്. എന്നാല് ജോലി ചെയ്യുന്ന വിദേശികള് കഴിഞ്ഞവര്‍ഷം 5,82,407 എന്നതില് നിന്നും ഈ വര്‍ഷം 6,10,510 ആയി വര്‍ദ്ധിച്ചിരിക്കുന്നു.\nബഹ്‌റൈനില് വര്‍ക്ക് പെര്‍മിറ്റ് സംവിധാനത്തിന് മികച്ച പ്രതികരണം\nBahrain, gulf, visa\nPrevious PostPrevious എണ്ണ ഇറക്കുമതി ബലമായി നിര്‍ത്തിയ അബുദാബിക്കെതിരെ നിയമ നടപടി സ്വീകരിക്കും;ഖത്തര് സിഇഒ\nNext PostNext ഹരിതകേരളം; വിദ്യാര്‍ഥികള് റോഡ് ശുചീകരിച്ചു


ലോകത്തെ സ്വാധീനിച്ച 100 സ്ത്രീകളുടെ ബിബിസി പട്ടികയിൽ കോഴിക്കോട് സ്വദേശി വിജിയും |\nലോകത്തെ സ്വാധീനിച്ച 100 സ്ത്രീകളുടെ ബിബിസി പട്ടികയിൽ കോഴിക്കോട് സ്വദേശി വിജിയും\nസ്വന്തം കർമമണ്ഡലത്തിലെ പ്രവർത്തനങ്ങൾ വഴി ലോകത്തെ സ്വാധീനിച്ച 100 വനിതകളുടെ പട്ടിക ബിബിസി പുറത്തിറക്കി. 2018ലെ പട്ടികയിൽ കോഴിക്കോട് സ്വദേശി വിജിയും ഇടം പിടിച്ചു. പെൺകൂട്ട് എന്ന സ്ത്രീസംഘടനയുടെ സ്ഥാപകയാണ് വിജി\nപട്ടികയിൽ 73ാം സ്ഥാനത്താണ് വിജി. 2009-10 കാലഘട്ടത്തിലാണ് പെൺകൂട്ട് എന്ന സംഘടന രൂപം കൊള്ളുന്നത്. അസംഘടിത മേഖലയിലെ സ്ത്രീ തൊഴിലാളികൽ നേരിടുന്ന പ്രശ്‌നങ്ങൾ പൊതുജനശ്രദ്ധയിൽ കൊണ്ടുവരികയെന്നതാണ് സംഘടയുടെ ലക്ഷ്യം.\nമിട്ടായിതെരുവിലെ ഒരു തയ്യൽ ഷോപ്പിലെ ജീവനക്കാരിയായിരുന്നു വിജി. തന്റെ ജീവിത സാഹചര്യങ്ങളിൽ നിന്നാണ് അവകാശങ്ങൾക്ക് വേണ്ടി പോരാടാനുള്ള ആർജവം വിജി സ്വന്തമാക്കിയത്.\n← ജയിക്കാൻ 139 റൺസും കയ്യിൽ പത്ത് വിക്കറ്റും; പക്ഷേ പാക്കിസ്ഥാൻ തോറ്റു\nകെ സുരേന്ദ്രൻ ജയിലിൽ തുടരുന്നു; ജാമ്യാപേക്ഷ പരിഗണിക്കുന്നത് ബുധനാഴ്ച →


പെണ്‍കുട്ടി മരിച്ചതായി ഡോക്ടര്‍മാര് സ്ഥിരീകരിച്ചതായി പോലീസ് അറിയിച്ചതായി മന്ത്രി പ്രസ്താവിച്ചതായി വാര്‍ത്തയില് പറഞ്ഞു. എത്രയും വേഗം അനുശോചനമറിയിക്കാനുള്ള ഏര്‍പാടുകള് യുദ്ധകാലാടിസ്ഥാനത്തില് സര്‍ക്കാര് തലത്തിലും പാര്‍ട്ടി തലത്തിലും മുന്നണി തലത്തിലും ചെയ്യുന്നതാണെന്ന് മുഖ്യമന്ത്രി പ്രഖ്യാപിച്ചു. ജില്ല-ഗ്രാമ-ബ്ലോക്ക് തലങ്ങളില് പ്രത്യേക പ്രതിഷേധ യോഗങ്ങളും സംഘടിപ്പിക്കുന്നുണ്ട്. ഇതിനാവശ്യമായ സത്വര നിര്‍ദേശങ്ങള് കലക്ടര്‍മാര്‍ക്ക് ഇതിനകം തന്നെ അയച്ചിട്ടുണ്ട്. ഇതിനുപുറമെ, ഈ ക്രൂരകൃത്യത്തെ ശക്തമായി അപലപിക്കാന് മുഖ്യമന്ത്രി എല്ലാവരോടും ആഹ്വാനം ചെയ്തു. (അപലപനം ശക്തമായി പോരാ, അതിശക്തമായി വേണമെന്ന് പിറകെ മറ്റൊരു സര്‍ക്കുലറില് സര്‍ക്കാര് നിര്‍ദേശിച്ചു. കടുത്ത നടപടികള് ആവശ്യപ്പെടുന്നതാണ് ഈ ഹീനകൃത്യമെന്ന് വിശദീകരണത്തില് പറയുന്നു.)\nസംഭവസ്ഥലത്ത് കുതിച്ചെത്തിയ പ്രശസ്ത സിനിമാതാരം സുഭഗകുമാര് മാധ്യമപ്രവര്‍ത്തകരെ കാണുകയാണ.് തല്‍സമയ ദൃശ്യങ്ങളിലേക്ക്.\nറിപ്പോര്‍ട്ടര്: സര്, താങ്കളുടെ പ്രതികരണം?\nസുഭഗകുമാര്: ഞാന് ഷൂട്ടിലായിരുന്നു. സെറ്റിലെ തിരക്കുകള് മാറ്റിവെച്ച് ഞാന് ഓടി വരികയായിരുന്നു. അറിയാമല്ലോ, എന്റെ അടുത്ത പടത്തിന്റെ റിലീസ് തിയതി പ്രഖ്യാപിച്ചു കഴിഞ്ഞതാണ്.\nറി: സര്, പ്രതികരണം?\nസു.കു: റിലീസിന് മുമ്പേ വളരെ നല്ല പ്രതികരണമാണ് ലഭിച്ചുകൊണ്ടിരിക്കുന്നത്. ഞാന്...\nറി: അല്ല, സര്- കൊലപാതകത്തെപ്പറ്റി...\nസു.കു: അതെ, ഇതൊരു സസ്‌പെന്‍സ് ത്രില്ലറാണ്. രണ്ട് കൊലപാതകങ്ങള് ഉണ്ട്. ഒന്നുകൂടി ചേര്‍ക്കണമെന്ന അഭിപ്രായം ഉയര്‍ന്നു വന്നിട്ടുണ്ട്. എന്റെ അഭിപ്രായത്തില്...\nറി: ഇവിടെ താങ്കള് വന്നത്...\nസു.കു: ഉവ്വ്, ഷൂട്ടിങ്ങിന്റെ തിരക്കില് വന്നതാണ്. ഞാന് ശരിക്കും ഞെട്ടി. എന്റെ ഓര്‍മയില് ഇത്തരമൊരു സംഭവം വേറെയില്ല. അല്ല, ആരാ മരിച്ചത്?\nവലിയ കൈലേസുമായി കാറില് വന്നിറങ്ങിയ യുവനേതാവ് സംഭവം ചോദിച്ചറിയുകയും താന് ഞെട്ടിയതായി പ്രസ്താവിക്കുകയും അനുശോചകരുടെ പട്ടിക പത്രത്തിലിടുമ്പോള് തന്റെ പേര് പ്രത്യേകം ഓര്‍മിക്കണമെന്ന് അഭ്യര്‍ഥിക്കുകയും ചെയ്ത ശേഷം കാമറകളെ അഭിമുഖീകരിച്ച് ഒരിക്കല്‍കൂടി കൈലേസ് കണ്ണിനു മുകളില് വെച്ചിട്ട് കാമറകളിലേക്ക് മറ്റേ കണ്ണ് തിരിച്ച് മടങ്ങിപ്പോയി.\nസര്‍ക്കാര് അനാസ്ഥയില് പ്രതിഷേധിക്കുന്ന മുദ്രാവാക്യങ്ങള്‍ക്കു മുമ്പിലായി കടന്നുവന്ന നേതാവ് കൈകൊണ്ട് ആംഗ്യം കാണിച്ചപ്പോള് പ്രസ്തുത മുദ്രാവാക്യങ്ങള് അടങ്ങി.\nസംഭവത്തില് ഗൂഢാലോചനയുണ്ട്; അതന്വേഷിക്കണം - അദ്ദേഹം പറഞ്ഞു. സര്‍ക്കാരിന്റെ ഗുരുതരമായ അനാസ്ഥയെപ്പറ്റി അന്വേഷിക്കണം.\n-അപ്പോള് കുറ്റകൃത്യത്തെപ്പറ്റി അന്വേഷിക്കണ്ടേ?\n-വേണം. വലിയ കുറ്റകൃത്യമാണ് സര്‍ക്കാരിന്റെ ഭാഗത്തുനിന്നുണ്ടായിട്ടുള്ളത്. അത് അന്വേഷിക്കാന് നല്ലൊരു സംഘത്തെ ഉടനെ നിയോഗിക്കണം. അവര്‍ക്ക് ആവശ്യമായ എല്ലാ സൗകര്യവും സര്‍ക്കാര് നല്‍കണം.\nഭരണകക്ഷി പ്രസിഡന്റിന്റെ പത്രസമ്മേളനം.\nപ്രസിഡന്റ്: ഇത് നടക്കാന് പാടില്ലാത്ത കുറ്റകൃത്രമായിപ്പോയി. ഊര്‍ജിതമായി അന്വേഷണം നടത്താന് ആഭ്യന്തര മന്ത്രിയോട് അഭ്യര്‍ഥിക്കാന് പാര്‍ട്ടി തീരുമാനിച്ചിട്ടുണ്ട്.\nറിപ്പോര്‍ട്ടര്: എന്തെങ്കിലും വിവരങ്ങള് കിട്ടിയോ?\nപ്രസി: കൊലപാതകം നടന്നു എന്ന് തെളിഞ്ഞിട്ടുണ്ട്. ഇതിനു പിന്നില് ഏതോ കുറ്റവാളി ഉണ്ടാകുമെന്ന നിഗമനത്തിലാണ് പാര്‍ട്ടി. അത് ആരാണ് എന്നാണ് അന്വേഷിക്കാനുള്ളത്. പാര്‍ട്ടിയുടെ നിലപാട് വ്യക്തമാണ്. കൊല നടന്നെങ്കില് കൊലയാളിയാകും അത് ചെയ്തിരിക്കുക. അന്വേഷണം നടത്തി അയാളെ കണ്ടെത്തണമെന്ന നിലപാടില് പാര്‍ട്ടി ഉറച്ചുനില്‍ക്കും.\nറി. മരണം നടന്ന വീട്ടുകാര്‍ക്ക് എന്തെങ്കിലും...\nപ്രസി: ഒരു വോട്ട് അവിടെ കുറഞ്ഞു എന്നാണ് മനസ്സിലാകുന്നത്. എന്നാലും അത്യാവശ്യം ആശ്വാസവാക്കുകള് എത്തിക്കാന് പാര്‍ട്ടിപ്രത്യേക ദൂതന്മാരെ നിയോഗിക്കുന്നുണ്ട്.\nകൊല ചെയ്യപ്പെടാതിരിക്കാന് ജനങ്ങള് ജാഗ്രത പുലര്‍ത്തണമെന്ന് പ്രത്യേകം അഭ്യര്‍ഥിച്ചു കൊള്ളുന്നു.


നിര്‍മിച്ചത് 500 മണിക്കൂറെടുത്ത്, വില ലക്ഷങ്ങള്, പറഞ്ഞിട്ടെന്താ പിള്ളേര് തട്ടിപ്പൊട്ടിച്ചില്ലേ? | Two kids accidentally break the exquisite Disney castle| Shanghai Glass Museum| Travel News\nനിര്‍മിച്ചത് 500 മണിക്കൂറെടുത്ത്, വില ലക്ഷങ്ങള്, പറഞ്ഞിട്ടെന്താ പിള്ളേര് തട്ടിപ്പൊട്ടിച്ചില്ലേ?\nJul 24, 2020, 09:15 PM IST\n24 കിലോ സ്വര്‍ണവും നിര്‍മാണത്തിനുപയോഗിച്ചിരുന്നു.\nപ്രതീകാത്മക ചിത്രം/Mathrubhumi Library\nകുട്ടികളുമൊത്ത് പുറത്തുപോകുമ്പോള് രക്ഷിതാക്കള് ഏറെ കരുതലിലായിരിക്കും. ബീച്ചിലോ, പാര്‍ക്കിലോ, തിയേറ്ററിലോ മ്യൂസിയത്തിലോ അങ്ങനെ എവിടെയെങ്കിലും ആയിക്കൊള്ളട്ടെ, കറക്കവും കഴിഞ്ഞ് സമാധാനപരമായി വീട്ടിലെത്താനാവും ഓരോ രക്ഷിതാവും ശ്രമിക്കുക. പക്ഷേ കുട്ടികളുടെ വികൃതിയും അശ്രദ്ധയും കൊണ്ട് രക്ഷിതാക്കളുടെ മനസമാധാനം നഷ്ടപ്പെട്ടാലോ? അങ്ങനെയൊന്ന് സംഭവിച്ചു ഷാങ്ഹായില്.\nപ്രശസ്തമായ ഷാങ്ഹായി ഗ്ലാസ് മ്യൂസിയമാണ് വേദി. സന്ദര്‍ശനത്തിനെത്തിയ രക്ഷിതാക്കള്‍ക്കൊപ്പമുണ്ടായിരുന്ന രണ്ട് കുട്ടികളുടെ ശ്രദ്ധയില്ലായ്മകൊണ്ട് തകര്‍ന്നത് മ്യൂസിയത്തിലെ തന്നെ ശ്രദ്ധാകേന്ദ്രമായ ഡിസ്‌നി കോട്ടയുടെ കണ്ണാടി മാതൃകയാണ്. അതിന്റെ വിലയാകട്ടെ 47 ലക്ഷത്തിലധികം രൂപയും.\nസന്ദര്‍ശകര് കണ്ണാടി മാതൃകയുടെ അടുത്തേക്ക് പോകാതെ വച്ചിരുന്ന തടസം കുട്ടികള് മറി കടന്നപ്പോഴാണ് അബദ്ധത്തില് കോട്ടമാതൃകയില് തട്ടിയത്. ഇളക്കം തട്ടിയ 'ഡിസ്‌നി കോട്ട' താഴേക്ക് വീണ് തകര്‍ന്നു. മേയ് മാസത്തില് നടന്ന സംഭവം ചൈനീസ് സാമൂഹിക മാധ്യമത്തിലൂടെ പ്രചരിക്കുകയായിരുന്നു. ചെയ്തത് തെറ്റായിപ്പോയെന്ന് കുട്ടികള്‍ക്ക് മനസിലായെന്ന് മ്യൂസിയം അധികൃതര് സാമൂഹിക മാധ്യമത്തിലൂടെ പ്രതികരിച്ചു. രക്ഷിതാക്കളുടെ മനോഭാവം വളരെ സൗഹാര്‍ദപരമായിരുന്നുവെന്നും തുടര്‍നടപടികള്‍ക്ക് സഹായിക്കുമെന്ന് ഉറപ്പുനല്‍കിയതായും അവര് കൂട്ടിച്ചേര്‍ത്തു.\nThe world's #largest #glass blown castle, housed at #Shanghai Museum of Glass, has been broken into pieces after two children knocked the showcase down, the museum announced over the weekend. pic.twitter.com/pYcV1Tqb39\n— Beautiful China (@PDChinaLife) July 13, 2020\nവാള്‍ട്ട് ഡിസ്‌നിയുടെ അരിബാസ് ബ്രദേഴ്‌സ് ആണ് ഡിസ്‌നി കോട്ടയുടെ മാതൃക നിര്‍മിച്ചത്. 60 കിലോഗ്രാം ഭാരം വരുന്ന മാതൃക 500 മണിക്കൂറെടുത്തായിരുന്നു നിര്‍മിച്ചത്. 24 കിലോ സ്വര്‍ണവും നിര്‍മാണത്തിനുപയോഗിച്ചിരുന്നു. 2016-ലായിരുന്നു കണ്ണാടി മാതൃക ഇവിടെയെത്തിച്ചത്. അന്നുതൊട്ട് മ്യൂസിയത്തിന്റെ ആകര്‍ഷണങ്ങളിലൊന്ന് ഡിസ്‌നി കോട്ടയുടെ മാതൃകയായിരുന്നു.\nഅപകടത്തിനിടയാക്കിയ കുട്ടികളുടെ രക്ഷിതാക്കള് കോട്ടമാതൃകയുടെ അറ്റകുറ്റപ്പണികള് തീര്‍ക്കാന് പണം നല്‍കുമോയെന്ന് അറിവായിട്ടില്ല. എങ്കിലും കണ്ണാടി മ്യൂസിയത്തിലെ പ്രധാന ആകര്‍ഷണം അതിന്റെ പഴയ രൂപത്തിലേക്ക് തിരിച്ചുവരുമെന്ന പ്രതീക്ഷയിലാണ് സഞ്ചാരപ്രിയര്.\nContent Highlights: Two kids accidentally break the exquisite Disney castle, Shanghai Glass Museum, Travel News


‘മോളില്ലാതായ ശേഷം കുറേനാൾ അമ്പലത്തിൽ പോയില്ല, പ്രാർഥിക്കാൻ ഒന്നുമില്ലായിരുന്നു; സംഗീതത്തോടുപോലും മുഖം തിരിച്ചു!’ | Celebrity Interview\nSaturday 18 January 2020 05:33 PM IST\nസങ്കടത്തിന്റെ ഇരുട്ടിൽ നിന്നു വെളിച്ചത്തിലേക്ക് കൈപിടിച്ച ഗബ്രിയേൽ പൊസേന്തി അച്ചനൊപ്പം ഗായിക ചിത്ര...\nചിത്ര: പരിചയപ്പെട്ട അന്നുമുതൽ ചോദിക്കണമെന്ന് കരുതിയൊരു കാര്യമുണ്ട്. അച്ചന്റെ ശരിയായ പേര് എന്താണ്?\nഅച്ചൻ: വീട്ടിലെ പേര് വർഗീസ് എന്നാണ്. അച്ചൻ പട്ടം കിട്ടുന്ന സമയത്ത് നമുക്കിഷ്ടമുള്ള ഒരു വിശുദ്ധന്റെ പേര് തിരഞ്ഞെടുക്കണം. വായിച്ചിട്ടുള്ള ജീവചരിത്രങ്ങളിൽ എനിക്കേറെ ഇഷ്ടമുള്ള ഒരു വിശുദ്ധനായിരുന്നു ഇറ്റലിയിലെ ഗബ്രിയേൽ പൊസേന്തി. ‘സഹിക്കുന്നവൻ’ എന്നാണ് ‘പൊസേന്തി’ എന്ന പേരിനർഥം. വർഷങ്ങൾക്കു ശേഷം ആ പേരെന്റെ ജീവിതത്തിൽ അന്വർഥമായി.\nഏറെ ആഗ്രഹിച്ച പുരോഹിതവേഷം കിട്ടിയിട്ട് ആറു വർഷം കഴിഞ്ഞിട്ടേ ഉണ്ടായിരുന്നുള്ളൂ. ഞാൻ താമരശ്ശേരിയിൽ നിന്നു ബത്തേരിയിലെ ആശ്രമത്തിലേക്കു പോവുകയായിരുന്നു. വയനാടൻ ചുരം കയറിയ ഉടൻ ഞങ്ങളുടെ ബസ് എതിരെ വന്ന മറ്റൊരു ബസുമായി കൂട്ടിയിടിച്ചു. ഡ്രൈവർ മദ്യപിച്ചിട്ടുണ്ടായിരുന്നു. പിന്നിലെ നീളൻ സീറ്റിലിരുന്ന ഞാൻ തെറിച്ച് ഇടയിലെ കമ്പിയിലിടിച്ച് ബസിന്റെ മുന്നിലേക്കു വീണതോർമയുണ്ട്. രക്ഷപ്പെടാനായി ആളുകൾ തിടുക്കം കൂട്ടി എന്റെ ദേഹത്തു ചവിട്ടിയാണ് അവർ ഓടിപ്പോയത്.\nഒൻപതുപേർ ആ അപകടത്തിൽ മരിച്ചു. ചേട്ടന്റെ മകൻ എന്നെ അന്വേഷിച്ചു വന്നു നോക്കുമ്പോൾ ഞാൻ ബസിന്റെ ഉള്ളിൽ ബോധമില്ലാതെ കിടക്കുകയാണ്. അപ്പോഴേക്കും രണ്ടു മൂന്നു മണിക്കൂറുകൾ കഴിഞ്ഞിരുന്നു. സെർവിക്കൽ കോഡിനു ക്ഷതമേറ്റു. നെഞ്ചിനു താഴെ തളർന്നു പോയി.\nദീർഘനാളത്തെ ഫിസിയോ തെറപ്പിയുടെ ഫലമായാണ് അൽപനേരം ഇങ്ങനെ ഇരിക്കാനെങ്കിലും പറ്റുന്നത്. കമ്യൂണിക്കേഷൻ ആൻഡ് മീഡിയയാണ് ഞാൻ പഠിച്ചത്. പക്ഷേ, ദൈവത്തിന് എന്നെ അങ്ങനെയായിരുന്നില്ല ഇഷ്ടപ്പെട്ടിരുന്നതെന്ന് തോന്നുന്നു. ശരി, ഞാനീ വേഷം സ്വീകരിക്കുന്നു.\nചിത്ര: എന്നാലും ഇത്ര സഹനക്കടൽ താണ്ടിയൊരാളാണെന്ന് ചിരി കണ്ടാൽ തോന്നില്ല.\nഅച്ചൻ: ദുരിതങ്ങളും ദുഃഖങ്ങളും വരുമ്പോൾ നമ്മളെല്ലാം ചോദിക്കും, ‘എന്തിന് ഈ കുരിശ് എനിക്കു തന്നു?’ ഞാൻ കണ്ട ഒരു വിഡിയോയിലെ നായകൻ ചോദിക്കുന്നത് ‘‘ ഈ കുരിശ് എങ്ങനെ ഞാൻ എടുക്കണം’എന്നാണ്. ദുഃഖത്തെ മാറ്റാൻ എളുപ്പവഴി ഇത്രയേയുള്ളൂ. എന്റെ കുരിശ് ഞാൻ സന്തോഷത്തോടെ വഹിച്ചു. ചിത്രാജിയും അങ്ങനെയല്ലേ.\nചിത്ര: ഞാനിത്രയ്ക്ക് സഹനമുള്ള ആളായിരുന്നില്ല. മോൾ മരിച്ചതിനുശേഷം ഞാൻ ദൈവത്തോട് ആവർത്തിച്ചു ചോദിച്ച ചോദ്യം ‘‘എന്നോട് എന്തിനു ഇതു ചെയ്തു’ എന്നു തന്നെയാണ്. കുറേ നാളുകൾ ഞാൻ അമ്പലത്തിലേക്കൊന്നും പോയില്ല. പ്രാർഥിക്കാനെനിക്ക് ഒന്നുമില്ലായിരുന്നു. ഏറ്റവും വലിയ ആനന്ദമായ സംഗീതത്തോടു പോലും മുഖം തിരിച്ചു. ഇനിയൊന്നുമില്ല എന്നുറപ്പിച്ച് ഞാൻ ഇരുട്ടിലടച്ചിരിക്കുമ്പോൾ ചുറ്റുമുള്ളവരുടെ ജീവിതം കൂടെ ഇരുട്ടിലാകുകയായിരുന്നു.\nഎന്റെ പ്രഫഷനു വേണ്ടി ജോലി വേണ്ടെന്നു വച്ച വിജയേട്ടൻ, വർഷങ്ങളായി ഒപ്പമുള്ള സ്റ്റാഫ്... ഞാൻ സങ്കടം ഉള്ളിലൊതുക്കിയാൽ ഇവരുടെയെല്ലാം ജീവിതത്തിൽ പ്രകാശം പരക്കും. ആ സമയം ഈശ്വരൻ എത്രയോ ദൂതൻമാരെ എന്റെ അടുക്കലേക്കയച്ചു. സങ്കടങ്ങൾക്കു കരുതലുമായി വന്നവർ എന്നെ സംബന്ധിച്ചിടത്തോളം മനുഷ്യരായിരുന്നില്ല, ദൈവം തന്നെയായിരുന്നു. അതിൽ ക്രിസ്ത്യാനിയും മുസ്‌ലിമും ഹിന്ദുവുമുണ്ടായിരുന്നു. എത്ര പേരുടെ പ്രാർഥനയാലാണ് ഞാൻ ജീവിതത്തിലേക്ക് തിരിച്ചു വന്നത്. അവരൊക്കെ പറഞ്ഞു തന്ന വലിയൊരു കാര്യമുണ്ട്. ‘നടക്കേണ്ടത് നടക്കും. സങ്കടപ്പെടാതെ എഴുന്നേറ്റു നടക്കൂ.’ അതു മനസ്സിലാക്കാനുള്ള ബുദ്ധി തന്നതാണ് ഏറ്റവും വലിയ ഭഗവൽ കൃപ.


ചെ ഗുവേരയുടെ ജന്മവീട് വില്‍പനയ്ക്ക് - BIGNEWSLIVE | Latest Malayalam News\nചെ ഗുവേരയുടെ ജന്മവീട് വില്‍പനയ്ക്ക്\nഅര്‍ജന്റീന: കമ്യൂണിസ്റ്റ് വിപ്ലവ നായകന് ചെ ഗുവേരയുടെ ജന്മഗൃഹം വില്‍പനയ്ക്ക്. അര്‍ജന്റീനയിലെ റൊസാരിയോയിലെ ചെ ഗുവേരയുടെ ജന്മഗൃഹമാണ് വില്‍പ്പനയ്ക്ക് വച്ചിരിക്കുന്നത്. ബിബിസി ന്യൂസ് ആണ് വാര്‍ത്ത പുറത്ത് വിട്ടിരിക്കുന്നത്.\nറൊസാരിയോയിലെ ഉര്‍ക്വിസ, എന്‍ട്രെ റിയോസ് തെരുവുകള്‍ക്കിടയില് സ്ഥിതി ചെയ്യുന്ന ഗൃഹം, 2580 ചതുരശ്ര അടി വിസ്തീര്‍ണ്ണത്തില് നിയോ ക്ലാസിക്കല് ശൈലിയിലാണ് നിര്‍മ്മിച്ചിരിക്കുന്നത്.\nഇപ്പോഴത്തെ ഉടമസ്ഥനായ ഫ്രാന്‍സിസ്‌കോ ഫറൂഗിയ 2002 ലാണ് ഈ വീട് സ്വന്തമാക്കുന്നത്. സാംസ്‌കാരിക കേന്ദ്രമായി നിലനിര്‍ത്താനായിരുന്നു ഫറൂഗിയയുടെ ലക്ഷ്യം. എന്നാല് പലവിധ കാരണങ്ങളാല് ഇത് നടപ്പിലായില്ല. അതേ സമയം എത്ര തുകയ്ക്കാണ് വീട് വില്‍ക്കുന്നതെന്ന കാര്യം ഫറൂഗിയ വെളിപ്പെടുത്തിയിട്ടില്ല.\nനിരവധി പ്രമുഖരാണ് ചെ ഗുവേരയുടെ ജന്മഗൃഹം സന്ദര്‍ശിച്ചിട്ടുള്ളത്. ഫിഡല് കാസ്‌ട്രോയുടെ മക്കള്. ഉറുഗ്വെ മുന് പ്രസിഡന്റ് ജോസ് പെപെ മ്യൂജിക്ക എന്നിവര് ഇവിടം സന്ദര്‍ശിച്ചിട്ടുണ്ട്. കൂടാതെ 1950കളില് തെക്കേ അമേരിക്കയിലൂടെ ചെഗുവേര നടത്തിയ മോട്ടോര് സൈക്കിള് യാത്രകളില് ഒപ്പമുണ്ടായിരുന്ന ആല്‍ബര്‍ട്ടോ ഗ്രനഡോസും ഇവിടെ സന്ദര്‍ശകനായി എത്തിയിരുന്നു.\n1928 ല് അര്‍ജന്റീനയിലെ റൊസാരിയോയില് ഒരു മധ്യവര്‍ഗ കുടുംബത്തിലാണ് ചെ ഗുവേര ജനിച്ചത്. 1953-59 കാലത്ത് അരങ്ങേറിയ ക്യൂബന് വിപ്ലവത്തില് നിര്‍ണായക പങ്ക് വഹിച്ചത് ചെ ഗുവേരയായിരുന്നു. ഏകാധിപതി ഫുള്‍ജെന്‍സിയൊ ബാറ്റിസ്റ്റയെ സ്ഥാനഭ്രഷ്ടനാക്കിയത് ഈ വിപ്ലവമാണ്.\nTags: birthplace put up for saleChe Guevara's\nസ്വര്‍ണ്ണവില 36,000 ത്തിലേക്ക്; ഇന്ന് കൂടിയത് 400 രൂപ\nവിവാഹത്തിലൂടെ ഒന്നായി, ഒടുവില് മരണത്തിലും വേര്‍പിരിയാതെ ജോര്‍ജ്ജും സ്വര്‍ണ്ണമ്മയും, ഭര്‍ത്താവിന്റെ ശവസംസ്‌കാരം നടക്കുന്നതിനിടെ ഭാര്യ മരിച്ചു


Salman Rushdie, 72, finds love with award-winning 40-year-old poet | 72കാരനായ സല്‍മാന് റുഷ്ദിക്ക് അഞ്ചാം വിവാഹം, ഭാര്യ ആകുന്നത് 30 വയസ്സിന് ഇളപ്പമുള്ള എഴുത്തുകാരി | Mangalam\nMonday, August 19, 2019 Last Updated 1 Min 25 Sec ago English Edition\nWednesday 26 Jun 2019 09.56 AM\nഇന്ത്യന് വംശജനായ എഴുത്തുകാരന് സല്‍മാന് റുഷ്ദി ഇപ്പോള് അഞ്ചാമത്തെ കാമുകിക്കൊപ്പമെന്ന് റിപ്പോര്‍ട്ട്. വിവാദനായകന് എന്ന് പേരുള്ള റുഷ്ദി തന്റെ 72-മത്തെ വയസ്സില് അമേരിക്കന് എഴുത്തുകാരി റേച്ചല് എലിസ ഗ്രീഫിത്തുമൊന്നിച്ചാണെന്നാണ് റിപ്പോര്‍ട്ട്. ഇതിന് മുന്‍പ് നാല് തവണ വിവാഹിതനായ വ്യക്തിയാണ് റുഷ്ദി. 1976ലാണ് റുഷ്ദിയും ക്ലാരിസ ലുവാര്‍ഡുമായുള്ള ആദ്യവിവാഹം നടക്കുന്നത്. ഈ വിവാഹബന്ധം 1987 വരെ തുടര്‍ന്നു. ഓസ്‌ട്രേലിയന് എഴുത്തുകാരി റോബിന് ഡേവിഡ്‌സണുമായുള്ള ബന്ധം ക്ലാരിസയുമായി അകലുന്നതിന് കാരണമായി.\nറോബിനുമായുള്ള ബന്ധം വിവാഹത്തിലെത്തിയില്ലെങ്കിലും 1988-ല് അമേരിക്കന് എഴുത്തുകാരി മരിയാന് വിഗ്ഗിന്‍സിനെ റുഷ്ദി വിവാഹം കഴിച്ചു. 1993-ല് ഈ ബന്ധവും പിരിഞ്ഞു. 1997 മുതല് 2004 വരെ എലിസബത്ത് വെസ്റ്റായിരുന്നു റുഷ്ദിയുടെ ഭാര്യ. ഇന്ത്യന് മോഡലും നടിയുമായ പത്മാ ലക്ഷ്മിയുമായുള്ള ബന്ധം പുറത്തായതോടെ, എലിസബത്ത് വഴിപിരിഞ്ഞു. പത്മയെ വിവാഹം കഴിച്ച റുഷ്ദിക്ക് ഈ ബന്ധവും അധികകാലം തുടരാനായില്ല. 2007 ജൂലൈ രണ്ടിന് അവരും വേര്‍പിരിഞ്ഞു. ഏറെക്കാലം തനിച്ചു കഴിഞ്ഞശേഷമാണ് റുഷ്ദി പുതിയ പ്രണയബന്ധത്തില് പെട്ടിരിക്കുന്നത്.\nന്യൂയോര്‍ക്കിലാണ് ഇപ്പോള് ഇരുവരുമെന്നാണ് റിപ്പോര്‍ട്ട്. കവയിത്രിയായ ഗ്രീഫിത്ത് മൂന്ന് കവിതാ സമാഹാരങ്ങള് പുറത്തിറക്കിയിട്ടുണ്ട്. ഫോട്ടോഗ്രാഫര് കൂടിയായ ഗ്രീഫിത്ത് പെന്‍ഗ്വിന് ബുക്സിന് വേണ്ടി റുഷ്ദിയുടെ ചിത്രങ്ങളും പകര്‍ത്തിയിട്ടുണ്ട്.


കാരപ്പഞ്ചേരിയെ കണ്ടവരുണ്ടോ? – ILYAS MOULAVI\nഇപ്പോൾ സംഭവിച്ച വിഷയം എന്തെന്ന് ചോദിച്ചാൽ ഖുർആനും സുന്നത്തും വിലക്കിയ ഒരു കാര്യം ചെയ്യണമെന്ന് ആവശ്യപ്പെട്ടുകൊണ്ട് ഒരു വിദ്വാൻ രംഗത്തുവന്നതാണ്.\nആർത്തവ വേളയിൽ സ്ത്രീകളുമായുള്ള ലൈംഗിക ബന്ധം ഖുർആനും സുന്നത്തും ഖണ്ഡിതമായി വിലക്കിയിട്ടുള്ളതാണ്. എന്നാൽ അത് ധിക്കരിച്ചുകൊണ്ട് അദ്ദേഹം പറയുന്നത് കാണുക.\nആര്‍ത്തവ കാലത്തെ രതി പ്രോത്സാഹിപ്പിക്കുക. സ്ത്രീകളാണ് മുന്‍കയ്യെടുക്കേണ്ടത്. മുഴുവന് ചെയ്യാന് പറ്റില്ലെങ്കില് ഒരു പൂര്‍വ കേളിക്കും പുരുഷനെ സമ്മതിക്കരുത്. സ്ത്രീകള്‍ക്കെതിരായ വിവേചനങ്ങള്‍ക്ക് ഒരു പരിധിവരെ അത് അറുതിയാകും. പിന്നെ സകല പള്ളികളിലും അമ്പലങ്ങളിലും ഒട്ടും അശുദ്ധി ബോധമില്ലാതെ തന്നെ പുരുഷന്മാര് സ്ത്രീകളെയും കൂട്ടി പോകും.\nപ്ലീസ്: അല്ലാഹു വിലക്കി, ഖുര്‍ആന് വിലക്കി, മതം വിലക്കി, വേദങ്ങള്‍വിലക്കി എന്നുള്ള കമന്റുകള് വേണമെന്നില്ല. അതൊക്കെ എനിക്കു നന്നായി അറിയാം. ശരീരശാസ്ത്രവുമായി ബന്ധപ്പെട്ട വിശദീകരണങ്ങളോ തിരുത്തോ നല്‍കിയാല് സന്തോഷമാകും.\nഇത് ടിയാൻ തട്ടി വിട്ടതിന്റെ സാമ്പിൾ മാത്രം.\nഅല്ലാഹുവിന്‍റെയും റസൂലിനെയും ആഹ്വാനത്തെ വെല്ലുവിളിക്കുന്ന ഈ കുറിപ്പിനെ സപ്പോർട്ട് ചെയ്തു കൊണ്ട് ഇത് ” വളരെ നല്ല കുറിപ്പ് ” എന്ന് അടിക്കുറിപ്പ് എഴുതിക്കൊണ്ട് കാരപ്പഞ്ചേരി രംഗത്തുവന്നത്. ടിയാനെ ആരോ എന്തോ പറഞ്ഞതുപോലെയാണ് തോന്നിയത് പണ്ട് കുമ്പളങ്ങ കട്ടവനും ഇതുപോലെ തോന്നിയിരുന്നു.\n*അല്ലാഹു വിന്റെ ശാസനകൾ അവജ്ഞയോടെ ബോധപൂർവ്വം ധിക്കരിക്കുന്നവർ കാഫിറാണ്*.\nആർത്തവ കാരിയായ ഭാര്യയുമായി ബന്ധപ്പെട്ടാൽ കാഫിറാകും എന്നല്ല ഞാന് പറഞ്ഞത് മറിച്ച് ആർത്തവകാരിയായ ഭാര്യയുമായി ബന്ധപ്പെടുന്നത് കുറ്റമല്ല എന്ന് ഇസ്ലാമിൻറെ വിധിവിലക്കുകൾ അറിഞ്ഞു കൊണ്ട് ഒരാൾ വാദിച്ചാൽ തീർച്ചയായും കുഫ്റ് സംഭവിക്കും എന്നാണ്.\nഒരു മുസ്ലിമിനെ സംബന്ധിച്ചിടത്തോളം ഖുർആനിലും സുന്നത്തിലും വന്ന ഖണ്ഡിതമായ വിധി അതെന്തുതന്നെയായിരുന്നാലും തനിക്ക് സ്വീകാര്യമല്ല എന്ന നിലപാടും അല്ലാഹുവിന്‍റെയും റസൂലിന്‍റെയും ആജ്ഞകള്‍സ്വീകരിക്കാതെ അവജ്ഞയോടെ തള്ളിക്കളയുന്നതും കുഫ്റാണ്. അല്ലാഹുവിന്റെ ശാസനകൾ ബോധപൂർവ്വം അവജ്ഞയോടെ ധിക്കരിക്കുന്ന ഇങ്ങനെയുള്ളവര്‍കാഫിറുകളാണ്, എന്ന കാര്യത്തിൽ മുസ്‌ലിം ലോകത്ത് തർക്കമില്ല. അക്കാര്യമാണ് ഞാൻ സൂചിപ്പിച്ചിട്ടുണ്ടായിരുന്നത്.\nപ്രതികരണമായിക്കൊണ്ട് ഇങ്ങനെ ഞാൻ എഴുതിയപ്പോൾ, എന്നെ ഇതാ കാഫിറാക്കുന്നേ…………എന്ന് നിലവിളിച്ചുകൊണ്ട് രംഗത്ത് വന്നതായിരുന്നു കാരപ്പഞ്ചേരി.\nഞാന് ഒരിക്കലും കാരപ്പഞ്ചേരിയുടെ പേര് സൂചിപ്പിച്ചിട്ടില്ല, എന്നിട്ടും എന്നെ ഇതാ കാഫിറാക്കുന്നേ…………….. എന്ന് നിലവിളിച്ചുകൊണ്ട് നടക്കുന്നതിന് ഞാനെന്തു പിഴച്ചു?!\nകുമ്പളങ്ങ കട്ടത് താനല്ലെങ്കിൽ പിന്നെയെന്തിനാണ് ഇയാൾ സ്വന്തം ചുമലിൽ തപ്പി നോക്കുന്നത്?!\nഇപ്പോൾ അദ്ദേഹം തൻറെ വാളിൽ ഇട്ടുകൊണ്ടിരിക്കുന്ന പോസ്റ്റുകൾ ശ്രദ്ധിക്കുന്നവർക്ക് അറിയാം ഞാൻ ജമാഅത്തെ ഇസ്ലാമിക്കാരല്ലാത്തവരൊയൊക്കെ കാഫിറാണെന്നു വിധിച്ചു എന്ന പച്ചക്കള്ളം എൻറെ പേരിൽ ആരോപിച്ചുകൊണ്ട് നടക്കുകയാണ് ടിയാനെന്ന്.\nഅതാകട്ടെ ആരും തന്നെ ചെവി കൊടുക്കുന്നതായി കാണുന്നുമില്ല. അതിൽ അദ്ദേഹത്തിന് എന്തെന്നില്ലാത്ത രോക്ഷം പുകഞ്ഞു കൊണ്ടിരിക്കുന്നുണ്ട്. പക്ഷേ അദ്ദേഹത്തിന്‍റെ എല്ലാ കുറിപ്പുകളും കേവലം വനരോദനമായി കലാശിക്കുന്ന ദയനീയമായ കാഴ്ചയാണ് നമുക്ക് കാണാൻ സാധിക്കുന്നത്.\nഈ വിഷയകമായി ഒരു സംവാദത്തിനു തയ്യാറുണ്ടോ എന്ന് ഞാൻ വെല്ലുവിളിച്ചിരുന്നു, പെട്ടു പോകുമെന്ന് മനസ്സിലാക്കിയ കാരപ്പഞ്ചേരി ജാള്യത മറക്കാൻ വെല്ലുവിളി ഏറ്റെടുക്കുകയും ചെയ്തു. പക്ഷേ, അതുമിതും പറഞ്ഞു സംവാദത്തില് നിന്ന് ഒളിച്ചോടുമെന്ന് ഉറപ്പുള്ളതുകൊണ്ട് ഈയുള്ളവൻ ഇത്രകൂടി പറഞ്ഞു:\nഏതായാലും വെല്ലുവിളി ഏറ്റെടുത്തല്ലോ ഇനി സ്ഥലവും സമയവും പറഞ്ഞോളൂ. ഡേറ്റും, സ്ഥലവും, സമയവും എല്ലാം അദ്ദേഹത്തിൻറെ സൗകര്യത്തിന് വിട്ടുകൊടുക്കുന്നു.\nസംവാദത്തിന് അദ്ദേഹം വെക്കുന്ന ഏത് വ്യവസ്ഥയും അംഗീകരിക്കാൻ ഞാൻ റെഡി.\nഇനി അതൊന്നും പറഞ്ഞ് സംവാദത്തിൽ നിന്ന് ഒളിച്ചോടാൻ ശ്രമിക്കില്ലെല്ലോ.\nനിഷ്പക്ഷനായ ഒരു മോഡറേറ്റർ മാത്രം മതി.\nപക്ഷേ കക്ഷിക്ക് പിന്നെ ഇതേക്കുറിച്ച് മിണ്ടാട്ടമില്ല, എന്നിട്ട് സ്വന്തം വാളിൽ യാതൊരു അടിസ്ഥാനവുമില്ലാത്ത കമന്റുകളിട്ട് സായൂജ്യമടയുകയാണ്. കഷ്ടം പാവം.


May 14, 2021, 04:41 pm IST\nഡെല്‍ഹി: കോവിഡ് പ്രതിരോധ പ്രവര്‍ത്തനങ്ങള്‍ക്ക് സഹായമേകാന് നടത്തിയ ധനസമാഹരണത്തിലൂടെ ഇന്ത്യന് ക്രികെറ്റ് ടീം ക്യാപ്റ്റന് വിരാട് കൊഹ്‌ലിയും ഭാര്യയും ബോളിവുഡ് നടിയുമായ അനുഷ്‌ക ശര്‍മയും ചേര്‍ന്ന് സമാഹരിച്ചത് 11 കോടിയിലേറെ രൂപ. വെള്ളിയാഴ്ച സോഷ്യല് മീഡിയയിലൂടെയാണ് ഇരുവരും ഇക്കാര്യം അറിയിച്ചത്.\nപൊതുസമൂഹത്തില് നിന്ന് പണം സമാഹരിക്കുന്ന കീറ്റോ പ്ലാറ്റ്ഫോം വഴിയായിരുന്നു ഇവരുടെ പ്രവര്‍ത്തനം. ഇരുവരും നേരത്തെ ദുരിതാശ്വാസത്തിലേക്ക് രണ്ടുകോടി നല്‍കിയിരുന്നു. ‘ഇന് ദിസ് ടുഗെദര്’ എന്ന ഹാഷ്ടാഗില് സോഷ്യല് മീഡിയ ക്യാമ്പയിനു തുടക്കമിട്ട കൊഹ്‌ലിയും അനുഷ്‌കയും ചേര്‍ന്ന് 11,39,11,820 രൂപയാണ് സമാഹരിച്ചത്.\nബസ്സുകൾ രൂപമാറ്റം വരുത്തി ചികിത്സ സൌകര്യങ്ങളേർപ്പെടുത്തി ചെർപ്പുളശ്ശേരി സ്വദേശി രാജു; ഒരുക്കിയിരിക്കുന്നത് ഓക്സിജൻ ഉൾപ്പെടെയുള്ള അടിയന്തിര സൗകര്യങ്ങൾ\nഏഴു കോടി രൂപ ലക്ഷ്യമിട്ടായിരുന്നു കീറ്റോയിലൂടെ ഇരുവരും ക്യാമ്പയിനു തുടക്കമിട്ടത്. എന്നാല് ഇപ്പോള് പ്രതീക്ഷിച്ചതിലേറെ തുക സമാഹരിക്കാന് സാധിച്ചതിന്റെ സന്തോഷത്തില് ഇരുവരും സഹായം നല്‍കിയവര്‍ക്ക് നന്ദിയറിയിക്കുകയും ചെയ്തു. കോവിഡ് രോഗികള്‍ക്ക് ഓക്‌സിജന് ഉള്‍പെടെയുള്ള ചികിത്സാ സൗകര്യങ്ങള് എത്തിക്കാനാണ് ഈ പണം ചെലവഴിക്കുക.\nഅതിനിടെ മുന് മിസ് വേള്‍ഡും ബോളിവുഡ് താരവുമായ പ്രിയങ്ക ചോപ്രയും ഭര്‍ത്താവ് നിക്ക് ജോനാസും ചേര്‍ന്ന് ഇന്ത്യയില് കോവിഡ് ദുരിതാശ്വാസത്തിനായി ഒരു മില്യണ് ഡോളര് സമാഹരിച്ചു. ഏകദേശം 7,32,95,300 കോടി രൂപയോളം വരുമിത്. ഇരുവരും ദുരിതാശ്വാസത്തിനായി പണം നല്‍കിയവര്‍ക്ക് നന്ദി അറിയിച്ചു.\nലോകമെമ്പാടുമുള്ള പ്രിയങ്കയുടെ പ്രശസ്തി കാരണം, അന്താരാഷ്ട്ര സമൂഹത്തിന്റെ ശ്രദ്ധ മുഴുവനും ഇന്ത്യ നേരിടുന്ന പ്രതിസന്ധിയിലേക്ക് മാറുകയും പലരും ഇന്ത്യയെ സഹായിക്കാന് മുന്നോട്ട് വരികയും ചെയ്തു. രണ്ടാഴ്ച മുമ്പ് പ്രിയങ്ക തന്റെ സോഷ്യല് മീഡിയ പ്ലാറ്റ് ഫോമുകളില് പോസ്റ്റ് ചെയ്ത വിഡിയോ സന്ദേശത്തിലൂടെ ‘ഗിവ് ഇന്ത്യ’യുമായി സഹകരിച്ച് ധനസമാഹരണം പ്രഖ്യാപിച്ചിരുന്നു.\nഒരു ദശലക്ഷം ഡോളര് സമാഹരിച്ചതായി പ്രഖ്യാപിച്ച പ്രിയങ്ക ട്വിറ്ററില് ഇങ്ങനെ എഴുതി;\n‘നമ്മുടെ ചരിത്രത്തിലെ ചില ഇരുണ്ട ദിവസങ്ങളിലൂടെയാണ് നാം കടന്നുപോകുന്നത്. ഈ അവസരത്തില് എല്ലാവരും ഒരുമിച്ചുനിന്ന് മാനവികത വീണ്ടും തെളിയിച്ചു. നിക്ക് ജോനാസും ഞാനും നിങ്ങളുടെ പിന്തുണകൊണ്ടും ലോകത്തിന്റെ പല ഭാഗങ്ങളില് നിന്നുമുള്ള ആളുകളില് നിന്നും ഇന്ത്യയ്ക്ക് സഹായം നല്‍കാന് കഴിഞ്ഞതില് അഭിമാനിക്കുന്നു. 14,000-ത്തിലധികം പേരാണ് ഞങ്ങളോട് സഹകരിച്ചത്. ഒരു മില്യണ് ഡോളര് സമാഹരിക്കാന് ഞങ്ങള്‍ക്ക് കഴിഞ്ഞു.’\n‘സ്വരൂപിച്ച പണം മുഴുവന് ഇതിനകം തന്നെ ഓക്‌സിജന് കോണ്‍സെന്‍ട്രേറ്ററുകള്, വാക്‌സിന് സപോര്‍ട് തുടങ്ങിയവയ്ക്കായി വിനിയോഗിച്ചു. നമുക്കെല്ലാവര്‍ക്കും സഹായിക്കുന്നത് ഇനിയും തുടരാം, ഇവിടെ നിര്‍ത്തരുത്. ഞങ്ങള് ധനസമാഹരണ ലക്ഷ്യം മൂന്നു മില്യണ് ഡോളറായി ഉയര്‍ത്തുന്നു, നിങ്ങളുടെ സഹായത്തോടും പിന്തുണയോടും കൂടി ഞങ്ങള്‍ക്ക് ഇത് നേടാന് കഴിയുമെന്ന് അറിയാം, ‘അവര് കൂട്ടിച്ചേര്‍ത്തു.\nTags: Covid 19 Crisiscovid supportkohli - anushkapriyanka - johnas\n'മന്ത്രിസഭാ രൂപീകരണം വൈകിക്കുന്നത് ജനങ്ങളോടുള്ള വെല്ലുവിളി'; ഗ്രൂപ്പ് സമവാക്യങ്ങള് ഊട്ടി ഉറപ്പിക്കുന്നതിനും, അധികാരം വീതം വയ്ക്കുന്നതിനുമല്ലാതെ ഈ കാലതാമസം എന്തിനായിരുന്നു എന്ന് ജനങ്ങളോട് വ്യക്തമാക്കേണ്ട ബാധ്യതയും പിണറായി വിജയനുണ്ടെന്ന് ശോഭ സുരേന്ദ്രന്


കൊറോണ വൈറസ് ബാധ രാജ്യത്ത് ആദ്യം റിപ്പോർട്ട് ചെയ്തത് കേരളത്തിലാണ്. തുടർന്നുള്ള രോഗവ്യാപനം തടയാനാണ് സംസ്ഥാനം പിന്നീടു ശ്രമിച്ചത്. നമുക്കതിന് കഴിഞ്ഞു.\n12 May, 2020 at 11:40 AM\nകേരളത്തില് അഞ്ച് പേര്‍ക്ക് കോവിഡ് സ്ഥിരീകരിച്ചു. കേരളത്തിലാകെ 32 പേർ കോവിഡ്–19 രോഗത്തിന്റെ ചികിത്സയിലുണ്ടെന്ന് മുഖ്യമന്ത്രി പിണറായി വിജയൻ പറഞ്ഞു. തിങ്കളാഴ്ച 27 പേരാണ് ചികിത്സയിലുണ്ടായിരുന്നത്.\nനിലവിലെ 32 രോഗബാധിതരില് 23 പേര്‍ക്ക് വൈറസ് ബാധിച്ചത് കേരളത്തിനു പുറത്തുനിന്നാണ്. ചെന്നൈയില്‍നിന്ന് വന്ന ആറുപേര്, മഹാരാഷ്ട്രയില്‍നിന്ന് വന്ന നാലുപേര്, നിസാമുദ്ദീനില്‍നിന്ന് വന്ന രണ്ടുപേര്, വിദേശത്തുനിന്ന് വന്ന 11 പേര് എന്നിങ്ങനെയാണിത്. സമ്പർക്കത്തിലൂടെ9പേർക്കും രോഗം ബാധിച്ചു. ഇതിൽ6പേർ വയനാട്ടിലാണ്. ചെന്നൈയിൽനിന്ന് വന്ന ഡ്രൈവറുടെ കുടുംബത്തിലെ മൂന്നു പേർ, സഹ ഡ്രൈവറുടെ മകൻ, സമ്പർ‌ക്കത്തിൽവന്ന മറ്റ്2പേർ എന്നിവർക്കാണ് രോഗം. വയനാടിന് പുറത്ത് സമ്പർക്കത്തിൽ രോഗബാധയുണ്ടായ മൂന്നു പേരും ഗൾഫിൽനിന്ന് വന്നവരുടെ ഉറ്റവരാണ്.\nവയനാടിനു പുറത്ത് സമ്പര്‍ക്കത്തിലൂടെ രോഗബാധയുണ്ടായ മൂന്നുപേര് ഗള്‍ഫില്‍നിന്ന് വന്നവരുടെ ബന്ധുക്കളാണ്. സമ്പര്‍ക്കത്തിലൂടെയുള്ള രോഗവ്യാപനത്തിന്റെ തോത് സങ്കല്‍പതീതമാണെന്നും മുഖ്യമന്ത്രി പറഞ്ഞു. കാസര്‍കോട്ട് ഒരാളില്‍നിന്ന് 22 പേര്‍ക്കാണ് വൈറസ് ബാധിച്ചത്. കണ്ണൂരില് ഒരാളില്‍നിന്ന് ഒമ്പതുപേര്‍ക്കും വയനാട്ടില് ആറുപേര്‍ക്കുമാണ് രോഗം പടര്‍ന്നത്. സംസ്ഥാനത്ത് ഇതുവരെ 70% പേര്‍ക്ക് പുറത്തുനിന്നും 30% പേര്‍ക്ക് സമ്പര്‍ക്കത്തിലൂടെയുമാണ് രോഗം ബാധിച്ചത്.\nകൊറോണ വൈറസ് ബാധ രാജ്യത്ത് ആദ്യം റിപ്പോർട്ട് ചെയ്തത് കേരളത്തിലാണ്. തുടർന്നുള്ള രോഗവ്യാപനം തടയാനാണ് സംസ്ഥാനം പിന്നീടു ശ്രമിച്ചത്. നമുക്കതിന് കഴിഞ്ഞു. ഇപ്പോൾ കോവിഡ് പ്രതിരോധത്തിന്റെ പുതിയ ഘട്ടത്തിലേക്കാണു കടക്കുന്നത്. പ്രവാസികളായ സഹോദരങ്ങൾ തിരിച്ചെത്തിത്തുടങ്ങി. ഈ ആഴ്ച മുതൽ കൂടുതൽ പേർ എത്തും. രോഗബാധിത മേഖലകളിൽനിന്ന് വരുന്നവരെയും അവരുടെ കുടുംബങ്ങളെയും സംരക്ഷിക്കുക, സമൂഹവ്യാപനം തടയുക ഇതൊക്കെയാണു മുന്നിലുള്ള ലക്ഷ്യങ്ങളെന്നും മുഖ്യമന്ത്രി പറഞ്ഞു.\nസമ്പർക്കത്തിലൂടെയുള്ള രോഗവ്യാപനത്തിന്റെ തോത് സങ്കൽപാതീതമാണ്. കാസർകോട് ഒരാളിൽനിന്ന് 22 പേർക്കാണ് വൈറസ് ബാധിച്ചത്. കണ്ണൂരിൽ9പേർക്കും. വയനാട്ടിലെ നിലയെടുത്താവ് ആറ് പേർക്ക്. ഇതിൽനിന്ന് മനസ്സിലാക്കേണ്ടത് – കാര്യങ്ങൾ എളുപ്പമല്ലെന്നാണ്. നിയന്ത്രണം പാളിയാൽ പ്രതീക്ഷിക്കാത്ത രീതിയിലുള്ള വിപത്ത് നേരിടേണ്ടിവരും. അതുകൊണ്ടാണ് ഇതിങ്ങനെ ആവർത്തിച്ച് പറയുന്നത്. ഇതുവരെ രോഗബാധ വേഗത്തിൽ കണ്ടെത്താനും സരുക്ഷ ഒരുക്കാനും കഴിഞ്ഞു. കൂടുതൽ ആളുകൾ സംസ്ഥാനത്തേക്ക് എത്തുകയാണ്. അവർക്കും സുരക്ഷ ഒരുക്കാൻ കഴിയണം. ഇതു വെല്ലുവിളിയാണ്.\nഅന്യസംസ്ഥാനങ്ങളില് നിന്ന് വരുന്നവര്‍ക്ക് ഹോം ക്വാറന്റൈന് അനുവദിക്കുന്നുണ്ട്. അത് ഫലത്തില് റൂം ക്വാറന്റൈനായി മാറണം. മറ്റുള്ളവരുമായി ഇടപഴകാതെ കഴിയണം. സര്‍ക്കാരും ആരോഗ്യപ്രവര്‍ത്തകരും പറയുന്നത് കേള്‍ക്കാന് എല്ലാവരും തയ്യാറാകണം. ഇവരുമായി ഒരു തരത്തിലും ബന്ധമുണ്ടാകരുത്., ഇക്കാര്യത്തില് വിട്ടുവീഴ്ചയുണ്ടാകരുത്. കഴിഞ്ഞ ഘട്ടത്തില് ഉണ്ടായപോലെ സൂക്ഷമായി പ്രവര്‍ത്തിക്കണമെന്നും പിണറായി പറഞ്ഞു. ഹോം ക്വാറന്റൈന് ലംഘിക്കുന്നവരെ ഇന്‍സ്റ്റിറ്റിയൂഷന് ക്വാറന്റൈനിലേക്ക് മാറ്റുമെന്ന് പിണറായി കൂട്ടിച്ചേര്‍ത്തു.\nഇതുവരെ ലഭിച്ചതുപോലെ എല്ലാവരുടെയും സഹായവും സഹകരണവും ഉണ്ടാകണം. രോഗവ്യാപനം തടയാനുള്ള നിയന്ത്രണങ്ങൾ കർ‌ശനമായി തുടരണം,. സംസ്ഥാനത്ത് എത്തുന്നവരെക്കുറിച്ചുള്ള വിവരങ്ങള് നിർബന്ധമായും ശേഖരിക്കണം എന്ന തീരുമാനം എടുത്തിട്ടുണ്ട്. ഇതിന്റെ ഭാഗമായാണ് റജിസ്ട്രേഷനും പാസും നിർബന്ധമാക്കിയത്. ഓരോരുത്തരുടെയും സുരക്ഷ നാടിന്റെ സുരക്ഷയാണെന്ന് എല്ലാവരും ഓർക്കണം. അന്യസംസ്ഥാനങ്ങളിൽനിന്നുള്ളവർക്ക് ഹോം ക്വാറന്റീൻ നിർദേശിക്കുന്നുണ്ട്. ഇത് റൂം ക്വാറന്റീൻ ആയി മാറണം, വീട്ടിൽ മറ്റുള്ളവരുമായി ഇടപെടരുത്.\nകഴിഞ്ഞ ഘട്ടത്തിൽ എങ്ങനെയാണോ പ്രവർത്തിച്ചത് അതേ സൂക്ഷ്മതയോടെ തന്നെ ഇനിയുള്ള ദിവസങ്ങളിലും പ്രവർത്തിക്കണം. ആരോഗ്യ വകുപ്പ് തദ്ദേശ സ്ഥാപനങ്ങളുമായി ചേർന്ന് ഇതിനുള്ള ക്രമീകരണങ്ങൾ ഏർപ്പെടുത്തി. അവരുമായി സഹകരിക്കണം. ക്വാറന്റീനിൽ കഴിയുന്നവർ വീട്ടിൽതന്നെ ഉണ്ടെന്ന് ഉറപ്പുവരുത്തൽ പൊലീസിന്റെ കൂടി ബാധ്യതയാണ്. അക്കാര്യത്തിൽ പൂർണമായി എല്ലാവരും സഹകരിക്കണം. സംസ്ഥാനത്തെ ജനജീവിതം സാധാരണ രീതിയിലേക്കു മാറുന്നുണ്ട്. പക്ഷേ നാം പൂർണമായും സുരക്ഷിതരായി എന്ന ബോധ്യത്തോടെ മുൻപത്തേതുപോലെ ആരും പെരുമാറരുത്.\nരാജ്യാന്തര നഴ്സസ് ദിനം\nഇന്ന് രാജ്യാന്തര നഴ്സസ് ദിനമാണ്. അവരുടെ സംഭാവനകളെ ആദരിക്കാനാണ് ഈ ദിനം. കേരളത്തിലെ നഴ്സുമാരുടെ മാതൃകാപരമായ സേവനങ്ങളുടെ നിരവധി ഉദാഹരണങ്ങള് ഇവിടെയുണ്ട്. സേവനത്തിന്റെ ഭാഗമായി സ്വന്തം ജീവൻ വരെ അര്‍പ്പിച്ച ലിനിയുടെ ഓർമ നമ്മുടെയെല്ലാവരുടെയും മനസ്സിലുണ്ട്്. വയോധികരെ ശുശ്രൂഷിച്ച് കോവിഡ് ബാധിച്ച രേഷ്മയും കോവിഡിനെ അതിജീവിച്ച് പിന്നീട് വീണ്ടും കോവിഡ് രോഗികളെ ചികിത്സിക്കാൻ ഡ്യൂട്ടിക്കെത്തിയ നഴ്സുമാരും ഈ നാടിന്റെ അഭിമാനമാണ്.\nനമ്മുടെ പൊതുജനാരോഗ്യ സംവിധാനത്തെ ലോകോത്തര നിലവാരത്തിലെത്തിക്കുന്നതിൽ നഴ്സുമാർ സ്തുത്യർഹമായ പങ്കാണ് വഹിക്കുന്നത്. കേരളത്തിന്റെ കോവിഡ് പ്രതിരോധത്തിന്റെ കീർത്തിയുടെ വലിയൊരു പങ്കും അവർക്കും അവകാശപ്പെട്ടതാണ്. ആരോഗ്യ പ്രവർത്തകരുടെ സുരക്ഷ ഉറപ്പാക്കാൻ സർക്കാർ വലിയ നിഷ്കർഷ പുലർത്തുന്നു. ഈ മഹാമാരിയെ ചെറുക്കുന്നതിൽ ലോകരാജ്യങ്ങളെ സഹായിക്കുന്നത് മലയാളി നഴ്സുമാരുൾപ്പെടെയുള്ള ആരോഗ്യ പ്രവര്‍ത്തകരാണ്. അതിൽ നമുക്ക് അഭിമാനമുണ്ട്.\nഇതുവരെ ഇതരസംസ്ഥാനങ്ങളിൽനിന്ന് റോഡ് വഴി 33,000ൽ അധികം പേർ നാട്ടിലെത്തി. ഇതിൽ 19,000 പേർ റെഡ് സോണ് ജില്ലകളിലുള്ളവരാണ്, പാസിനായി അപേക്ഷിച്ച 1,33,000 പേർ ഉണ്ട്. അതിൽ 72,800 പേർ റെഡ് സോണ് ജില്ലകളിൽനിന്നാണ്. 89,950 പാസുകളാണ് ഇതുവരെ നൽകിയത്. അതിൽ 45,157 പേർ റെഡ് സോണ് ജില്ലകളിൽനിന്നാണ്. മേയ്7മുതൽ വിദേശത്തുനിന്നെത്തിയ7പേർക്കു രോഗം വന്നതുകൊണ്ടു തന്നെ ആ വിമാനങ്ങളിൽ യാത്ര ചെയ്ത മുഴുവൻ പേരെയും പ്രത്യേക നിരീക്ഷണത്തിലാക്കി. അവരുടെ കാര്യത്തിൽ വലിയ ജാഗ്രത പുലർത്തുന്നുണ്ട്. വാർഡ് തല സമിതികൾ സ്തുത്യർഹമായ സേവനം തുടർന്നും നടത്തണം. ക്വാറന്റീനിൽ കഴിയുന്നവരുടെ കാര്യത്തിൽ പൊലീസിന്റെ ശ്രദ്ധയും വേണം. വിമാനത്താവളത്തിലോ റെയിൽവേ സ്റ്റേഷനിലോ റോഡ് വഴിയോ എത്തുന്നവർ വീടുകളിലും സർക്കാർ ക്വാറന്റീനിലും എത്തിയെന്നു പൊലീസ് ഉറപ്പുവരുത്തണം. അപ്പോൾ ഒരാൾ കടന്നുവരുന്ന പോയിന്റ് മുതൽ ക്വാറന്റീനിൽ എത്തുന്നതുവരെയുള്ള കാര്യങ്ങൾ ഉറപ്പാക്കാൻ പൊലീസിനു ബാധ്യതയുണ്ട്.\nസ്പെഷൽ ട്രെയിനിൽ എത്തുന്നവരെ സുരക്ഷാ പരിശോധനയുടെ ചുമതല ഡിഐജി എ. അക്ബറിനാണ്. എല്ലാ പ്രധാന റെയിൽവേ സ്റ്റേഷനുകളിലും എസ്പി റാങ്കിലുള്ള ഉദ്യോഗസ്ഥരെ നിയമിച്ചിട്ടുണ്ട്. കോവിഡ് ജാഗ്രതാ പോർട്ടലിൽനിന്നു പാസ് വാങ്ങണമെന്ന് നിർദേശിച്ചിട്ടുണ്ട്. പാസിന് അപേപക്ഷിക്കാത്തവർ ടിക്കറ്റ് എടുത്താൽ പുതുതായി അപേക്ഷിക്കാൻ സാധിക്കും. ഇവിടെയെത്തിയാൽ വൈദ്യ പരിശോധനയ്ക്കുശേഷം ലക്ഷണങ്ങളില്ലാത്തവർ 14 ദിവസത്തെ നിർബന്ധിത ഹോം ക്വാറന്റീനിൽ പ്രവേശിക്കണം. പാലിക്കാത്ത നില വന്നാൽ ഇൻസറ്റിറ്റ്യൂഷനൽ ക്വാറന്റീനിലേക്കു മാറ്റും. റെയിൽവേ സ്റ്റേഷനിൽനിന്നു വീടുകളിലേക്കു യാത്രക്കാരെ കൊണ്ടുപോകാൻ ഡ്രൈവർ മാത്രമുള്ള വാഹനങ്ങൾ അനുവദിക്കും.


യുവദമ്പതികള് വെട്ടേറ്റു മരിച്ച നിലയില്\nSun Apr 21 2019 04:08:31 GMT+0530 (IST)\nവെള്ളമുണ്ട: യുവദമ്പതികളെ വീട്ടിനുള്ളില് വെട്ടേറ്റു മരിച്ച നിലയില് കണ്ടെത്തി. വെള്ളമുണ്ട കണ്ടത്തുവയല് പന്ത്രണ്ടാം മൈല് വാഴയില് മൊയ്തുവിന്റെയും ആയിഷയുടെയും മകന് ഉമ്മര് (27), ഭാര്യ ചെറ്റപ്പാലം മമ്മൂട്ടിയുടെ മകള് ഫാത്തിമ (19) എന്നിവരെയാണ് കിടപ്പുമുറിയിലെ കട്ടിലില് വെട്ടേറ്റു മരിച്ച നിലയില് കണ്ടെത്തിയത്. ഇന്നലെ രാവിലെയാണ് മൃതദേഹങ്ങള് കണ്ടെത്തിയത്. മോഷണശ്രമമാണെന്നായിരുന്നു പ്രാഥമിക നിഗമനം. 10 പവന് സ്വര്‍ണം നഷ്ടപ്പെട്ടതാ യി സൂചനയുണ്ട്. കിടപ്പുമുറിയില് കട്ടിലിനു മുകളിലാണ് രണ്ടു മൃതദേഹങ്ങളും കാണപ്പെട്ടത്. പിന്‍വാതില് കുത്തിത്തുറന്ന് അകത്തു കയറിയാണ് കൃത്യം നടത്തിയതെന്നു കരുതുന്നു. വാതിലിനു സമീപത്തും പരിസരത്തും മുളകുപൊടി വിതറിയിട്ടുമുണ്ട്.\nമൂന്നു മാസം മുമ്പായിരുന്നു ഇവരുടെ വിവാഹം. ഉമ്മറിന്റെ വീടിനു സമീപം ജ്യേഷ്ഠന് മുനീര് പുതുതായി നിര്‍മിച്ച വീടിന്റെ ഗൃഹപ്രവേശവും ഇവരുടെ വിവാഹവും ഒരു ദിവസമാണ് നടത്തിയത്. ഉമ്മ ആയിശ ഉമ്മറിന്റെ കൂടെയാണ് താമസിച്ചിരുന്നതെങ്കിലും വ്യാഴാഴ്ച മുനീറിന്റെ വീട്ടിലായിരുന്നു താമസം. ഇന്നലെ രാവിലെ തിരികെ വീട്ടിലെത്തിയപ്പോഴാണ് രക്തത്തില് കുളിച്ച നിലയില് മൃതദേഹങ്ങള് കണ്ടത്. മൂര്‍ച്ചയുള്ള ആയുധം കൊണ്ട് വെട്ടിക്കൊലപ്പെടുത്തിയതാണെന്ന് പോലിസ് പറഞ്ഞു. ഇരുവര്‍ക്കും തലയ്ക്കും കഴുത്തിനുമാണ് വെട്ടേറ്റിരിക്കുന്നത്.\nവിരലടയാള വിദഗ്ധരും സയന്റിഫിക് വിദഗ്ധരും സ്ഥലത്തെത്തി തെളിവെടുപ്പ് നടത്തി. ജില്ലാ പോലിസ് മേധാവി ആര് കറുപ്പസ്വാമി സ്ഥലം സന്ദര്‍ശിച്ചു. കൊലപാതകത്തിന്റെ കാരണം വ്യക്തമല്ലെന്ന് അദ്ദേഹം പറഞ്ഞു. മാനന്തവാടി ഡിവൈഎസ്പി എം കെ ദേവസ്യ, പോലിസ് ഇന്‍സ്‌പെക്ടര് പി കെ മണി, വെള്ളമുണ്ട, തലപ്പുഴ, മാനന്തവാടി സ്‌റ്റേഷനുകളിലെ എസ്‌ഐമാരും സ്ഥലത്തെത്തി.


കാറുകളിലും മാറുന്ന മുഖം; മുഖ്യധാരയിലേക്കെത്തിയ പ്രധാന5സാങ്കേതികവിദ്യകൾ - Malayalam DriveSpark\n16 min ago ഇലക്ട്രിക് ഇരുചക്ര വാഹനം വാങ്ങാൻ പദ്ധതിയുണ്ടോ? FAME-II സബ്‌സിഡി ലഭിക്കാൻ അർഹതയുണ്ടോ എന്ന് പരിശോധിക്കാം\n39 min ago കഴിഞ്ഞ സാമ്പത്തിക വർഷം ഏറ്റവും കൂടുതൽ വിറ്റഴിക്കപ്പെട്ട അഞ്ച് കാറും മാരുതിയുടേത്\nകാറുകളിലും മാറുന്ന മുഖം; മുഖ്യധാരയിലേക്കെത്തിയ പ്രധാന5സാങ്കേതികവിദ്യകൾ\nPublished: Saturday, December 12, 2020, 11:01 [IST]\nആരും ഒർക്കാൻ ഇഷ്‌ടപ്പെടാത്ത ഒരു വർഷമായിരിക്കും 2020. അതിനുള്ള പ്രധാന കാരണം മനുഷ്യജീവിതത്തെ മാറ്റിമറിച്ച കൊവിഡ്-19 ന്റെ വരവുതന്നെയാണ്. ഏറെ പ്രതിസന്ധികളിലൂടെ കടന്നുപോയ മേഖലകളിൽ ഒന്നായിരുന്നു വാഹന രംഗവും.\nഎന്നിരുന്നാലും ആ പ്രതികൂല സാഹചര്യങ്ങളിൽ പല പുതുമകളും നമുക്കിടയിലേക്ക് കടന്നുവന്നിട്ടുണ്ട് എന്നതും യാഥാർഥ്യമാണ്. പ്രത്യേകിച്ച് കാറുകളിലേക്ക് ചേക്കേറിയ പുത്തൻ സാങ്കേതികവിദ്യകൾ. ഇതിൽ ചില പ്രായോഗിക സവിശേഷതകൾ ഇന്ന് വാഹനങ്ങളിൽ ചുവടുറപ്പിച്ചും കഴിഞ്ഞു. അവ ഏതെല്ലാമെന്ന് ഒന്ന് പരിശോധിക്കാം.\nകുറച്ചു കാലമായി കാറുകളിലെ സജീവ സാന്നിധ്യമായ ഘടകമാണ് ആൻഡ്രോയിഡ് ഓട്ടോ, ആപ്പിൾ കാർപ്ലേ എങ്കിലും എല്ലാ കാറുകളിലും ഇത് പ്രവർത്തനക്ഷമമാക്കാൻ ഒരു വയർ ആവശ്യമായിരുന്നു. എന്നാൽ ഇതിൽ നിന്നുള്ള ഒരു മോചനമായിരുന്നു പോയവർഷം സാക്ഷ്യംവഹിച്ചത്.\nMOST READ: ഫെയ്‌സ്‌ലിഫ്റ്റിനായി വഴിമാറി ടൊയോട്ട ഫോർച്യൂണർ TRD\nകൂടുതൽ കാർ ഇൻഫോടെയ്ൻമെന്റ് സിസ്റ്റങ്ങൾക്ക് സപ്പോർട്ടുചെയ്യുന്ന സ്മാർട്ട്‌ഫോണുകൾ നിങ്ങൾക്ക് ലഭിക്കും. ഇതിലൂടെ തേർഡ് പാർട്ടി സൊലൂഷനുകൾ ഉപയോഗിച്ച് വയർലെസ് ആൻഡ്രോയിഡ് ഓട്ടോ, ആപ്പിൾ കാർപ്ലേ പ്രാപ്‌തമാക്കാനും സാധിക്കും.\nഎന്നാൽ നിസാൻ മാഗ്നൈറ്റ് പോലുള്ള പുതിയ കാറുകളുടെ ഉയർന്ന വേരിയന്റുകളിൽ ഈ സവിശേഷത സ്റ്റാൻഡേർഡായി വാഗ്ദാനം ചെയ്യുന്നുമുണ്ട്. അതിനാൽ തന്നെ സമീപ ഭാവിയിൽ ഈ സംവിധാനം കൂടുതൽ കാറുകളിലേക്ക് എത്തും.\nഎയർ പ്യൂരിഫയറുകളും വൈറസ് പ്രൊട്ടക്ഷനും\nഉത്തരേന്ത്യയിലെ അമിതമായ മലിനീകരണം മൂലം ഇത് വളരെക്കാലമായി പ്രചാരത്തിലുള്ള ഫീച്ചറാണെങ്കിലും ഇപ്പോൾ തെക്കേന്ത്യയിലും അതായത് കൊറോണയ്ക്ക് ശേഷം ഈ സംവിധാനം വ്യാപകമായി തുടങ്ങിയിട്ടുണ്ട്. 10 ലക്ഷം രൂപ വില വരുന്ന മിക്ക കാറുകളും റോബസ്റ്റ് എയർ പ്യൂരിഫയർ സംവിധാനങ്ങളുമായാണ് ഇപ്പോൾ വരുന്നത്.\nഒപ്പം കിയ സോനെറ്റ് പോലുള്ള കാറുകളിൽ വൈറസ് പരിരക്ഷയും പുതിയ ഹ്യുണ്ടായി i20 പോലുള്ള മോഡലുകളിൽ ഓക്സിജൻ ബൂസ്റ്റ് ഫീച്ചറുകളും ഇടംപിടിച്ചു തുടങ്ങിയിട്ടുണ്ട്.\nസ്മാർട്ട് കാർ ടെക്\n2020-ൽ വാഹന മേഖല സാക്ഷ്യം വഹിച്ച മറ്റൊരു പ്രധാന വിപ്ലവമായിരുന്നു സ്മാർട്ട് കാർ ടെക്കുകൾ. മുമ്പ് പ്രീമിയം ആഢംബര കാറുകൾക്ക് മാത്രമായിരുന്ന ജിയോ ഫെൻസിംഗ്, ടെലിമാറ്റിക്സ്, റിമോട്ട് ആക്സസ് തുടങ്ങിയ സവിശേഷതകൾ ഇപ്പോൾ മിക്ക കാറുകളിലും ലഭ്യമാണ്.\nപത്ത് ലക്ഷം രൂപയിൽ താഴെ വിലയുള്ള പല മോഡലുകളും സ്മാർട്ട് കാർ ടെക് സാങ്കേതികവിദ്യ വാഗ്ദാനം ചെയ്യുന്നുണ്ട്. അതായത് പുതിയ ഹ്യുണ്ടായി i20 പോലുള്ള ഹാച്ച്ബാക്കുകളിൽ പോലും ഇത് ഇപ്പോൾ ലഭ്യമാണ്.\nഒരു കാറിനുള്ളിലേക്ക് പ്രവേശിക്കുമ്പോൾ ഇപ്പോൾ ആളുകൾ ആദ്യം നോക്കുക അതിന്റെ ഇൻഫോടെയിൻമെന്റ് സിസ്റ്റത്തിലേക്കാണ് എന്നു വേണമെങ്കിൽ പറയാം. ഈ വർഷത്തെ മികച്ച ട്രെൻഡുകളിലൊന്നാണ് ഉയർന്ന നിലവാരമുള്ളതും വലിയ ടച്ച്‌സ്‌ക്രീനുകളും കാർ ഇൻഫോടെയ്ൻമെന്റ് സിസ്റ്റത്തിന്റെ പ്രധാന കേന്ദ്രമായി മാറിയത്.\nസോനെറ്റ്, i20 പോലുള്ള വാഹനങ്ങളിൽ7ഇഞ്ച് മുതൽ 10.25 ഇഞ്ച് വരെ വലിപ്പമുള്ള വലിയ ടച്ച്‌സ്‌ക്രീനുകൾ കമ്പനികൾ വാഗ്ദാനം ചെയ്യുന്നുണ്ട്. കൂടുതൽ ടച്ച് പോയിന്റുകളും അവ ഉപയോഗിക്കാൻ എളുപ്പമാക്കുന്നു. ഈ പ്രവണതയ്‌ക്കൊപ്പം ഡിജിറ്റൽ ഇൻസ്ട്രുമെന്റ് ക്ലസ്റ്ററുകളുമുണ്ട് എന്നത് ശ്രദ്ധേയമാണ്.\nപ്രീമിയം എസ്‌യുവികളെയും 360 ഡിഗ്രി സ്പേഷ്യൽ അവബോധത്തെയും കുറിച്ച് സംസാരിക്കുമ്പോൾ എം‌ജി ഗ്ലോസ്റ്ററിലെ ഡ്രൈവർ സഹായ സംവിധാനങ്ങളുടെയും ലെവൽ 1 ഓട്ടോണമസ് സാങ്കേതികവിദ്യയുടെയും കാര്യം മറച്ചുവെക്കാൻ സാധിക്കില്ല.\nഓട്ടോമേറ്റഡ് കൊളീഷൻ അസിസ്റ്റൻസ് സംവിധാനം, ഡ്രൈവർ ഫാറ്റിഗ് സിസ്റ്റം, ഓട്ടോമാറ്റിക് എമർജൻസി ബ്രേക്കുകൾ, നിരയ്‌ക്ക് മുകളിലുള്ള കാറുകളിൽ കാണപ്പെടുന്ന ഒരു ലെയ്ൻ അസിസ്റ്റന്റ് സവിശേഷത എന്നിവയുള്ള ആദ്യത്തെ കാറാണ് ഗ്ലോസ്റ്റർ.\nഇതിന്റെ സവിശേഷതകൾ ഏറ്റവും പരിഷ്കൃതമല്ലെങ്കിലും ഈ സംവിധാനങ്ങൾക്കായുള്ള സാമ്പത്തിക തടസം ഇത് കുറയ്ക്കുന്നു എന്നത് വാഹന വ്യവസായത്തിന് മൊത്തത്തിൽ മികച്ചതാണ്.\nHere Is A Look At5Technology Trends Which Became Mainstream In 2020. Read in Malayalam\nStory first published: Saturday, December 12, 2020, 11:01 [IST]


ജോലിക്കായി വിദേശത്തേക്ക് പോകുന്നവരെല്ലാം ഓണ്‍ലെെന് രജിസ്റ്റര് ചെയ്യാന് നിര്‍ദേശം - KumblaVartha.com | Live news from Kumbla | Kasaragod\nHome ദുബായ് ജോലിക്കായി വിദേശത്തേക്ക് പോകുന്നവരെല്ലാം ഓണ്‍ലെെന് രജിസ്റ്റര് ചെയ്യാന് നിര്‍ദേശം\nജോലിക്കായി വിദേശത്തേക്ക് പോകുന്നവരെല്ലാം ഓണ്‍ലെെന് രജിസ്റ്റര് ചെയ്യാന് നിര്‍ദേശം\nKumbla Vartha November 22, 2018\nനവംബര് 22.2018. ജി.സി.സിയുള്‍പ്പെടെ പതിനെട്ട് രാജ്യങ്ങളിലേക്കാണ് നിബന്ധന ബാധകം. രജിസ്റ്റര് ചെയ്യാത്തവരെ വിമാനത്തില് നിന്ന് ഇറക്കി വിടുമെന്നാണ് മുന്നറിയിപ്പ്. എമിഗ്രേഷന് പരിശോധന ആവശ്യമില്ലാത്ത പാസ്‌പോര്‍ട്ടുമായി ജോലിക്ക് വിദേശത്തേക്ക് പോകുന്ന എല്ലാവരും ഓണ്‍ലൈന് വഴി രജിസ്റ്റര് ചെയ്യണമെന്ന് എംബസികളുടെ അറിയിപ്പ്. വിദേശകാര്യ മന്ത്രാലയത്തിന്റെ വിജ്ഞാപന പ്രകാരം ജനുവരി ഒന്നുമുതല് നിയമം ബാധകമാകും. ജി.സി.സിയുള്‍പ്പെടെ പതിനെട്ട് രാജ്യങ്ങളിലേക്കാണ് നിബന്ധന ബാധകം. രജിസ്റ്റര് ചെയ്യാത്തവരെ വിമാനത്തില് നിന്ന് ഇറക്കി വിടുമെന്നാണ് മുന്നറിയിപ്പ്.\nപത്താ ക്ലാസ് പാസാകാത്തവര്‍ക്ക് നിലവില് എമിഗ്രേഷന് ക്ലിയറന്‍സ് ആവശ്യമാണ്. ഇവര് രജിസിട്രേഷന് പൂര്‍ത്തിയാക്കിയാണ് രാജ്യം വിടാറ്. അത് പക്ഷേ പത്താം ക്ലാസ് ജയിച്ചവര്‍ക്ക് ബാധകമല്ല. ഇതിനാല് ഇവരുടെ രേഖകള് ശേഖരിച്ച് ജോലി സുരക്ഷ ലഭ്യമാക്കുകയാണ് പദ്ധതിയുടെ ലക്ഷ്യമെന്ന് കേന്ദ്ര സര്‍ക്കാര് വിജ്ഞാപനത്തില് പറയുന്നു.\nഇത് പ്രകാരം ജനുവരില് ഒന്നു മുതല് ജോലിക്കായി രാജ്യം വിടുന്നവരെല്ലാം ഓണ്‍ലൈന് വഴി രജിസ്റ്റര് ചെയ്യണം. 18 രാജ്യങ്ങള്‍ക്കാണിത് ബാധകം. ജി.സി.സി( Qatar, United Arab Emirates, Saudi Arabia, Kuwait, Oman, Bahrain) രാജ്യങ്ങള്‍ക്ക് പുറമെ യെമന്, ഇറാഖ്, സിറിയ, ജോര്‍ദാന്, ലെബനോന്, അഫ്ഗാനിസ്ഥാന്, മലേഷ്യ, ഇന്തൊനേഷ്യ, തായ്‌ലാന്‍ഡ്, ലിബിയ, സുഡാന്, സൗത്ത് സുഡാന് എന്നീ രാജ്യങ്ങള്‍ക്കും നിയമം ബാധകമാണ്.\nവിദേശകാര്യ മന്ത്രാലയത്തിന്റെ www.emigrate.gov.in എന്ന വെബ്‌സൈറ്റിലാണ് രജിസ്റ്റര് ചെയ്യേണ്ടത്. യാത്രയ്ക്കു മുമ്പു നടപടി പൂര്‍ത്തിയാക്കാത്ത പക്ഷം വിമാനത്തില് നിന്ന് ഇറക്കി വിടുമെന്നാണ് മുന്നറിയിപ്പ്. ഇതര രാജ്യങ്ങളിലും ഇന്ത്യക്കാരുണ്ടെങ്കിലും പതിനെട്ട് രാജ്യങ്ങള്‍ക്ക് മാത്രമായി നിബന്ധന വെച്ചതിന്റെ കാരണം പക്ഷേ വ്യക്തമാക്കിയിട്ടില്ല.\ngulf, news, GoldKing-ad, ഗൾഫ്, ദുബായ്, Online registration, All Indian expatriates working in 18 countries must register online before travelling.\nGoldKing-ad gulf news ഗൾഫ് ദുബായ്


Malayalam news || ഏഷ്യന് ഗെയിംസില് മലയാളിതാരത്തിന് സ്വര്‍ണം\nഏഷ്യന് ഗെയിംസില് പുരുഷന്മാരുടെ 1500 മീറ്ററില് മലയാളിതാരം ജിന്‍സണ് ജോസണിന് സ്വര്‍ണം. മൂന്നു മിനിട്ട് 44.72 സെന്‍ക്കഡിലാണ് ജിന്‍സണ് സ്വര്‍ണം ഓടിയെടുത്തത്. ഇറാന്റെ അമീര് മൊറാദി വെള്ളിയും ബഹറിന്റെ മുഹമ്മദ് തിയാലി വെങ്കലവും നേടി. 800 മീറ്ററില് ജിന്‍സണിനെ അട്ടിമറിച്ച മഞ്‌ജിത് സിംഗിനു നാലാം സ്ഥാനത്ത് എത്താനേ സാധിച്ചുള്ളൂ. വനിതകളുടെ 4-400 മീറ്റര് റിലേയില് സ്വര്‍ണം നേടിയ ഇന്ത്യന് ടീമില് അംഗമായി വി.കെ.വിസ്‌മയും കേരളത്തിനു സുവര്‍ണമുദ്ര ചാര്‍ത്തി.വനിതകളുടെ 1500 മീറ്ററില് പി.യു.ചിത്ര വെങ്കലം നേടി. പുരുഷ റിലേ ടീമില് അംഗമായി വൈ.മുഹമ്മദ് അനസും പി.കുഞ്ഞുമുഹമ്മദും വെള്ളി സ്വന്തമാക്കി. ഡിസ്‌കസ് ത്രോയില് സീമ പുനിയ ഇന്ത്യയ്‌ക്കുവേണ്ടി വെങ്കലം നേടി. ഗെയിംസ് 12-ാം ദിവസം പിന്നിട്ടു. ചൈനടീം 112 സ്വര്‍ണം, 76 വെള്ളി, 53 വെങ്കലം നേടി ഒന്നാംസ്ഥാനത്താണ്. ജപ്പാനാണ് തൊട്ടുപിന്നില്. 59 സ്വര്‍ണവും 49 വെള്ളിയും 66 വെങ്കലവും ലഭിച്ചു. ഇന്ത്യ എട്ടാംസ്ഥാനത്താണ്. ഇന്ത്യയ്‌ക്ക് 13 സ്വര്‍ണവും 21 വെള്ളിയും 25 വെങ്കലവും ലഭിച്ചു.


രാജ്യസഭയില് ജമ്മു കശ്മീരിലെ നയം വ്യക്തമാക്കി കേന്ദ്ര സര്‍ക്കാര്; ആഭ്യന്തരമന്ത്രി അമിത് ഷാ സര്‍ക്കാര് തീരുമാനങ്ങള് പ്രഖ്യാപിച്ചു തുടങ്ങി :: Janmabhumi Daily\nMonday5August 2019 11:19 am IST\nന്യൂദല്‍ഹി: ജമ്മു കശ്മീരിലെ മോദി സര്‍ക്കാര് എടുത്ത സുപ്രധാന തീരുമാനങ്ങള് കേന്ദ്ര ആഭ്യന്തരമന്ത്രി അമിത് ഷാ പാര്‍ലമെന്റിന്റെ ഇരുസഭകളിലും വിശദീകരിക്കുന്നു. ഇന്നു രാവിലെ പ്രധാനമന്ത്രിയുടെ വസതിയില് ചേര്‍ന്ന മന്ത്രിസഭാ യോഗത്തിലെ സുപ്രധാന തീരുമാനം അദ്ദേഹം ഇരുസഭകളേയും അറിയിക്കുന്നത്. ഇതിന്റെ ഭാഗമായി രാജ്യസഭയില് 11 മണിക്കുള്ള ശൂന്യവേള മാറ്റിവെച്ചു. രാജ്യസഭയില് അടിയന്തരനിയമ നിര്‍മാണ നടപടി ആരംഭിക്കുന്നതിന്റെ ഭാഗമാണിതെന്നാണ് പുറത്തുവരുന്ന റിപ്പോര്‍ട്ട്. പ്രധാനമന്ത്രിയുടെ വസതിയില് കേന്ദ്രമന്ത്രിസഭയുടെ അടിയന്തരയോഗം നടന്നതിന് ശേഷമാണ് ഇക്കാര്യത്തെ സംബന്ധിച്ചുള്ള അറിയപ്പ് പുറത്തുവന്നത്.\nനേരത്തെ കശ്മീര് വിഷയം ചര്‍ച്ച ചെയ്യാന് പ്രധാനമന്ത്രി നരേന്ദ്ര മോദിയുടെ വസതിയില് യോഗം ചേര്‍ന്നിരുന്നു. സുരക്ഷാ സമിതിയിലെ അംഗങ്ങളായ രാജ്‌നാഥ് സിംഗ്, അമിത് ഷാ, നിര്‍മ്മല സീതാരാമന്, എസ് ജയ്ശങ്കര് എന്നിവരും ഇന്ന് യോഗത്തില് പങ്കെടുത്തു. സാധാരണ വ്യാഴാഴ്ച ദിവസങ്ങളില് ചേരുന്ന മന്ത്രിസഭ ഇന്ന് ചേരുന്നത് കശ്മീരിലെ സവിശേഷ സാഹചര്യം ചര്‍ച്ച ചെയ്യാനാണെന്നാണ് വിവരം. ഇന്നലെ കേന്ദ്ര ആഭ്യന്തര മന്ത്രി അമിത് ഷാ ദേശീയ സുരക്ഷ ഉപദേഷ്ടാവുമായും ആഭ്യന്തര സെക്രട്ടറിയുമായും പ്രത്യേകം ചര്‍ച്ചകള് നടത്തി സ്ഥിതിഗതികള് വിലയിരുത്തിയിരുന്നു.\nജമ്മു കശ്മീരിലെ വിഘടനവാദി നേതാക്കളെ സൈന്യം വീട്ടുതടങ്കലിലാക്കിയതിന് പിന്നാലെ ഗവര്‍ണര് സത്യപാല് മാലിക് ഇന്നലെ രാത്രിയില് അടിയന്തര യോഗം വിളിച്ചിരുന്നു. അര്‍ദ്ധരാത്രിയില് സംസ്ഥാനത്തെ ഉന്നത ഉദ്യോഗസ്ഥരുമായി രാജ്ഭവനിലാണ് അദേഹം കൂടികാഴ്ച നടത്തിയത്. ചീഫ് സെക്രട്ടറിയും ഡി.ജി.പിയും യോഗത്തിനെത്തിയിരുന്നു. നേരത്തെ, ജമ്മു കശ്മീരില് സൈനിക നീക്കം ആരംഭിച്ചതോടെ പ്രധാന വിഘടനവാദി നേതാക്കളെ വീട്ടുതടങ്കിലാക്കിയിരുന്നു.\nഅമിത് ഷാ ജമ്മു കശ്മീർ സന്ദർശിക്കും\nജമ്മു കശ്മീരില് സര്‍ക്കാര് രൂപീകരണ ശ്രമങ്ങള് തുടരുന്നതായി അമിത് ഷാ\nകേന്ദ്രസര്‍ക്കാരിന്റെ ജനക്ഷേമ പദ്ധതികള് എഐഎന്‍ആര്‍സി സര്‍ക്കാര് നടപ്പിലാക്കുന്നില്ല: അമിത് ഷാ


ടാറ്റ നാനോയുടെ നിര്‍മാണം അടുത്ത വര്‍ഷത്തോടെ നിര്‍ത്തിയേക്കും; സൂചനയുമായി ടാറ്റ മോട്ടോഴ്‌സ് | News Moments | The world in your palm top\nമുംബൈ: ലോകത്തെ ഏറ്റവും വിലകുറഞ്ഞ കാര് എന്ന പേരുമായി അവതരിപ്പിക്കപ്പെട്ട ടാറ്റ നാനോയുടെ നിര്‍മാണം അടുത്ത വര്‍ഷത്തോടെ നിര്‍ത്തിയേക്കും. ടാറ്റ മോട്ടോഴ്‌സ് ആണ് ഇതു സംബന്ധിച്ച് സൂചന നല്‍കിയത്. 2020 ഏപ്രിലില് നാനോയുടെ പത്തു വര്‍ഷം നീണ്ട പ്രയാണം അവസാനിച്ചേക്കുമെന്ന് ടാറ്റയുടെ പാസഞ്ചര് വെഹിക്കിള്‍സ് പ്രസിഡന്റ് മായങ്ക് പരീഖിന്റെ വാക്കുകള് സൂചിപ്പിക്കുന്നു.\nഅടുത്ത വര്‍ഷം നടപ്പിലാകുന്ന പുതിയ സുരക്ഷാ മാനദണ്ഡങ്ങളും മലിനീകരണ നിയന്ത്രണച്ചട്ടങ്ങളും പാലിക്കണമെങ്കില് കൂടുതല് നിക്ഷേപം നടത്തേണ്ടി വരും. വാഹനങ്ങളില് ചിലതില് കൂടുതല് നവീകരണങ്ങള് വരുത്താന് കമ്പനി ഉദ്ദേശിക്കുന്നില്ലെന്ന് പരീഖ് പറഞ്ഞു. നാനോയും ഈ ശ്രേണിയില് വരും. പരീഖിന്റെ ഈ വാക്കുകള് നാനോയുടെ മരണമണിയാണെന്ന് വിലയിരുത്തപ്പെടുന്നു.\nഒരു ലക്ഷം രൂപ വില വരുന്ന ചെറിയ കാറായ നാനോ 2009ലാണ് ടാറ്റ മോട്ടോഴ്‌സ് അവതരിപ്പിച്ചത്. സാധാരണക്കാര്‍ക്കു വേണ്ടിയുള്ള ബജറ്റ് കാര് എന്ന രത്തന് ടാറ്റയുടെ സ്വപ്‌നമാണ് ഈ കാര് എന്നായിരുന്നു കമ്പനി അവകാശപ്പെട്ടിരുന്നത്. ഇരുചക്ര വാഹനങ്ങളില് നിന്ന് കാറുകളിലേക്ക് ചേക്കേറിക്കൊണ്ടിരുന്ന സാധാരണക്കാര് ഈ കാറിനെ ഇരുകയ്യും നീട്ടി സ്വീകരിക്കുമെന്നായിരുന്നു പ്രതീക്ഷിച്ചത്.\nഎന്നാല് സുരക്ഷാ പ്രശ്‌നങ്ങള് കണക്കിലെടുത്ത് പലരും നാനോയെ കയ്യൊഴിഞ്ഞതോടെ വില്‍പന ഇടിഞ്ഞു. പിന്നീട് 2013ല് പുതിയൊരു മോഡല് പുറത്തിറക്കി വില്‍പന തിരിച്ചു പിടിക്കാന് ടാറ്റ ശ്രമിച്ചെങ്കിലും നാനോയും ഇന്ത്യയിലെ മറ്റു ചെറിയ കാര് മോഡലുകളും ക്രാഷ് ടെസ്റ്റുകളില് പരാജയപ്പെടുകയായിരുന്നു.


അച്ഛന് പോയതുകൊണ്ട് അമ്മ ദുഃഖിച്ചിരിക്കുന്നത് ഇതുവരെ കണ്ടിട്ടില്ല. തിരിച്ചുവരുമ്പോള് പോയതിന്റെ പേരില് വഴക്കുണ്ടാക്കുന്നതും കണ്ടിട്ടില്ല. അല്ല, അവര് തമ്മില് വഴക്കുണ്ടാക്കുന്നതേ കണ്ടിട്ടില്ല. കൂട്ടുകാരെപ്പോലെയാണ് അച്ഛനും അമ്മയും ജീവിക്കാറുള്ളത്. പ്രണയവിവാഹമായിരുന്നെന്ന് പറഞ്ഞുകേട്ടിട്ടുണ്ട് - ചോദിക്കാന് ഇതുവരെ പറ്റിയിട്ടില്ല. ഞങ്ങളോടും അച്ഛന് കൂട്ടുകാരെപ്പോലെത്തന്നെയാണ്. ഇങ്ങനെയൊരു ജീവിതത്തിന് പ്രത്യേകിച്ചൊരു കാരണവുമില്ലാതെ പൊടുന്നനെയൊരു അര്‍ദ്ധവിരാമമിട്ടുകൊണ്ട് അച്ഛന് ഇറങ്ങിപ്പോകുന്നു. കുറച്ചുകാലത്തിനുശേഷം നിര്‍ത്തിയിടത്തുവച്ച് തുടരുന്നു.\nഞാന് പോകുന്നു - ഗൗരി.\nഎനിക്ക് നിന്റെ അച്ഛനെ കുട്ടിക്കാലം മുതലേ അറിയാമായിരുന്നു. ശങ്കരേട്ടനെ ഞാന് ഇഷ്ടപ്പെടാനുള്ള ഒരു കാരണം ശങ്കരേട്ടന് എന്നെപ്പോലെയായിരുന്നു എന്നതാണ്. ശങ്കരേട്ടന്റെ ഉള്ളില് എന്നും ഒരു ഗൗരി ഉണ്ടായിരുന്നു. നിങ്ങളെയും ഒരമ്മയെപ്പോലെയാണ് അച്ഛന് സ്നേഹിച്ചത്. ഒരിക്കല് മാത്രമേ ശങ്കരേട്ടനെക്കുറിച്ചുള്ള എന്റെ കണക്കുകൂട്ടല് തെറ്റിയിട്ടുള്ളൂ. അദ്ദേഹത്തിന്റെ ഉള്ളിലെ ഗൗരി ഞാന് കരുതിയതിലുമേറെ ശക്തയായിരുന്നു. വിവാഹരാത്രിയില് ശങ്കരേട്ടന് സാരിയുടുത്തുനില്‍ക്കുന്നതാണ് ഞാന് കണ്ടത്. എന്നെക്കാള് സുന്ദരിയായിരുന്നു. ഞങ്ങള് കുറേനേരം സംസാരിച്ചിരുന്നു. ശങ്കരേട്ടന് ഗൗരിയായി ജീവിക്കാന് അടങ്ങാത്ത ആഗ്രഹമുണ്ടായിരുന്നു. വീട്ടിനകത്ത് സാരിയുടുത്തിരിക്കുന്നതില് ഒതുങ്ങാതെ പുറംലോകത്ത് ഒരു സ്ത്രീയായി എല്ലാ അര്‍ത്ഥത്തിലും...\nഇത്രയും കാലം ഞങ്ങളോടൊന്നും പറയാതിരുന്നത്...\nPosted by Raziman T.V. at 06:17\ngoutamjay 10:12 am, March 28, 2010\nവളരെ അര്‍ത്ഥവതതായ കഥ. Transgender കളുടെ കഥ പോലുണ്ട്.മലയാളത്തില് എഴുതാന് ഏതു സോഫ്റ്റ്‌വെയര് ആണ് ഉപയോഗികുന്നതെ?\nRaziman T V 11:19 am, March 28, 2010\nഉബുണ്ടുവില് സ്വനലേഖ ആണ് ഞാന് എഴുതാനുപയോഗിക്കുന്നത്\nJunaid | ജുനൈദ് 11:46 am, March 28, 2010\nKavya 11:08 pm, April 05, 2010


ചിറ്റൂർ-തത്തമംഗലം നഗരസഭാ ബസ് സ്റ്റാൻഡിൽ ബസുകൾ കയറുന്നില്ലെന്നു പരാതി : Deepika.com Nattu Visesham\nചിറ്റൂർ: കോടികൾ ചെലവഴിച്ചു നിർമിച്ച ചിറ്റൂർ-തത്തമംഗലം ഇന്ദിരാഗാന്ധി മെമ്മോറിയൽ ബസ് സ്റ്റാൻഡിൽ ബസുകൾ കയറുന്നില്ലെന്നു പരാതി. നിലവിൽ രാത്രിയാകുന്നതോടെ സാമൂഹ്യവിരുദ്ധരുടെ താവളമാണ് ബസ് സ്റ്റാൻഡ്. മിക്ക ബസുകളും ചടങ്ങുപോലെ രാവിലെ ഒരുതവണ മാത്രമാണ് സ്റ്റാൻഡിൽ കയറുന്നത്. ബാക്കി സമയങ്ങളിലൊക്കെ ബസുകൾ റോഡ് സൈഡിൽ നിർത്തിയിടുകയാണ്.\nബസ് സ്റ്റാൻഡിലെത്താതായതോടെ അനധികൃത വാഹനങ്ങൾ സ്റ്റാൻഡിൽ പാർക്ക് ചെയ്യുന്നതും വർധിച്ചു. സ്റ്റാൻഡിൽ ബസുകൾ വരാത്തതിനാൽ യാത്രക്കാർ റോഡ് സൈഡിൽ കാത്തുനില്ക്കേണ്ട സ്ഥിതിയാണുള്ളത്. യാത്രക്കാരുടെ പരാതിയെ തുടർന്ന് കഴിഞ്ഞമാസം നഗരസഭ അധികൃതർ സ്ഥലത്തെത്തി ബസുകൾ നിർബന്ധിച്ച് സ്റ്റാൻഡിലേക്കു കയറ്റിയിരുന്നു.\nഎന്നാൽ ഇത് ഒരുദിവസം മാത്രമേ നിലനിന്നുള്ളൂ. വൈകുന്നേരമാകുന്നതോടെ സ്റ്റാൻഡ് കഞ്ചാവുവില്പനക്കാരുടെയും മറ്റു സാമൂഹ്യവിരുദ്ധരുടെയും താവളമാകുകയാണ്. ഇതേക്കുറിച്ച് നഗരസഭാ ചെയർമാൻ പലതവണ എക്സൈസിനും ചിറ്റൂർ പോലീസിലും പരാതി നല്കിയിരുന്നു.\nതത്തമംഗലം ഭാഗത്തെ വിവിധ വികസനപദ്ധതികൾ പൂർണതോതിൽ നഗരസഭയ്ക്ക് നടത്താൻ കഴിയുന്നില്ലെന്ന ആരോപണവും ശക്തമാണ്. നിലവിലുള്ള 29 വാർഡുകളെ വിഭജിച്ച് തത്തമംഗലം, ചിറ്റൂർ എന്നീ രണ്ടു നഗരസഭകൾ തുടങ്ങണമെന്ന ആവശ്യവും ഉയരുന്നുണ്ട്.\nപട്ടഞ്ചേരി പഞ്ചായത്തിലെ ചില വാർഡുകൾ തത്തമംഗലം ഭാഗത്താണുള്ളത്. ഇവയും ചേർത്താൻ ചിറ്റൂരിലും തത്തമംഗലത്തും 15 വാർഡുകളുണ്ടാകും.\nചിറ്റൂർ-തത്തമംഗലം രൂപീകരിച്ച് നൂറാം വാർഷികം ആഘോഷിച്ച് വർഷങ്ങളായിട്ടും തത്തമംഗലം ഭാഗത്തെ ജനകീയ ആവശ്യങ്ങൾ ഫലപ്രദമായി നടപ്പാക്കാൻ കഴിഞ്ഞില്ലെന്നതാണ് യാഥാർഥ്യം.\nലക്ഷങ്ങൾ ചെലവഴിച്ച് തത്തമംഗലം ബസ് സ്റ്റാൻഡിനകത്ത് ടോയ്ലറ്റ് നിർമിച്ചിട്ടുണ്ടെങ്കിലും ഇതു പൂട്ടികിടപ്പാണ്.\nതത്തമംഗലം ബൈപാസ് റോഡ് നിർമിക്കാനുള്ള തീരുമാനം നടപ്പിലാക്കുന്നതിനു നഗരസഭയ്ക്ക് ഇതുവരെ സാധിക്കാത്തതും ജനങ്ങളുടെ പ്രതിഷേധം വർധിപ്പിക്കുന്നു.


മുല്ലപ്പെരിയാര് സമര സമിതി ആഹ്വാനം ചെയ്ത ഹര്‍ത്താല് തുടങ്ങി\nമുല്ലപ്പെരിയാര് കേസിലെ സുപ്രീം കോടതി വിധിയില് പ്രതിഷേധിച്ചു മുല്ലപ്പെരിയാര് സമര സമിതി ആഹ്വാനം ചെയ്ത ഹര്‍ത്താല് തുടങ്ങി. രാവിലെ ആറുമുതല് വൈകീട്ട് ആറുവരെയാണ് ഹര്‍ത്താല്. ഇടുക്കിയില് യുഡിഎഫും …\nevartha Desk May 8, 2014, 7:51 am May 8, 20140101\nസോണിയ ഗാന്ധിയുടെ ചിത്രം വച്ച് സി.പി.എം സ്ഥാനാര്‍ത്ഥി പോസ്റ്റര്\nകേന്ദ്രമന്ത്രിസഭ രൂപീകരണതിന് കോണ്‍ഗ്രസിന്റെ സഹായം തേടില്ലെന്ന് സി.പി.എമ്മും, സി.പി.എമ്മിന്റെ പിന്തുണ കോണ്‍ഗ്രസിനെന്ന് കോണ്‍ഗ്രസ് നേതാക്കളും അന്യോന്യം വിളിച്ചുപറയുമ്പോള് സോണിയ ഗാന്ധിയുടെ ചിത്രം വച്ച് വോട്ടുപിടിക്കുന്ന തിരക്കിലാണ് പഞ്ചാബിലെ …\nevartha Desk April 7, 2014, 12:59 pm April 7, 2014081\nട്വന്റി 20 ലോകകപ്പ് ഇന്ത്യ ഫൈനലിൽ\nവിരാട് കോലിയുടെ പ്രകടനം ഇന്ത്യയെ ട്വന്റി 20 ലോകകപ്പിന്റെ ഫൈനലില് എത്തിച്ചു. പുറത്താകാതെ കോലി നേടിയ 72 റണ്‍സാണ് ദക്ഷിണാഫ്രിക്കയുടെ 172 എന്ന കൂറ്റന് സ്‌കോര് മറികടക്കാന് …\nevartha Desk April 4, 2014, 10:29 pm April 7, 20140139\nട്വന്റി 20 ലോകകപ്പ്; മഴകളിച്ചു, ശ്രീലങ്ക ഫൈനലില്\nവെസ്റ്റിന്റീസുമായി മഴ കളിച്ചപ്പോള് ട്വന്റി-20 ലോകകപ്പ് സെമിഫൈനലില് ശ്രീലങ്കയ്ക്ക് ജയം. മഴ തടസപ്പെടുത്തിയ മത്സരത്തില് ശ്രീലങ്ക വിന്‍ഡീസിനെ 27 റണ്‍സിനു പരാജയപ്പെടുത്തിയാണ് ശ്രീലങ്ക വിജയിച്ചത്. ആദ്യം ബാറ്റ് …\nevartha Desk April 4, 2014, 11:07 am April 7, 20140144\nമോദിക്ക് വരാണസി; അഡ്വാനിയും ജോഷിയും മാറിനില്‍ക്കണമെന്ന് ആര്‍എസ്എസ്\nവാരണാസിയിലെ സിറ്റിംഗ് എംപി മുരളി മനേഹര് ജോഷി കാണ്‍പൂരിലേക്ക് മാറിക്കൊണ്ട് ബിജെപിയുടെ പ്രധാനമന്ത്രി സ്ഥാനാര്‍ഥി നരേന്ദ്ര മോദി വരാണസിയില് മത്സരിക്കുമെന്നു സൂചന. വാരാണസി സിറ്റിംഗ് എംപി മുരളി …\nevartha Desk March 15, 2014, 3:29 pm March 15, 20140152\nടിപി വധം; കെ.സി. രാമചന്ദ്രനെ സിപിഎമ്മിൽ നിന്ന് പുറത്താക്കി.\nടി പി വധക്കേസില് ശിക്ഷിക്കപ്പെട്ട കെ സി രാമചന്ദ്രനെ സിപിഐ(എം) പുറത്താക്കി. പാര്‍ട്ടി അന്വേഷണക്കമ്മീഷന്റെ റിപ്പോര്‍ട്ടിന്റെ അടിസ്ഥാനത്തിലാണ് രാമചന്ദ്രനെതിരെ നടപടി പാര്‍ട്ടിക്ക് ടി പി വധത്തില് പങ്കില്ലെന്നും …\nevartha Desk March 6, 2014, 6:26 pm March 7, 20140152\nലോക്‌സഭാ തെരഞ്ഞെടുപ്പ്; വോട്ടെടുപ്പ് ഏപ്രില് ഏഴ് മുതല്, സംസ്ഥാനബത്ത് ഏപ്രില് 12 ന്: പെരുമാറ്റച്ചട്ടം നിലവില് വന്നു\nലോക്‌സഭാ തെരഞ്ഞെടുപ്പ് വിജ്ഞാപനം മാര്‍ച്ച് 15 ന്. തിരഞ്ഞെടുപ്പ് പെരുമാറ്റ ചട്ടം നിലവില് വന്നതായി മുഖ്യതെരഞ്ഞെടുപ്പ് കമ്മീഷണര് വിഎസ് സമ്പത്ത് അറിയിച്ചു. ഒന്‍പതു ഘട്ടങ്ങളിലായാണ് തിരഞ്ഞെടുപ്പ് നടക്കുന്നത്. ആദ്യഘട്ട വോട്ടെടുപ്പ് …\nevartha Desk March 5, 2014, 12:20 pm March 5, 20140275\nലോക്സഭാ തെരഞ്ഞെടുപ്പ്:തീയതി നാളെ അറിയാം\nലോക്‌സഭാ തെരഞ്ഞെടുപ്പിനായുള്ള തീയതി നാളെ രാവിലെ 10.30ന് പ്രഖ്യാപിക്കുമെന്ന് തെരഞ്ഞെടുപ്പ് കമ്മീഷന് അറിയിച്ചു.5ാം ലോക്‌സഭയുടെ കാലാവധി ജൂണ് ഒന്നിന് അവസാനിക്കുകയും മെയ് 31ന് അടുത്ത സര്‍ക്കാര് നിലവില് …\nevartha Desk March 4, 2014, 8:26 pm March 5, 20140172\nസോളാര് കേസ് : കേരളത്തിലെ ചില മന്ത്രിമാരുടെ മുഖംമൂടി വലിച്ചുകീറാന് തനിക്കാകുമെന്ന് :ആര് ബാലകൃഷ്‌ണപിള്ള\nസോളാര് കേസിലെ പ്രതിയായ സരിത നായരുമായി ബന്ധപ്പെട്ടുയര്‍ന്ന വിവാദങ്ങളില് കേരളത്തിലെ ഏതാനും മന്ത്രിമാരുടെ മുഖംമൂടി വലിച്ചുകീറാന് തനിക്കാകുമെന്ന് കേരളാ കോണ്‍ഗ്രസ (ബി) ചെയര്‍മാന് ആര് ബാലകൃഷ്‌ണപിള്ളയുടെ ഭീഷണി. …\nevartha Desk February 27, 2014, 10:18 pm April 14, 20140141\nഫേസ്ബുക്കില് മോശമായി ചിത്രീകരിച്ചതില് മനം നൊന്തു യുവതി ആത്മഹത്യ ചെയ്തു\nഫെയ്സ്ബുക്കില് അപമാനിക്കപ്പെട്ടതിനെത്തുടര്‍ന്ന് യുവതി ആത്മഹത്യ ചെയ്തു. കൊച്ചി ചിറ്റൂര് സ്വദേശിയാണ് ആത്മഹത്യ ചെയ്തത്. മൊബൈല് ഫോണിലും ഫെയ്സ്ബുക്കിലും മോശമായി ചിത്രീകരിച്ചതില് മനംനൊന്താണ് യുവതി ആത്മഹത്യ ചെയ്തത്.യുവതിയുടെ സഹോദരനുമായി …\nevartha Desk January 27, 2014, 5:09 pm January 27, 20140165


18 Hours 37 Minutes 46 Seconds Ago\nസെന്‍സര് ചെയ്ത ചിത്രങ്ങള് വീണ്ടും പരിശോധിക്കാന് സര്‍ക്കാരിന് അധികാരം നല്‍കുന്ന സിനിമാട്ടോഗ്രാഫ് നിയമ ഭേദഗതി ചെയ്യാനുള്ള തീരുമനത്തെ സ്വാഗതം ചെയ്ത് നടി കങ്കണ റണാവത്. അത്യാവശ്യമായിരുന്ന മാറ്റമായിരുന്നു. ഈ നിയമം രാജ്യത്തെ വിറ്റ് കാശാക്കുന്ന സിനിമക്കാരുടെ കച്ചവടം പൂട്ടുമെന്ന് കങ്കണ ഇന്‍സ്റ്റഗ്രാം സ്റ്റോറിയായി കുറിച്ചു.\n'അത്യാവശ്യമായിരുന്ന ഒരു മാറ്റം. ബോളിവുഡ് എന്ന പേരില് മാഫിയ, തീവ്രവാദം, മയക്കുമരുന്ന് കച്ചവടം, പാകിസ്ഥാന് അനുകൂലികള് എന്നിവര് പൂണ്ടു വിളയാടുകയായിരുന്നു. ഇനി രാജ്യത്തെ വിറ്റ് കാശുണ്ടാക്കുന്ന എല്ലാവരുടെയും കച്ചവടം പൂട്ടി' എന്നാണ് കങ്കണ കുറിച്ചത്.\nകേന്ദ്രസര്‍ക്കാരിന് സിനിമകളില് കൂടുതല് ഇടപെടല് നടത്താന് അധികാരം നല്‍കുന്നതാണ് ഇപ്പോള് പുറത്തിറക്കിയ കരട് ബില്. സിനിമക്ക് സെന്‍സര് ബോര്‍ഡ് പ്രദര്‍ശനാനുമതി നല്‍കിയാലും സര്‍ക്കാരിന് ആവശ്യമെങ്കില് സിനിമ വീണ്ടും പരിശോധിക്കാന് ബില്ലിലൂടെ അധികാരം ലഭിക്കും.\nചട്ട വിരുദ്ധമായി എന്തെങ്കിലും കണ്ടെത്തിയാല് സെന്‍സര് ബോര്‍ഡ് പ്രദര്‍ശനാനുമതി നല്‍കിയാലും അത് റദ്ദാക്കാന് സര്‍ക്കാരിന് സാധിക്കും. സിനിമയുടെ വ്യാജപതിപ്പുകള് നിര്‍മ്മിക്കുന്നവര്‍ക്ക് പരമാവധി മൂന്ന് വര്‍ഷം വരെ തടവും പിഴയും ഏര്‍പ്പെടുത്തണമെന്നും കരട് ശുപാര്‍ശ ചെയ്യുന്നു.